പാണിയേലി പോര് - വിക്കിപീഡിയ\nപാണിയേലി പോരിന്റെ പ്രവേശന കവാടം\nഎറണാകുളം ജില്ലയിലെ ഒരു വിനോദസഞ്ചാരകേന്ദ്രമാണ് പാണിയേലി പോര്. ജില്ലയിലെ പെരുമ്പാവൂരിൽ നിന്ന് ഏകദേശം 23 കിലോമീറ്റർ അകലെയായി കൂവപ്പടി ബ്ളോക്ക് പഞ്ചായത്തിലെ വേങ്ങൂർ ഗ്രാമപഞ്ചായത്തിൽ പെരിയാർ നദിയിലാണ് പോര് സ്ഥിതി ചെയ്യുന്നത്. പാറക്കെട്ടുകൾ നിറഞ്ഞ പെരിയാർ നദിയും അതിലെ ചെറിയ തുരുത്തുകളും വെള്ളച്ചാട്ടവും കല്ലോടികുഴികളും ഇവിടുത്തെ പ്രധാന ഘടകങ്ങളാണ്.\nപാണിയേലി പോരിന്റെ ഒരു ദൃശ്യം\nപെരുമ്പാവൂരിൽ നിന്ന് കുറുപ്പംപടി, മനയ്‌ക്കപ്പടി, വേങ്ങൂർ, കൊമ്പനാട്, ക്രാരിയേലി തെക്കേക്കവല എന്നീ സ്‌ഥലങ്ങളിലൂടെ സഞ്ചരിച്ച് പാണിയേലിയിലെത്തിച്ചേരാം. വനം വകുപ്പിന്റെ കൗണ്ടറിൽ നിന്ന് പാസ് മൂലമാണ് ഇവിടെ പ്രവേശനം അനുവദിച്ചിരിക്കുന്നത്. സമീപത്തായുള്ള വനം വകുപ്പ് ചെക്ക് പോസ്റ്റ് വരെയാണ് വാഹനങ്ങൾക്കു പ്രവേശനം. കോതമംഗലത്തുനിന്നും ഓടക്കാലിയിൽ നിന്നുതിരിഞ്ഞ് ഓടക്കാലികവലയിലൂടെ മേയക്കപ്പാല ഇവിടെ നിന്ന് ഏകദേശം4കിലോമീറ്റർ സഞ്ചരിച്ച് പാണീയേലിപോരിൽ എത്താവുന്നതാണ്\nപാണിയേലിപോരിന്റെ ഒരാകർഷണമാണ് അവിടെയുള്ള കല്ലാടിക്കുഴികൾ. ശക്തമായ ഒഴുക്കിൽ പാറയുടെ മുകളിൽ പെട്ടുപോകുന്ന വലിയകല്ലുകൾ തിരിഞ്ഞു കുഴിരൂപപ്പെടുകയും പിന്നീട് അതിനകത്തുപെട്ടുപോകുന്ന കല്ലുകൾ അതിനകത്തുകിടന്നാടി കുഴി വലുതാകുകയും ചെയ്യുന്നു.\nകല്ലാടിക്കുഴിയുടെ മറ്റൊരു ചിത്രം\n↑ അപകടം പതിയിരിക്കുന്ന പാണിയേലി പോര് / മാധ്യമം\n↑ "പാണിയേലി പോരിലെ മരണക്കയങ്ങൾ തിരിച്ചറിയുന്ന ജോർജ്". ജന്മഭൂമി. ശേഖരിച്ചത്4ജൂൺ 2015.\nവിക്കിമീഡിയ കോമൺസിലെ Paaniyeli Poru എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=പാണിയേലി_പോര്&oldid=3488591" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:35, 11 ഡിസംബർ 2020.


എന്റെ ബാല്യകാല പരീക്ഷണങ്ങൾ - നല്ലെഴുത്ത്\nHome Humour Malayalam VijuKannapuram എന്റെ ബാല്യകാല പരീക്ഷണങ്ങൾ\nഎന്റെ ബാല്യകാല പരീക്ഷണങ്ങൾ\n( എന്റെ#പുസ്തകാനുഭവങ്ങൾ ക്ക് ഒരനുബന്ധം)\nപഠനകാലത്തു ഞാനും പപ്പൻ ബ്രോയും ശാസ്ത്ര വിഷയങ്ങളിൽ വളരെ തല്പരരായിരുന്നു എന്ന കാര്യം മുൻ അവസരങ്ങളിൽ പറഞ്ഞിട്ടുണ്ടായിരുന്നല്ലോ. ജീവശാസ്ത്രത്തോടാണ് കൂടുതൽ താല്പര്യമെങ്കിലും അപ്രതീക്ഷിതമായ ആക്രമണത്തിൽ ഞങ്ങളുടെ അമൂല്യ ഗ്രന്ഥശേഖരം അഗ്നിക്കിരയാക്കപ്പെട്ടത് ആ വിഷയങ്ങളിലുള്ള പ്രായോഗിക പരീക്ഷണങ്ങളെ വല്ലാതെ ബാധിച്ചു എന്നതിനാൽ, ഞങ്ങളുടെ ശാസ്ത്ര കൗതുകം രസതന്ത്രം, ഭൗതിക ശാസ്ത്രം എന്നീ മേഖലകളിലേക്ക് കടന്നു.\nസോഡിയം ബൈ കാർബണേറ്റ്,സോഡിയം കാർബണേറ്റ്,സോഡിയം ക്ലോറൈഡ് തുടങ്ങിയ മിക്ക രാസവസ്തുക്കക്കളും അടുക്കളയിൽ സൗജന്യമായി ലഭ്യമായിരുന്നു എന്നതായിരുന്നു അതിന്റെ പ്രധാന കാരണം\nഅങ്ങനെയിരിക്കെ വൈദ്യുത വിശ്ലേഷണത്തെക്കുറിച്ചും പലവിധ എലെക്ട്രോലൈറ്റുകളെക്കുറിച്ചും ഐൻസ്റ്റീന്റെ ഭാവഭാഹാദികളോട് കൂടി സത്യൻ മാഷ് ക്ലാസ്സിൽ വിവരിച്ചതോടെ ഞങ്ങളുടെ ചിന്തകളിലും സ്വപ്നങ്ങളിലും നിറയെ പോസിറ്റീവും നെഗറ്റീവുമായ അയോണുകൾ യഥേഷ്ടം കയറി മേയാൻ തുടങ്ങി. മാത്രമല്ല ഞങ്ങൾ രണ്ടുപേരും ഓരോ കാഥോഡും അനോഡുമായി മാറി ശാസ്ത്രജ്ഞരാകുക എന്ന ഞങ്ങളുടെ സ്വപ്നങ്ങളുടെ അയോൺ കൈമാറ്റം നടത്തി എരിപിരി കൊണ്ടു.\nവീട്ടിൽ കാലത്തു തന്നെ മാതാവ് ലാർജ് ഹാഡ്രോൺ കൊളൈഡർ പോലുള്ള വലിയ അലുമിനിയം കലത്തിൽ ഹോൾസെയിൽ ആയി നിർമിക്കുന്ന ചായ എന്നറിയപ്പെടുന്ന പാനീയത്തിനു പുകയുടെ രുചി പകരുന്ന അയോൺ എന്തായിരിക്കും എന്നതും, അതിൽ ഏതെങ്കിലും ഉൽപ്രേരകങ്ങൾ ചേർത്താൽ ആ രുചി നൽകുന്ന ഘടകത്തെ വേർതിരിച്ചു സിഗരറ്റ് നിർമിക്കാനാവുമോ തുടങ്ങിയ വ്യാവസായിക പ്രാധാന്യമുള്ള പല ചിന്തകളും കൊണ്ട് ഭാവിയിൽ നോബൽ സമ്മാനം പങ്കിട്ടെടുക്കുന്നതിനെക്കുറിച്ച് ഞങ്ങൾ യുവശാസ്ത്രജ്ഞർ പലവിധ പരീക്ഷണങ്ങളിൽ ഏർപ്പെടുകയും സ്വപ്നങ്ങളുടെ കടിഞ്ഞാൺ അഴിച്ചു വിടുകയും ചെയ്തു. എങ്കിലും നോബൽ സമ്മാനം സ്വീകരിക്കാനാവുമ്പോഴേക്കും മറ്റവനെ എങ്ങനെ ഒഴിവാക്കാം എന്ന കുടില തന്ത്രങ്ങളും ഞങ്ങൾ പരസ്പരം അണിയറയിൽ അതിരഹസ്യമായി മെനയുന്നുണ്ടായിരുന്നു\nഅങ്ങനെ ഞങ്ങളുടെ പരീക്ഷണജീവിതം വീട്ടിലെ വിറകു പുരയുടെ അരികിൽ സ്വച്ഛന്ദമായി നടന്നു വരികയായിരുന്നു.\nഅപ്പോഴാണ് ശുദ്ധജലത്തിലൂടെ വൈദ്യുതി കടക്കില്ല എന്നും അതിൽ ഉപ്പു പോലുള്ള ലവണങ്ങൾ ചേർത്താൽ മാത്രമേ വൈദ്യുതി കടത്തി വിടൂ എന്നുള്ള ശാസ്ത്രസത്യം സത്യൻ മാഷ് ഞങ്ങളോട് വെളിപെടുത്തിയത്. മാത്രമല്ല ഉപ്പുവെള്ളം എലെക്ട്രോലൈസിസ് ചെയ്‌താൽ ലവണങ്ങളും ഹൈഡ്രജനും ഓക്സിജനും വേർതിരിക്കാനാവുമെന്നും പറഞ്ഞതോടെ ഞങ്ങളുടെ പരീക്ഷണചിന്തകൾ മുഴുവൻ ഉപ്പുവെള്ളത്തിൽ കേന്ദ്രീകരിക്കപ്പെട്ടു.\nകുലങ്കഷമായ ചിന്തകൾക്കൊടുവിൽ ലോകത്തിന്റെ ഭാവി തന്നെ കീഴ്മേൽ മറിക്കാനുതകുന്ന ആ ആശയം ഉദയം ചെയ്തു.\n"വൈദ്യുത വിശ്ലേഷണം ഓഫ് ഹ്യൂമൻ യൂറിൻ"\nഅതായത് മൂത്രത്തിലെ ഘടകങ്ങളെ വൈദ്യുതി ഉപയോഗിച്ചു വ്യാവസായിക അടിസ്ഥാനത്തിൽ വേർതിരിക്കുക\nഞങ്ങളുടെ പ്രോപോസ്ഡ് "എക്സ് -പിരി -മെന്റൽ" പ്ലാൻ ഇപ്രകാരമായിരുന്നു.\nബസ് സ്റ്റാന്റുകളിലും മറ്റു പൊതുമൂത്രപ്പുരകളിലുമുള്ള ബൗളുകളിൽ ഉന്നത വോൾടേജിലുള്ള എലെക്ട്രോഡുകൾ ഘടിപ്പിക്കുന്നു. അതിനിടയിലൂടെ മൂത്രദാതാവ് കാര്യം സാധിക്കുമ്പോൾ തന്നെ വൈദ്യുത വിശ്ലേഷണം സംഭവിക്കുകയും ഉപോല്പന്നങ്ങളായി സോഡിയം ഹൈഡ്രോക്സൈഡ് പരലുകളും ഓക്സിജൻ ഹൈഡ്രെജൻ വാതകങ്ങളുമായും വിഘടിക്കപ്പെടുകയും ചെയ്യുന്നു.\nവേർതിരിക്കപ്പെടുന്ന സോഡിയം ഹൈഡ്രോക്സൈഡ് നേരെ താഴെ വച്ചിരിക്കുന്ന ചാക്കുകളിലേക്ക് ശേഖരിക്കപ്പെടുന്നു.\nസോപ്പ് നിർമാണത്തിനുള്ള അസംസ്‌കൃത വസ്തുവായതിനാൽ വിൽപ്പനയ്ക്ക് വിഷമമുണ്ടാകില്ല.\nഅടുത്തത് ഓക്സിജൻ. അത് നേരെ മൂത്രപ്പുരയിലേക്ക് തന്നെ തിരിച്ചു വിട്ട് ശുദ്ധവായുവിന്റെ കുറവ് പരിഹരിക്കാം.\nഹൈഡ്രജൻ നേരെ ഗ്യാസ് സിലിണ്ടറുകളിൽ ശേഖരിക്കപ്പെടുകയും അത് ബലൂണുകളിൽ നിറച്ച് മൂത്രദാതാവിന് ഉപഹാരമായി നൽകുകയും ചെയ്യുന്നു.\nഅച്ചടക്കത്തോടെ ക്യൂ നിന്ന് മൂത്രമൊഴിച്ച ശേഷം ഹൈഡ്രജൻ ബലൂണുമായി ആഹ്ലാദപൂർവം തിരിച്ചിറങ്ങുന്ന ജനങ്ങൾ .... ദുർഗന്ധമേതുമില്ലാത്ത മൂത്രപ്പുരകൾ....\nതോടിനരികിലെ കണ്ടത്തിൽ മലർന്നുകിടന്ന് പുൽനാമ്പുകൾ കടിച്ചു കൊണ്ട് ഞങ്ങൾ ആ രംഗം ഭാവനയിൽ കണ്ടു.\nപ്രൊഫെസർ പപ്പൻ ടെക്‌നിക്കൽ തടസ്സവാദം ഉന്നയിച്ചു.\nഉപ്പുവെള്ളം വൈദ്യുത ചാലകമാണല്ലോ അപ്പോൾ ഒഴിക്കുന്ന മൂത്രം വഴി ദാതാവിന് ഷോക്കേൽക്കില്ലേ?\nസംഗതി ശരിയായി തോന്നിയെങ്കിലും സീനിയോറിറ്റി നഷ്ടമാകാതിരിക്കാൻ ഞാൻ ഗൗരവത്തിൽ മൂളി ഉം ..സാധ്യത ഇല്ലാതില്ല ... പരീക്ഷിച്ചു നോക്കണം ..\nഅതിനിടയിൽ മറ്റൊരു സാങ്കേതിക തടസ്സം കൂടെ കടന്നു വന്നു. അതായത്, അന്ന് ഞങ്ങളുടെ രണ്ടു പേരുടെയും വീട്ടുകാർ സാമ്പത്തികമായി ഉന്നത നിലയിലായിരുന്നതിനാൽ ഇരുഗൃഹങ്ങളിലും കറന്റ് കണക്ഷൻ ഉണ്ടായിരുന്നില്ല എന്നതായിരുന്നു അത്.\nഒടുവിൽ അത് ഞങ്ങൾ ക്യാരംസ് കളിക്കാനും മറ്റ് സാമൂഹ്യവിരുദ്ധ പ്രവർത്തനം നടത്താനും ഉപയോഗിക്കാറുള്ള എവർഷൈൻ ക്ലബ്ബിൽ നടത്താൻ തീരുമാനമായി.\nഈ പ്രക്രിയയിൽ ഉപഭോക്താവിന് ഷോക്കേൽക്കില്ല എന്ന് ഉറപ്പിക്കേണ്ടതുണ്ട് .\nആ പരീക്ഷണത്തിനുള്ള ഇരയായി ജൂനിയർ പയ്യനും അധികം കായിക ബലവുമില്ലാത്തതും ചോദിയ്ക്കാൻ വരാൻ ചേട്ടന്മാർ ആരുമില്ലാത്തതുമായ സാജുവിനെ ഞങ്ങൾ രഹസ്യ ചര്ച്ച നടത്തി തെരഞ്ഞെടുത്തു.\nഞങ്ങൾ നാടുതെണ്ടി സംഘടിപ്പിച്ച വയറിന്റെ കഷണവുമായി ശനിയാഴ്ച്ച അതിരാവിലെ തന്നെ ക്ലബ്ബിലെത്തി.\nവയറിന്റെ ഒരറ്റം പുറത്ത് ചുമരിനു തൊട്ടുള്ള എർത്ത് കുറ്റിയിലും മറ്റേയറ്റം പ്ലഗ് പോയിന്റുമായും അതി വിദഗ്ധമായി ബന്ധിച്ചു.\nഇനി പരീക്ഷണത്തിന്റെ വിശദാംശങ്ങൾ പറയാം.\nപ്ലഗിൽ നിന്നുള്ള കറണ്ട് കണക്ട് ചെയ്തിരിക്കുന്ന എർത് കുറ്റി നിൽക്കുന്ന ചുമരിലാണ് ഞങ്ങളുടെ സ്ഥിരം മൂത്രദാന വേദി .\nസ്വാഭാവികമായും ഇലൿട്രിഫൈ ചെയ്യപ്പെട്ട് നിൽക്കുന്ന എർത് കുറ്റിയുടെ സമീപം മൂത്രമൊഴിക്കുമ്പോൾ ലവണാംശമുള്ള മൂത്രം വഴി കറണ്ട് ഇരയുടെ ശരീരത്തിലേക്ക് പ്രവഹിക്കും ഇതാണ് പരീക്ഷിച്ച് ഉറപ്പാക്കേണ്ടതായ ഞങ്ങളുടെ തിയറി.\nഇരയുടെ വിശ്വാസ്യത നേടുന്നതിനായി ഞങ്ങളും പരീക്ഷണത്തിൽ പങ്കാളികളാകാൻ തീരുമാനിച്ചു. പക്ഷെ സ്വയരക്ഷക്ക് ഞങ്ങൾ മറ്റൊരു സാങ്കേതിക വിദ്യ തദ്ദേശീയമായി വികസിപ്പിച്ചിരുന്നു.\n"എർത്ത് ടച്ച് കട്ടോഫ് സിസ്റ്റം" എന്നൊരു സാങ്കേതിക വിദ്യയായിരുന്നു അത് .\nഅതായത് ഒഴിക്കുന്ന മൂത്രം ഭൂമിയിൽ പതിക്കുന്നതിനു തൊട്ടു മുൻപേ യൂറിനെൽ ഡിസ്ചാർജ് വാൽവ് ക്ലോസാകുന്നു. അങ്ങനെ വൈദ്യുതി ശരീരത്തിലേക്ക് പ്രവഹിക്കാതെ പീസ് പീസായി മൂത്രം ഒഴിക്കുന്ന വിദ്യയാണ് എർത്ത് ടച്ച് കട്ടോഫ് സിസ്റ്റം എന്ന ഇ ടി സി സിസ്റ്റം.\nഇൻസ്റ്റാളേഷൻ ആൻഡ് ടെക്‌നിക്കൽ ബ്രീഫിംഗ് കഴിഞ്ഞ ഞങ്ങൾ ഇരയെ കാത്തിരുന്നു. ഒടുവിൽ ഒന്നുരണ്ട് മണിക്കൂറു കഴിഞ്ഞപ്പോൾ ഓരോരാളായി എത്തിത്തുടങ്ങി ഇര സാജുവും എത്തി ക്യാരംസ് കളി തുടങ്ങി.\nമുൻതീരുമാനപ്രകാരം നിശ്ചിത സമയമായപ്പോൾ എനിക്ക് മൂത്രശങ്ക തുടങ്ങി. അത് പപ്പൻ ബ്രോ പിന്താങ്ങുകയും ഒരു കമ്പനിക്ക് വേണ്ടി ഇര സാജുവിനെ ക്ഷണിക്കുകയും ചെയ്തു.\nശുദ്ധമനസ്സിനുടമയായ ആ സാധുജീവി ഞങ്ങളെ അനുഗമിക്കുകയും പരീക്ഷണകേന്ദ്രത്തിൽ എത്തുകയും ചെയ്തു.\nഅതിനിടയിൽ തന്നെ ഇ ടി സി സിസ്റ്റത്തെക്കുറിച്ചു ഞങ്ങൾ രണ്ടു പേരും പരസ്പരം ഓർമപ്പെടുത്തിയിരുന്നു.\nത്രീ ..ടു ...ഒൺ .....സീറോ .....\n" എന്റമ്മേ ...... ദിഗന്തങ്ങൾ നടുങ്ങുമാറുച്ചത്തിൽ നിലവിളിച്ചു കൊണ്ട് അമിട്ടിനു തീ പിടിച്ച പോലെ പ്രൊഫസർ പപ്പൻ ആകാശത്തേക്കുയർന്നു. തുടർന്ന് ടപ്പേ എന്ന ശബ്ദത്തിൽ തല കഴുക്കോലിനിടിച്ചു താഴെ വീണു. നിമിഷങ്ങൾക്കുള്ളിൽ തന്നെ വണ്ടിയിടിച്ച പൂച്ചയെപ്പോലെ വീണ്ടും ചാടിയെഴുന്നേറ്റ് തലങ്ങും വിലങ്ങും ഓടുകയും എങ്ങോ പോയ് അപ്രത്യക്ഷനാവുകയും ചെയ്തു.\nപിന്നീട് വൈകുന്നേരം വീട്ടിൽ പോയി കണ്ടപ്പോൾ മൃതപ്രായനായി കിടന്ന് അവൻ പറഞ്ഞു "ഇനിയുള്ള പരീക്ഷണങ്ങൾ പ്രൊഫെസ്സർ നേരിട്ടു നടത്തിയാൽ മതി ഞാൻ നിർത്തി".\nനോബൽ സമ്മാനം വീതിക്കേണ്ടി വരുമല്ലോ എന്ന വേദനയിൽ കഴിയുന്ന എനിക്ക് അത് വല്ലാത്ത ആശ്വാസം നൽകി. ദുഖമൊഴുകുന്ന മുഖത്താൽ അവനെ നോക്കി തലയിൽ തലോടി ഞാൻ പറഞ്ഞു. പോട്ടെടാ ...സാരമില്ല ...\nഅങ്ങനെ പരീക്ഷണം വഴി മാറിയെങ്കിലും മൂത്രം നല്ലൊരു വൈദ്യുത ചാലകമാണ് എന്ന മഹത്തായ കണ്ടു പിടുത്തത്തിലേക്ക് ഞങ്ങൾ എത്തിച്ചേർന്നു.\nപിന്നീട് പരീക്ഷണത്തിൽ സംഭവിച്ച പിഴവിനെകുറിച്ചു ഞങ്ങൾ വിശദമായി പഠിക്കുകയും കാരണം കണ്ടെത്തുകയും ചെയ്തു.\nഅതായത് സാജു അവിടേക്ക് വരുന്നതിനു തൊട്ടു മുന്നേ മൂത്രമൊഴിച്ചതു കൊണ്ട് ഡ്രിപ് ഇറിഗേഷൻ മോഡിലായിരുന്നത്രെ. മറ്റൊരു രീതിയിൽ പറഞ്ഞാൽ അവനറിയാതെ തന്നെ എർത്ത് ടച് കട്ടോഫ് വർക്ക് ചെയ്തു.\nപപ്പനാണെങ്കിൽ രാവിലെ മുതൽ പരീക്ഷണസംബന്ധിയായ തിരക്കുകളിൽ പെട്ട് മൂത്രമൊഴിക്കാൻ പറ്റാതെ ഉയർന്ന മർദ്ദം രൂപപ്പെടുകയും വാൽവ് കൃത്യസമയത്ത് അടയാതെ കട്ടോഫ് സിസ്റ്റം പരാജയപ്പെടുകയും ഷോക്കേൽക്കുകയും ചെയ്തു.\nഈ സംഭവം മുൻകൂട്ടി കണ്ട ഞാൻ അവനറിയാതെ പോയി കാര്യം സാധിച്ചത് ഇന്നും പരീക്ഷണ രഹസ്യമായി നിലനിൽക്കുന്നു .\nനീണ്ട ഇരുപത് വർഷങ്ങൾക്ക് ശേഷം ബ്രോ പപ്പന് ഒരാൺകുട്ടിയുണ്ടായി.\nഅന്നവൻ ഒരു ദീർഘനിശ്വാസം പൊഴിച്ചുകൊണ്ട് എന്നോട് പറഞ്ഞു\n"അന്നത്തെ സംഭവത്തിന് ശേഷം ഇപ്പോഴാണെടാ സമാധാനത്തിൽ ശ്വാസം കഴിച്ചത് " എന്ന് !


ഇങ്ങനെ ഒരു മാങ്ങാക്കറി നിങ്ങൾ കഴിച്ചു കാണില്ല 😋😋 കിടിലൻ രുചിയിൽ ഒരു അടിപൊളി അങ്കമാലി മാങ്ങാക്കറി 😋👌 - Oman Job Vacancy\nഇങ്ങനെ ഒരു മാങ്ങാക്കറി നിങ്ങൾ കഴിച്ചു കാണില്ല 😋😋 കിടിലൻ രുചിയിൽ ഒരു അടിപൊളി അങ്കമാലി മാങ്ങാക്കറി 😋👌\nഅങ്കമാലിയിലെ വീടുകളിൽ കല്യാണ തലേന്നത്തെ വിഭവങ്ങളിലെ താരം ആണ് മാങ്ങാ കറി. നല്ല പുളി ഉള്ള മാങ്ങയും ചെറു ഉള്ളിയും ഇഞ്ചിയും ചേർത്ത് തേങ്ങാ പാലിൽ വേവിച്ചെടുക്കുന്ന ഇ കറിക്ക് അഭാര രുചി ആണ്. കുറച്ചു മാങ്ങാ കറിയും നല്ല വരട്ടിയ ബീഫും കൂടി ഒരു പിടി പിടിച്ചലിണ്ടല്ലോ ഒരു പറ ചോറ് തട്ടി അകത്താകും എന്ന് ഉറപ്പാ.\nപിന്നെ ഇത് നമ്മുടെ അങ്കമാലികരുടെ ഒരു signature ഡിഷ് ആണ്, ഇത് ഒരിക്കലെങ്കിലും കഴിച്ചില്ലെങ്കി നമ്മുടെ നാക്ക് നമ്മളെ ചീത്ത വിളിക്കും. ഇത് വെജിറ്റേറിയൻ എന്നോ നോൺ വെജിറ്റേറിയൻ എന്നോ നോക്കാതെ തട്ടി അകത്താക്കാൻ പറ്റിയ നല്ല ഒന്നാംതരം നാടൻ വിഭവം ആണ്.\nഅപ്പൊ എല്ലാവരും തീർച്ചയായും ഇതൊന്നു ട്രൈ ചെയ്തു നിങ്ങളുടെ അഭിപ്രായം അറിയിക്കണം. ഇ ഫിംഗർ ലിക്കിങ് ചിക്കൻ എന്നൊക്കെ പറയുന്ന പോലെ, ഇതൊരു ഫിംഗർ ലിക്കിങ് മാങ്ങാ കറി ആണ്. തയ്യാറാക്കുന്നത് എങ്ങനെയെന്നു താഴെ കൊടുത്തിരിക്കുന്ന വീഡിയോയില് വിശദമായി കാണിച്ചു തരുന്നുണ്ട്.\nഈ വീഡിയോ നിങ്ങൾക്ക് ഇഷ്ടമായി എന്നും കരുതുന്നു. ഇതുപോലെ നിങ്ങളും വീട്ടിൽ തീർച്ചയായും ഉണ്ടാക്കി നോക്കൂ.. കൂടുതല് വീഡിയോകള്‍ക്കായി NNJ The Complete Channel ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്. Video credit: NNJ The Complete Channel\nനിങ്ങൾ വാട്ട്സ്ആപ്പ് ഉപയോഗിക്കുന്നവരാണോ.?? എങ്കിൽ തീർച്ചയായും ഈ അറിവുകൾ ഉപകാരപ്പെടും.!!\nറവയും, സേമിയയും കൊണ്ട് എളുപ്പത്തിലൊരു വെറൈറ്റി സ്വീറ്റ് 😋😋 എത്ര കഴിച്ചാലും മതി വരാത്ത ഈ അടിപൊളി സ്വീറ്റ് ഉണ്ടാക്കി നോക്കൂ 😋👌


ഇന്ത്യയുടെ ഉപഭോക്തൃ ആത്മവിശ്വാസം കൂടുതല് ദുര്‍ബലമായി | Future Kerala\nഇന്ത്യയുടെ ഉപഭോക്തൃ ആത്മവിശ്വാസം കൂടുതല് ദുര്‍ബലമായി\nജൂണോടു കൂടി നിയന്ത്രണങ്ങള് നീങ്ങുന്നില്ലെങ്കില് വീണ്ടെടുപ്പ് മന്ദഗതിയിലാകുമെന്ന് വിലയിരുത്തല്\nന്യൂഡെല്‍ഹി: കടുത്ത കോവിഡ് പ്രതിസന്ധിയുടെയും അതിന്‍റെ ഫലമായി വിവിധ സംസ്ഥാനങ്ങളില് പ്രഖ്യാപിക്കപ്പെട്ട ലോക്ക്ഡൗണുകളുടെയും സ്വാധീന ഫലമായി മേയ് മാസത്തില് ഇന്ത്യയിലെ ഉപഭോക്തൃ വിശ്വാസം കൂടുതല് ദുര്‍ബലമായി. ഇന്ത്യയുടെ പ്രതിമാസ റിഫിനിറ്റിവ്-ഇപ്സോസ് പ്രൈമറി കണ്‍സ്യൂമര് സെന്‍റിമെന്‍റ് ഇന്‍ഡെക്സ് (പിസിഎസ്ഐ) മെയ് മാസത്തില് ഏപ്രിലിലിനെ അപേക്ഷിച്ച് 6.3 ശതമാനം പോയിന്‍റിന്‍റെ കുത്തനെയുള്ള ഇടിവ് പ്രകടമാക്കി.\nപ്രതിമാസ പിസിഎസ്ഐ-യുടെ ഭാഗമായ നാല് പ്രധാന ഉപസൂചികകളിലും ഇടിവാണ് ഉണ്ടായിട്ടുള്ളത്. . പിസിഎസ്ഐ തൊഴില് ശുഭാപ്തി വിശ്വാസ ഉപ സൂചിക 4.7 ശതമാനം കുറഞ്ഞു. നിലവിലെ വ്യക്തിഗത സാമ്പത്തിക നില സംബന്ധിച്ച പിസിഎസ്ഐ ഉപസൂചിക 9.0 ശതമാനം പോയിന്‍റ് ഇടിഞ്ഞു. നിക്ഷേപാന്തരീക്ഷം വിലയിരുത്തുന്ന ഉപസൂചികയില് 8.4 ശതമാനത്തിന്‍റെ ഇടിവ് പ്രകടമായി. സാമ്പത്തിക പ്രതീക്ഷ സംബന്ധിച്ച ഉപസൂചിക 4.4 ശതമാനം പോയിന്‍റ് കുറഞ്ഞുവെന്നും പിസിഎസ്ഐ പുറത്തിറക്കിയ റിപ്പോര്‍ട്ടില് പറയുന്നു.\n‘ആദ്യ തരംഗവുമായി താരതമ്യപ്പെടുത്തുമ്പോള് രണ്ടാമത്തെ തരംഗം തീവ്രതയില് വളരെയധികം വര്‍ധിച്ചിട്ടുണ്ട്. കേസുകളില് കുത്തനെയുണ്ടായ വര്‍ധന ആരോഗ്യ അടിസ്ഥാന സൗകര്യങ്ങളുടെ കാര്യത്തില് സമ്മര്‍ദം സൃഷ്ടിക്കുന്നതിനൊപ്പം ഉപഭോക്തൃ വിശ്വസത്തെയും സാരമായി ബാധിക്കുന്നു,’ ഇപ്സോസ് ഇന്ത്യ സിഇഒ അമിത് അദാര്‍ക്കര് പറഞ്ഞു.\nജോലികളെയും സമ്പദ്വ്യവസ്ഥയെയും കുറിച്ചുള്ള ആത്മവിശ്വാസം ഇപ്പോള് വളരെയധികം ബാധിക്കപ്പെട്ടിട്ടുണ്ട്. ഇപ്പോള് വൈറസ് ബാധ അവസാനിപ്പിക്കുന്നതിനും ജീവനുകള് രക്ഷിക്കുന്നതിനുമാണ് സര്‍ക്കാരിന്‍റെ ശ്രദ്ധ. എന്നാല് ഇത് ഉപജീവനത്തെയും വരുമാനത്തെയും വലിയ പ്രതിസന്ധികളിലേക്ക് തള്ളിവിടുന്നുവെന്നും അദ്ദേഹം പറഞ്ഞു.\nഇപ്പോള് സ്പുട്നിക് വാക്സിനും ഇന്ത്യയില് അരങ്ങേറ്റം കുറിക്കുന്നു. അടുത്ത 3-4 ആഴ്ചകളില് നമ്മള് കോവിഡ് പാത സൂക്ഷ്മമായി നിരീക്ഷിക്കേണ്ടതുണ്ട്. ജൂണ് മുതല് നിയന്ത്രണങ്ങള് എടുത്തുകളയുന്നുണ്ടോ എന്നാണ് നോക്കുന്നത്. അത് സംഭവിച്ചില്ലെങ്കില് വാക്സിനേഷന് ഡ്രൈവ് വേഗത്തിലാക്കുന്നില്ലെങ്കില്, നമ്മള് വളരെ സാവധാനത്തിലുള്ള വീണ്ടെടുപ്പ് മാത്രം സാധ്യമാകുന്നതിലേക്കാണ് പോകുന്നതെന്നും അദ്ദേഹം പറഞ്ഞു.\nPrevious കേന്ദ്ര ജീവനക്കാരുടെ വേരിയബിള് ഡിഎ വര്‍ധിപ്പിച്ചു\nNext പ്രൈം നൗ അവസാനിപ്പിക്കുന്നതായി ആമസോണ്


ടാസ്മാനിയയിൽ ലോക്ക്ഡൗൺ, വനിത ബിഗ് ബാഷ് മത്സരങ്ങള്‍ക്ക് ഭീഷണി | Fanport | Women News Malayalam\nHome Big Bash Women ടാസ്മാനിയയിൽ ലോക്ക്ഡൗൺ, വനിത ബിഗ് ബാഷ് മത്സരങ്ങള്‍ക്ക് ഭീഷണി\nടാസ്മാനിയ ലോക്ക്ഡൗണിലേക്ക് പോയതോടെ വനിത ബിഗ് ബാഷിൽ ഹോബാര്‍ട്ടിൽ നടക്കുന്ന മത്സരങ്ങള്‍ക്ക് ഭീഷണി. മത്സരങ്ങള് സംബന്ധിച്ച് അവ്യക്തത ഉടലെടുത്തിരിക്കുകയാണ് ഇപ്പോള്. മൂന്ന് ദിവസത്തേക്കാണ് ടാസ്മാനിയയിൽ ലോക്ക്ഡൗൺ പ്രഖ്യാപിച്ചിരിക്കുന്നത്.\nഒക്ടോബര് 19, 20 തീയ്യതികിളിലായി നാല് മത്സരങ്ങളാണ് ഹോബാര്‍ട്ടിലെ ബെല്ലേറീവ് ഓവലില് നടക്കാനിരിക്കുന്നത്. വനിത ബിഗ് ബാഷിൽ ആദ്യത്തെ 20 മത്സരങ്ങള് ഹോബാര്‍ട്ടിലാണ് നടക്കുന്നത്. പിന്നീട് ടൂര്‍ണ്ണമെന്റ് അഡിലെയ്ഡ്, പെര്‍ത്ത്, മക്കായി എന്നിവിടങ്ങളിലേക്ക് നീങ്ങും.\n8 ടീമിൽ ഏഴ് ടീമും ഹോബാര്‍ട്ടിൽ എത്തിക്കഴിഞ്ഞിട്ടുണ്ട്.\nPrevious articleഎമ്മ ക്രെംലിൻ കപ്പിൽ നിന്ന് പിന്മാറി\nNext articleഫ്രാങ്ക്ഫർട്ടിന്റെ കോസ്റ്റികിനെ നോട്ടമിട്ട് ന്യൂകാസിൽ


സിനഡ് എന്നാല് എന്താണ്? - Hrudayavayal\nസിനഡ് എന്നാല് എന്താണ്?\nBy administrator on October 5, 2015, 5:58 am Comments Off on സിനഡ് എന്നാല് എന്താണ്?\nസഭയുടെ കൗണ്‍സിലാണ് സിനഡ്. അസംബ്ലി, മീറ്റിംങ് എന്നെല്ലാം അര്‍ത്ഥം വരുന്ന ഗ്രീക്ക് വാക്കായ സിനോഡോസില് നിന്നാണ് ഈ വാക്കിന്റെ പിറവി. സഭയുടെ ഭരണപരമായോ പ്രബോധനപരമായോ ഏതെങ്കിലും വിഷയങ്ങളില് തീരുമാനം എടുക്കുന്നതിനായാണ് സാധാരണയായി സിനഡ് സമ്മേളിക്കുന്നത്. മെത്രാന്മാരുടെ സമ്മേളനം എന്ന അര്‍ത്ഥത്തില് സിനഡ് എന്ന വാക്ക് ഇന്നും കത്തോലിക്കാസഭയും ഈസ്‌റ്റേണ് ഓര്‍ത്തഡോക്‌സ് സഭയും ഉപയോഗിച്ചു വരുന്നു.\nസാധാരണഗതിയില് മൂന്നു വര്‍ഷം കൂടുമ്പോഴാണ് സിനഡ് സമ്മേളിക്കുന്നത്. ഓര്‍ഡിനറി ജനറല് അസംബ്ലി എന്ന് ഇത് അറിയപ്പെടുന്നു. എന്നാല് പ്രത്യേക ചുറ്റുപാടുകളില് അസാധാരണ സിനഡും വിളിച്ചുചേര്‍ക്കാറുണ്ട്. 1997 നവംബര് 16 മുതല് ഡിസംബര് 12 വര അമേരിക്കയിലെ സഭയ്ക്കുവേണ്ടി അസാധാരണ സിനഡ് വിളിച്ചു ചേര്‍ത്തിരുന്നു. മാര്‍പാപ്പയുടെ ഉപദേശസംഘം എന്ന നിലയില് സ്ഥിരമായി മെത്രാന്മാരുടെ സിനഡിന് രൂപം നല്കിയത് രണ്ടാം വത്തിക്കാന് കൗണ്‍സിലിനെ തുടര്‍ന്ന് പോള് ആറാമന് മാര്‍പാപ്പയാണ്. മാര്‍പാപ്പയോ അല്ലെങ്കില് മാര്‍പാപ്പ നിയമിക്കുന്ന ആളോ ആണ് സിനസിന്റെ പ്രസിഡന്റ്.\n2014 ല് സുവിശേഷവല്ക്കരണത്തിന്റെ പശ്ചാത്തലത്തില് കുടുംബങ്ങള് നേരിടുന്ന അജപാലനപരമായ വെല്ലുവിളികള് എന്ന വ ിഷയത്തില് അസാധാരണ ജനറല് സിനഡ് നടന്നിരുന്നു. സമകാലീന ലോകത്തില് കുടുംബങ്ങുടെ വിളിയും ദൗത്യവും എന്ന വിഷയത്തിലാണ് ഇപ്പോള് നടക്കുന്ന ഓര്‍ഡിനറി ജനറല് സിനഡ് നടക്കുന്നത്.\nമെത്രാന്മാരുടെ സിനഡ് ഒരിക്കലും സഭയുടെ ഭരണപരമായ കാര്യങ്ങളില് ഇടപെടുന്നില്ല. എന്നാല് വിഷയങ്ങള് ചര്‍ച്ച ചെയ്യുകയും ശുപാര്‍ശകള് നല്കുകയും ചെയ്യുന്നു.\nസിനഡ് എന്നാല് എന്താണ്? added by administrator on October 5, 2015, Time: 5:58 am


വാക്സീന് നിറച്ച വാഹനങ്ങളില് പുഷ്പവൃഷ്ടി നടത്തി ബിജെപി പ്രവര്‍ത്തകര്– വിഡിയോ | Covid Vaccine | BJP | Manorama News\nവാക്സീന് നിറച്ച വാഹനങ്ങളില് പുഷ്പവൃഷ്ടി നടത്തി ബിജെപി പ്രവര്‍ത്തകര്– വിഡിയോ\nമനോരമ ലേഖകൻ January 13, 2021 10:17 PM IST\nതിരുവനന്തപുരം ∙ സംസ്ഥാനത്ത് വിതരണത്തിനുള്ള കോവിഡ് വാക്സീന്റെ ആദ്യ ബാച്ച് എത്തിച്ചു. വൈകിട്ട് ആറോടെയാണ് വാക്സീനുമായി വിമാനം തിരുവനന്തപുരത്ത് എത്തിയത്. 1.34 ലക്ഷം ഡോസുകളാണ് തിരുവനന്തപുരത്ത് എത്തിച്ചത്. വാക്സീൻ കൊണ്ടുപോയ വാഹനങ്ങള്‍ക്ക് വിമാനത്താവളത്തിനു പുറത്ത് ബിജെപി പ്രവര്‍ത്തകര് പുഷ്പവൃഷ്ടി നടത്തി.\nരാജ്യത്തെ കോവിഡ് വാക്സിനേഷന് ശനിയാഴ്ച പ്രധാനമന്ത്രി നരേന്ദ്ര മോദി ഉദ്ഘാടനം ചെയ്യും. റജിസ്ട്രേഷനും കുത്തിവയ്പ് നടപടികളും ഏകോപിപ്പിക്കാന് തയാറാക്കിയ കോവിന് ആപ് പ്രധാനമന്ത്രി പൊതുജനങ്ങള്‍ക്കായി പുറത്തിറക്കും. ഒാണ്‍ലൈനായാണ് പരിപാടി.\nപ്രധാനമന്ത്രി കുത്തിവയ്പ് സ്വീകരിക്കാന് സാധ്യത വിരളമാണ്. ജനപ്രതിനിധികള്‍ക്ക് മുന്‍ഗണനയില്ലെന്നാണ് അദ്ദേഹം നേരത്തെ അറിയിച്ചിട്ടുള്ളത്. ലോകത്തിലെ ഏറ്റവും വിപുലമായ വാക്സിനേഷനാണ് രാജ്യം ശനിയാഴ്ച തുടക്കം കുറിക്കുന്നത്.\nവാക്സീൻ നിറച്ച വാഹനങ്ങളിൽ ബിജെപി പ്രവർത്തകർ പുഷ്പവൃഷ്ടി നടത്തിയപ്പോൾ.\nContent Highlights: Covid Vaccine, BJP Workers, Vaccination


NEWS STORY – Page 29 – Utharadesam\nകുറ്റിക്കോല്: പൊയിനാച്ചി- ബന്തടുക്ക റോഡില് കുറ്റിക്കോല് ടൗണ് കഴിഞ്ഞ് റോഡ് ചെളിക്കുളമായി. മാസങ്ങളായിട്ടും പരിഹാരം കാണാത്തതിനാല് ഇത് വഴിയുള്ള യാത്ര ദുരിതമാകുന്നു. റോഡില് വലിയ കുഴികള് രൂപപ്പെട്ടതിനാല്...\nബോവിക്കാനം: മണ്ണിടിച്ചിലിനെ തുടര്‍ന്ന് റോഡ് അപകടഭീഷണിയില്. ബോവിക്കാനം-മൊട്ടല് തൂക്കുപാലം പാതയാണ് ഇരുവശം മണ്ണിടിഞ്ഞ് അപകട ഭീഷണിയിലായത്. ഒരു മാസം മുമ്പുണ്ടായ ശക്തമായ മഴയില് റോഡരികില് പലയിടങ്ങളിലായി മണ്ണിടിഞ്ഞ്...\nബദിയടുക്ക: ചെളിക്കുളമായിതോടെ ബദിയടുക്ക-ഏത്തടുക്ക-കിന്നിംഗാര് റോഡിലൂടെയുള്ള യാത്ര ദുഷ്‌കരം. റോഡില് രൂപപ്പെട്ട പാതാള കുഴികള് അടച്ചുവെങ്കിലും പ്രവൃത്തി ഏറ്റെടുത്ത കരാറുകാരന് റോഡിലുണ്ടായിരുന്ന ടാര് നീക്കം ചെയ്യുകയും മെറ്റല് നിരത്തി...\nകുമ്പള: അധികൃതര് കയ്യൊഴിഞ്ഞതോടെ കുമ്പള-കുണ്ടങ്കാരടുക്ക റോഡിന്റെ പകുതിഭാഗം തകര്‍ന്ന നിലയില് തന്നെ. റോഡിന്റെ ഇന്റര്‍ലോക്ക് ജോലി 35 ലക്ഷം രൂപ മുതല് മുടക്കിയാണ് പൂര്‍ത്തികരിച്ചത്. ആറ് മാസത്തിനകം...\nകാസര്‍കോട്: പുതുക്കിയ ഗതാഗത നിയമം നിയമലംഘകര്‍ക്ക് കനത്ത തിരിച്ചടിയായി മാറുന്നു. ഈ നിയമ പ്രകാരം കാസര്‍കോട് ജില്ലയില് ഇതുവരെ രജിസ്റ്റര് ചെയ്തത് 126 കേസുകള്. 2.28 ലക്ഷം...\nകാസര്‍കോട്: പുല്ലാഞ്ഞി വള്ളികള് കേവലം പാഴ്‌ചെടിയല്ല. കാസര്‍കോട്ടെ ഗോത്രവിഭാഗങ്ങളുടെ സാമൂഹിക പുരോഗതിയെ ത്വരിതപ്പെടുത്തുന്ന അമൂല്യ സസ്യമായി ഈ വള്ളിച്ചെടികള് മാറുന്നു. ജില്ലയിലെ പ്രാകൃത ഗോത്രവിഭാഗമായ കൊറഗരുടെ ജീവനോപാധിയായ...\nകാഞ്ഞങ്ങാട്: 'പുഴയുടെ വിലാപം' എന്ന തന്റെ ചിത്രങ്ങളുടെ ശേഖരം പ്രളയ ദുരിതാശ്വാസ നിധിയിലേക്ക് നല്‍കി പ്രശസ്തചിത്രകാരന് രാജേന്ദ്രന് പുല്ലൂര്. മഞ്ചേരി മെഡിക്കല് കോളേജിലെ ചീഫ് ആര്‍ടിസ്റ്റായ രാജേന്ദ്രന്...\nകാഞ്ഞങ്ങാട്: മണ്ണിന്റെ ഗന്ധം പ്രാണവായുവാക്കി കൃഷിയെ സ്‌നേഹിച്ച കര്‍ഷകന് കെ.ജെ. സാബുവിന് ജില്ലാ കലക്ടര് ഡോ. ഡി. സജിത് ബാബു ഓണക്കോടി സമ്മാനിച്ചു. മടിക്കൈ സ്വദേശിയായ സാബു...\nകാസര്‍കോട്: കാലികളെ പോറ്റുകയെന്നത് ഇനി എളുപ്പമുള്ള പണിയാകില്ല. ക്ഷീരകര്‍ഷകര്‍ക്ക് വന്‍സാമ്പത്തിക ബാധ്യത വരുത്തി കാലിത്തീറ്റക്ക് വില കുതിച്ചുകയറുകയാണ്. ഒരുവര്‍ഷം കൊണ്ട് 27 ശതമാനമാണ് തീറ്റക്ക് വില കയറിയത്....\nകാസര്‍കോട്: മൂന്ന് ജില്ലകള് കേന്ദ്രീകരിച്ച് വന് തോതില് കഞ്ചാവ് വില്‍പ്പന നടത്തിവരികയായിരുന്ന കാസര്‍കോട്-കുടക് സ്വദേശികളായ രണ്ടംഗ സംഘം പാലക്കാട് പൊലീസിന്റെ പിടിയിലായി. കാസര്‍കോട്ടെ ഫയാസ് എന്ന ഹസ്സനാര്...


National January 10, 2019\nഅലോക് വര്‍മ്മയ്ക്ക് വീണ്ടും സ്ഥാന ചലനം\nസി.ബി.ഐ ഡയറക്ടര് സ്ഥാനത്ത് നിന്ന് അലോക് വര്‍മ്മയെ വീണ്ടും നീക്കി.സെലക്ഷന് സമിതി യോഗമാണ് അലോക് വര്‍മയെ മാറ്റാനുള്ള തീരുമാനം എടുത്തത്.പ്രധാനമന്ത്രി നരേന്ദ്രമോദി,സുപ്രീംകോടതി ചീഫ് ജസ്റ്റിസിന്റെ പ്രതിനിധി, കോണ്‍ഗ്രസ് നേതാവ് മല്ലികാര്‍ജുന് ഖര്‍ഗെ എന്നിവരാണ് സെലക്ഷന്…\nKerala, National January 9, 2019\nശബരിമലയിൽ ദർശനം നടത്തിയെന്ന് യുവതി.\nശബരിമലയിൽ ദർശനം നടത്തിയെന്ന അവകാശവാദവുമായി യുവതി രംഗത്ത്.ചാത്തനൂർ സ്വദേശി എസ് പി മഞ്ജുവാണ് സന്നിധാനത്തെത്തി ദർശനം നടത്തിയെന്നു പറഞ്ഞിരിക്കുന്നത്.ശബരിമലയിൽ എത്തിയതിന്റെ ദൃശ്യങ്ങൾ 35 കാരിയായ മഞ്ജു ഫേസ് ബൂക്കിലൂടെ പുറത്തു വിട്ടു. ‘ഇന്നലെ രാവിലെ…\nNational January 8, 2019\nസംവരണ ബില് പാസ്സായി\nസാമ്പത്തിക സംവരണ ബില് ലോക്‌സഭ പാസാക്കി.3 നെതിരെ 323 വോട്ടുകൾക്കാണ് ബിൽ ലോക്സഭയിൽ പാസായത്.മുന്നാക്ക വിഭാഗങ്ങളിലെ പിന്നാക്കക്കാര്‍ക്ക് സംവരണം ഏര്‍പ്പെടുത്താന് കേന്ദ്ര മന്ത്രിസഭ കഴിഞ്ഞ ദിവസം തീരുമാനിച്ചിരുന്നു. കേന്ദ്രമന്ത്രി തവര്‍ചന്ദ് ഗഹ്ലോത്താണ് ബില് ലോക്സഭയിൽ…\nSports January 7, 2019\nസിഡ്നി ടെസ്റ്റ്;ഇന്ത്യയ്ക്ക് ചരിത്ര ജയം\nഓസ്ട്രലിയക്കെതിരായ ടെസ്റ് പരമ്പരയിൽ ഇന്ത്യയ്ക്ക് ചരിത്ര നേട്ടം.ആദ്യമായാണ് ഇന്ത്യ ഓസ്‌ട്രേലിയൻ മണ്ണിൽ പരമ്പര ജയിക്കുന്നത്.2-1നാണ് ഇന്ത്യ പരമ്ബര നേടിയത്.3സെഞ്ച്വറിയുമായി ചേതേശ്വര് പൂജാരയാണ് പരമ്ബരയിലെ താരം. ചേതേശ്വര് പൂജാര (193), ഋഷഭ് പന്ത്…\nSports January 6, 2019\nഏഷ്യന് കപ്പ് ഫുട്‌ബോൾ ഇന്ത്യയ്ക്ക് തകർപ്പൻ ജയം\nഏഷ്യന് കപ്പ് ഫുട്‌ബോളില് തായ്‌ലാൻഡിനെതിരെ ഇന്ത്യക്ക് തകര്‍പ്പന് ജയം.ഒന്നിനെതിരെ നാല് ഗോളുകള്‍ക്കാണ് ഇന്ത്യയുടെ ജയം.നായകന് സുനില് ഛേത്രി ഇരട്ടഗോള് നേടിയപ്പോൾ അനിരുദ്ധ് ധപ്പയും ജെജെയും ഓരോ ഗോൾ വീതം നേടി. ഏഷ്യന് കപ്പില് 1964ന്…\nKerala January 5, 2019\nസംസ്ഥാനത്തെ ക്രമസമാധാന നിലയെ കുറിച്ച് ഗവർണർ കേന്ദ്രത്തെ അറിയിച്ചു.പൗരന്മാർക്ക് മുന്നറിയിപ്പുമായി ബ്രിട്ടീഷ് ഹൈക്കമ്മീഷൻ.\nകേരളത്തിലെ കഴിഞ്ഞ രണ്ടു ദിവസത്തെ ക്രമസമാധാന നിലയെ കുറിച്ച് ഗവർണർ കേന്ദ്രത്തിനു റിപ്പോർട്ട് നൽകി.കേന്ദ്ര ആഭ്യന്തരമന്ത്രി രാജ്‌നാഥ് സിങിനാണ് റിപ്പോർട്ട് നൽകിയത്. ഫോണിലൂടെയാണ് റിപ്പോർട്ട് നൽകിയിരിക്കുന്നത്.കഴിഞ്ഞ ദിവസം ഗവർണർ മുഖ്യമന്ത്രിയോട് റിപ്പോർട്ട് ആവശ്യപ്പെട്ടിരുന്നു. ശബരിമലയിൽ…\nശബരിമലയിൽ വീണ്ടും യുവതി കയറിയെന്നു മുഖ്യമന്ത്രി,ഇല്ലെന്നു യുവതിയും ഇന്റലിജന്സും\nശബരിമലയിൽ യുവതികൾ കയറിയതിനെ തുടർന്നുള്ള സംഘർഷങ്ങൾ ഇനിയും കെട്ടടങ്ങിയിട്ടില്ല.അതിനു പിന്നാലെ മറ്റൊരു യുവതി കൂടി ശബരിമലയിൽ ദര്ശനം നടത്തിയതായി മുഖ്യമന്ത്രി പിണറായി വിജയൻ പറഞ്ഞു. ഇതിന്റെ ദൃശ്യങ്ങൾ മാധ്യമങ്ങളിലൂടെ പുറത്തു വിടുകയും ചെയ്തു. 47…\nNational January 3, 2019\nഗവർണർ റിപ്പോർട്ട് തേടി.\nസംസ്ഥാനത്ത് ഉണ്ടായ അക്രമസംഭവങ്ങളെക്കുറിച്ച് മുഖ്യമന്ത്രിയോട് ഗവര്‍ണര് പി സദാശിവം റിപ്പോര്‍ട്ട് തേടി. ക്രമസമാധാന പ്രശ്നത്തിൽ അടിയന്തര റിപ്പോർട്ടാണ് ആവശ്യപ്പെട്ടിരിക്കുന്നത്.സമാധാന അന്തരീക്ഷം നിലനിർത്തണമെന്ന് ഗവർണർ ആവശ്യപ്പെട്ടു.ഗവർണർ പ്രശ്നത്തിൽ ഇടപെടണമെന്ന് പ്രതിപക്ഷ നേതാവ് രമേശ് ചെന്നിത്തല ആവശ്യപ്പെട്ടിരുന്നു.\nകർമസമിതി പ്രവർത്തകൻ മരിച്ചത് ഹൃദയാഘാതം മൂലമെന്ന് മുഖ്യമന്ത്രി\nഹര്‍ത്താലില് അക്രമങ്ങള്‍ക്കിടയില് പരിക്കേറ്റ ശബരിമല കര്‍മസമിതി പ്രവര്‍ത്തകന് ചന്ദ്രന് ഉണ്ണിത്താന്റെ മരണം ഹൃദയാഘാതം മൂലമാണെന്ന് മുഖ്യമന്ത്രി പിണറായി വിജയൻ പറഞ്ഞു.എന്നാൽ ഇത് ഖണ്ഡിക്കുന്ന ചന്ദ്രന് ഉണ്ണിത്താന്റെ പോസ്റ്റുമോർട്ടം റിപോർട്ട് പുറത്തു വന്നു. തലക്കേറ്റ ഗുരുതരമായ…\nശബരിമലയിൽ യുവതികളുടെ ദര്ശനം;സംസ്ഥാനത്ത് നടന്ന ഹർത്താലിൽ പരക്കെ അക്രമം\nശബരിമലയിൽ രണ്ടു യുവതികൾ സർക്കാർ പിന്തുണയോടെ ദർശനം നടത്തിയതിൽ പ്രതിഷേധിച്ചു ഇന്ന് സംസ്ഥാനത്ത് ശബരിമല കർമസമിതി ആഹ്വാനം ചെയ്ത ഹർത്താലിൽ പരക്കെ ആക്രമണം.പല സ്ഥലങ്ങളിലും ബിജെപി ,ആർഎസ്എസ് പ്രവർത്തകരും സിപിഎം പ്രവർത്തകരും തമ്മിൽ ഏറ്റുമുട്ടി.ചിലയിടങ്ങളിൽ…


കേരളത്തിൽ ഊർദ്ധശ്വാസം വലിക്കുന്ന പ്രൊഫഷണൽ ടൂർണമെൻറുകൾ.. ~ SouthSoccers\nകേരളത്തിൽ ഊർദ്ധശ്വാസം വലിക്കുന്ന പ്രൊഫഷണൽ ടൂർണമെൻറുകൾ..\nMarch 04, 2019 by Molbin Thomas\nഒരുകാലത്ത് ഇന്ത്യയിലെ തന്നെ പ്രശസ്തമായ ലവൻസ് ടൂർണമെന്റുകൾക്ക് ആതിഥേയത്വം വഹിച്ചിരുന്ന മണ്ണായിരുന്നു കേരളത്തിന്റേത്. ക്ലബുകളുടെയും ഫണ്ടിങ്ങിന്റെയും അപര്യാപ്തതയോ അധികാരികളുടെ 'ശ്രദ്ധക്കൂടുതലോ' ഫുട്ബോൾ പ്രേമികളുടെ കഷ്ടകാലമോ എന്തോ.. അതെല്ലാം നിർജ്ജീവമായി മാറി.. അങ്ങിനെ കളിക്കളങ്ങൾ സെവൻസിന് മാത്രമായി ഒതുങ്ങി. പിന്നീട് ഫൈവ്‌സും പെനാൽറ്റി ഷൂട്ടൗട്ട്,ഫ്രീകിക്ക് മത്സരങ്ങൾ എന്നൊക്കെ പറഞ്ഞു പലതും പ്രാദേശികമായി നടക്കുന്നുണ്ടെങ്കിലും അതൊന്നും ഫുട്ബോൾ കേരളത്തിന് വലിയ സംഭാവനകൾ നൽകാൻ പര്യാപ്തമായിരുന്നില്ല. ഇടക്ക് കേരള പ്രീമിയർ ലീഗ് എന്നൊക്കെ പറഞ്ഞു കേരള ഫുട്ബോൾ അസോസിയേഷൻ ഒരു ടൂർണമെന്റ് സംഘടിപ്പിച്ചു എങ്കിലും 'കാര്യപ്രാപ്തിയുടെയും ദീര്ഘവീക്ഷണത്തിന്റെയും' അപ്പോസ്തലന്മാരായ കെ എഫ് എയുടെ വളരെ ക്രിയാത്മകമായ നിലപാടുകൾ മൂലം ഈ വർഷം എപ്പോ നടക്കുമെന്നോ എങ്ങിനെ നടക്കുമെന്നോ അറിയാൻ പറ്റാത്ത അവസ്ഥയിലാണ് .\nഈ അവസ്ഥയിലാണ് കൊച്ചിയിലെ വേളി ലയൺസ് സംഘടിപ്പിച്ച 'ഒന്നപ്പിള്ളി അന്തപ്പൻ മെമ്മോറിയൽ ഇലവൻസ് ടൂർണമെന്റ്' ഒരു മാതൃകയാവുന്നത്.\nഎഫ് സി കേരള, ഗോകുലം കേരള (റിസർവ് ), എഫ് സി തൃശൂർ, സാറ്റ് തിരൂർ തുടങ്ങിയ പ്രൊഫഷണൽ ടീമുകളും കെ എസ് ഇ ബി, കേരള പോലീസ്, പോർട്ട് ട്രസ്റ്റ്,സെൻട്രൽ എക്‌സൈസ് എന്നിവരെയും ഉൾപ്പെടുത്തി നടത്തിയ ടൂർണമെന്റ് വൻ വിജയവും പ്രതീക്ഷയുമാണ്.ടൂർണമെന്റിന്റെ കലാശപ്പോരാട്ടത്തിൽ സാറ്റ് തിരൂരിനെ തോൽപ്പിച്ചു കൊണ്ട് കെ എസ് ഇ ബി വിജയകിരീടം ചൂടി.\nഇതുപോലെ ഉള്ള പ്രൊഫഷണൽ ടൂർണമെന്റുകൾ വന്നാലേ കേരളത്തിലെ ഫുട്ബോൾ ശരിക്കും രക്ഷപെടുകയുള്ളു. വിസ്മൃതിയിലായ നാഗ്‌ജി, ചാക്കോള, നായനാർ മെമ്മോറിയൽ പോലുള്ള ടൂർണമെന്റുകൾ ഇനിയും വരണം. പ്രൊഫഷണൽ ടീമുകൾക്ക് മത്സരിക്കാൻ ഗ്രൗണ്ടുകൾ ഉണ്ടാകണം. ഒപ്പം ഡിപ്പാർട്ടമെന്റ് ടീമുകൾക്കും അവസരം ലഭിക്കണം. നല്ല ടീമുകളും കളികളും കാണികളും സ്പോൺസർഷിപ്പും തനിയെ വന്നോളും.. മറ്റുള്ളവർക്ക് മാതൃക കാണിച്ച വേളി ലയൺസിനെയും ടൂർണമെന്റിനോട് സഹകരിച്ചവരോടും ഒരിക്കൽ കൂടി അഭിനന്ദിക്കുന്നു. ഇത് എല്ലാ വർഷവും ഉണ്ടാകുമെന്ന് പ്രത്യാശിക്കുന്നു.\nവിരാമതിലകം : കേരള പ്രീമിയർ ലീഗിനെ കുറിച്ചോ നടത്തിപ്പുകാരായ കെ എഫ് എ യെക്കുറിച്ചോ എന്തെങ്കിലും വിവരം ലഭിക്കുന്നവർ കമെന്റ് ബോക്സിൽ അറിയിക്കണേ എന്ന് അഭ്യർത്ഥിക്കുന്നു.\nPosted in FC Kerala, KERALA, kerala football / 1 comment / Edit\nUnknown March 4, 2019 at 9:48 AM\nKPL നടത്തുത് KFA ആണെങ്കിലും ആരുജയിച്ചു,തോറ്റു എന്ന് ഫുട്ബോൾ പ്രേമികളോ, പൊതു ജനങ്ങളോ അറിറിയാറില്ല KFA യെ അടിമുടി മാറ്റണം


Justin Nellankuzhiyil MCBS | Live to Proclaim\nPosted by Justine Nellankuzhiyil MCBS\nPope Francis washed and kissed the feet of Muslim, Orthodox, Hindu and Catholic refugees on Thursday, declaring them children of the same God, inagesture of welcome and brotherhood atatime when anti-Muslim and anti-immigrant sentiment has spiked following the Brussels attacks.\nThose who came out, though, receivedapersonal greeting. At the end of the Mass, Francis greeted each refugee, one by one, posing for selfies and accepting notes as he moved down the rows. Vatican rules had long called for only men to participate in the ritual, and past popes and many priests traditionally performed it on 12 Catholic men, recalling Jesus’ 12 apostles and further cementing the doctrine of an all-male priesthood.\nThe Vatican said that four women and eight men took part. The women included an Italian Catholic who works at the centre and three Eritrean Coptic Christian migrants. The men included four Catholics from Nigeria, three Muslims from Mali, Syria and Pakistan andaHindu man from India.\nHoly Eucharist / Qurbana Malayalam Devotionals 01 Malayalam Devotionals 02 Divyakarunya Geethangal Marian Geethangal Holy Week Songs Christmas Carol Songs Tamil Devotionals Mariyan Creations God’s …\nhttp://www.facebook.com/justin.jose.7927 7558878434, 9447477011\nI am catholic priest who is working in mcbs Generalate Aluva. Priest at MCBS Studied Philosophy at Pontifical Urban University Lives in Aluva, India From Pala MCBS Priest ·2February …\nMessagebySherinChacko സ്വപുത്രനെ നല്‍കിയാണെങ്കില് പോലും മാനവരെ മുഴുവന് വീണ്ടെടുക്കണമെന്ന ആഗ്രഹത്താല് ആഗ്രഹിച്ച പിതാവായ ദൈവത്തിന്‍റെ പൂര്‍ത്തികരണം.മലയാളത്തില് ‘ദുഃഖവെള്ളി‘ എന്നും ഇംഗ്ലീഷില് ‘നല…\nസ്വപുത്രനെ നല്‍കിയാണെങ്കില് പോലും മാനവരെ മുഴുവന് വീണ്ടെടുക്കണമെന്ന ആഗ്രഹത്താല് ആഗ്രഹിച്ച പിതാവായ ദൈവത്തിന്‍റെ പൂര്‍ത്തികരണം.മലയാളത്തില് ‘ദുഃഖവെള്ളി‘ എന്നും ഇംഗ്ലീഷില് ‘നല്ലവെള്ളി‘ എന്നും ലത്തിനില്‘വിശുദ്ധവെള്ളി‘ എന്നും അറിയപ്പെടുന്നു.നീതിമാനുവേണ്ടി സഹനങ്ങള് ഏറ്റെടുക്കാന് ഒരുപക്ഷേ, ആരെങ്കിലുമൊക്കെ തയ്യാറായെന്നു വരും. തന്‍റെ പ്രാണനെ മറ്റുള്ളവര്‍ക്ക് വേണ്ടി പങ്കുവയ്ക്കാന് ആരെങ്കിലും തയ്യാറാകുമോ? ഒരിക്കലുമില്ല..എന്നാല്, ഒരുവന് തയ്യാറായി, അതെ, മാനവരാശിയുടെ പാവ പരിഹാരമായി തന്‍റെ തന്‍റെ ജീവനെ നല്കാന്….“ലോകമെങ്ങുമുള്ള ക്രൈസ്‌തവര് മിശിഹായുടെ കാല്‍വരിക്കുരിശില് നിറകണ്ണുകളോടെ നോക്കുന്ന ദിനം. ഇന്ന് അവര് കുരിശിന്‍റെവഴിയിലും പ്രാര്‍ത്ഥനകളിലും പങ്കെടുക്കും. എന്നാല് നിശയുടെ വിരിയിടുമ്പോള് തങ്ങളുടേതായ അലസതകളിലേയ്‌ക്കും പഴയ ജീവിത ശൈലിയിലേയ്‌ക്കും അജ്ഞതയിലേക്കും അവര് മടങ്ങും. സ്‌ത്രീകള് ദു:ഖാര്‍ത്തരായി, അന്ന് കുരിശിന് ചുവട്ടില് നിന്ന സ്‌ത്രീകളെപ്പോലെ നില്‍ക്കും. എന്നാല് ദിവസം അവസാനിക്കുമ്പോള് തങ്ങളുടെ ജീവിതവ്യഗ്രതകളിലേയ്‌ക്കു മടങ്ങും. യുവജനങ്ങളാകട്ടെ കണ്ണീരുകൊണ്‌ട് ഈശോയുടെ പാദം കഴുകിയ മഗ്‌ദലനാമറിയത്തെപ്പറ്റിയും കുരിശില് തൂങ്ങിക്കിടക്കുന്ന യുവാവായ ഈശോയെപ്പറ്റിയും ഓര്‍ത്ത് സഹതപിക്കും. എന്നിട്ട് തങ്ങളുടെ കളിചിരികളിലേയ്‌ക്ക് മടങ്ങും”.\nഇതു എന്‍റെ വാക്കുകളല്ല, ‘ലബനോന്‍റെ പ്രവാചകന്’ എന്നറിയപ്പെടുന്ന ‘ഖലീല് ഭിബ്രാന്’ ദു:ഖവെള്ളിയാചരണത്തെക്കുറിച്ച് പറഞ്ഞിരിക്കുന്നതാണ്.കര്‍ത്താവിന്‍റെ കുരിശിനോടുള്ള എന്‍റെ സമീപനം ഒരു കുരിശിന്‍റെ വഴിയിലും ഒരു പരിഹാര പ്രദക്ഷണത്തിലും, ഒരു ഉപവാസത്തിലും അവസാനിക്കുന്നതാണോ? അതിനപ്പുറം, ക്രിസ്തുവിന്‍റെ കുരിശുമരണത്തിലുള്ള എന്‍റെ പങ്ക് വ്യക്തിപരമായി തിരിച്ചറിയാതെ പോയാല്……ദുഃഖവെള്ളി വന്നിരുന്നു, വന്നു, ഇനിയും വരും……കടന്നുപോകും….ഒരു അര്‍ത്ഥവുമുണ്ടാകുകയില്ല എന്ന് നാം തിരിച്ചറിയണം.ക്രൂശിതനയവനു എന്‍റെ സഹതാപമല്ല ആവശ്യം…..\nദാരുണമായി പീഡിപ്പിക്കപ്പെട്ടവനു അനുകന്പയല്ല ആവശ്യം….അവനെ കുരിശില് തറച്ചവരോട് അരിശം തീര്‍ക്കുന്നതല്ല ആവശ്യം…ഈശോ നേടിത്തന്ന രക്ഷ ഞാന് സ്വന്തമാക്കണം..ദുഃഖവെള്ളിയില് ക്രിസ്തു മരിച്ചതുപോലെ അവിടുന്ന് നമ്മിലും മരിക്കപ്പെടനം. അതായത്, പാവത്താല് കലുഷിതമായ നമ്മുടെ മനസും ശരീരവും ഇന്നേ ദിവസം മരിക്കപ്പെടണo. അതിയായ ആഗ്രഹത്തോടെ, അതിലേറെ പുതിയൊരു ഉത്ഥാനത്തിനായി കാത്തിരിക്കാം….\n1970- കളില് ലോകം മുഴുവന് ആഞ്ഞടിച്ച പ്രസിദ്ധമായ ( Cash, Johnny R) രചിച്ച ഒരു കവിതയുണ്ട്.ആ കവിതയുടെ തുടക്കം ഇപ്രകാരമാണ്:Were you there when they crucified my Lord?”ക്രിസ്തുവിനെ അവര് ക്രൂശിച്ചപ്പോള് നിങ്ങള് അവിടെ ഉണ്ടായിരുന്നോ?ഇതിന്‍റെ പ്രസക്തി അന്നും, ഇന്നും, നാളെയും, എന്നും വളരെ പ്രധാനപ്പെട്ടതാ..ഓരോ ദുഃഖവെള്ളിയും നമ്മെ ഓരോരുത്തരെയും തേടി വരുന്ന ഒരു ചോദ്യം.\nആര്‍ക്കുംവേണ്ടാത്തൊരു കറിവെപ്പിലയായി.”പണത്തിനോടുള്ള മനുഷ്യന്‍റെ ആര്‍ത്തി ഇന്നു ഉടലെടുത്തതല്ല. ദൈവപുത്രനോടൊപ്പം മൂന്നു വര്‍ഷം ജീവിച്ച , അവന്‍റെ ചൂടും ചൂരും അനുഭവിച്ചന് വിലയിട്ടു….. അതെ,\nനമ്മെ ഒക്കെ പ്രതിനിധികരിച്ചവന്…സ്വാര്‍ത്ഥതാല്പര്യങ്ങള്‍ക്ക് വേണ്ടിയും, നിസാരകാര്യങ്ങള്‍ക്ക് വേണ്ടിയും 30 വെള്ളിയുടെ വിലയിട്ട് ഗുരുവിനെ നാമോരോരുത്തരും പലപ്പോഴും ഒറ്റിക്കൊടുക്കുന്നില്ലേ? ചുരുക്കിപ്പറഞ്ഞാല്, പീലാത്തോസിനോട് ചേര്‍ന്ന് കൈ കഴുകയാണ് ചെയ്യുന്നത്.വിധി കല്‍പ്പിക്കേണ്ട പീലാത്തോസ് തന്‍റെ വിധി ജനത്തിനു വിട്ടുകൊടുക്കുമ്പോള് ………..സത്യത്തിനുനേരെ കണ്ണടക്കുകയല്ലേ…\nവിശക്കുന്നവന്‍റെ വിശപ്പകറ്റിയവന്…ഇതാണോ ആ മനുഷ്യന് ചെയ്ത മഹാപാവം…..!ആരെയും ദ്രോഹിക്കാതെ സ്നേഹം മാത്രം നല്‍കി ജീവിച്ച നിഷ്കളങ്കനായ നിര്‍ദ്ദോഷിയായ മനുഷ്യന്…ഇവിടെ നാം കണ്ണുതുറന്നു കാണേണ്ട പച്ചയായ സത്യം. സമൂഹത്തില് ജീവിക്കുമ്പോള് കാഴ്ച്ച നഷ്ടപ്പെട്ട വരയായ് മാറിയിട്ടുണ്ടോ? സത്യമെന്തെന്ന് ബോധ്യമുള്ള നാം, സത്യമറിയാന് ധാരാളം സാധ്യതകളുള്ള നാം, സത്യമറിഞ്ഞിട്ടും അതു വിളിച്ചു പറയാത്ത നാം, അതനുസരിച്ചു പ്രവര്‍ത്തിക്കാത്ത നാം, താല്‍ക്കാലിക സന്തോഷം സ്വന്തമാക്കി അഭിമാനിക്കുന്നതില് യാതൊരു അര്‍ഥവുമില്ല എന്നുമാത്രമല്ല ഈ ആഹ്ലാദങ്ങള്‍ക്ക് കൂടുതല് ആയുസ്സ് ഉണ്ടാവുകയില്ല. സ്വന്തം സ്വാര്‍ത്ഥ താല്പര്യങ്ങള് പ്രവര്‍ത്തികമാക്കുമ്പോള് ബലികഴിക്കപ്പെടുന്ന സാധാരണ ജനങ്ങള് നമുക്ക് ചുറ്റിലുമുണ്ട്. യൂദാസിന്‍റെ ജീവിതവും പീലാത്തോസിന്‍റെ ജീവിതവും വിളിച്ചുപറയുന്ന പാഠം ഇതുതന്നെയാണ്.കുരിശുമരണത്തിനു നിമിത്തമായി തീരുന്നത് സ്നേഹത്തിന്‍റെ വഴിയില് ചുംബനത്തിലൂടെയുള്ള ഒരു ഒറ്റിക്കൊടുക്കല്..ഇതു നമ്മുടെയൊക്കെ ജീവിതത്തിലെ അനുഭവങ്ങളുടെ പകര്‍പ്പ്…ശത്രുവിനെ നമുക്ക് ഭയപ്പെടെണ്ട കാര്യമില്ല..എന്നാല്, നമ്മോടൊപ്പം ആയിരുന്നുക്കൊണ്ട് കര്‍ത്താവിനെ ഒറ്റികൊടുത്തതുപോലെയുള്ള യൂദാമാരെയാണ് നാം ഭയപ്പെടെണ്ടത്.\nകുരിശിന്‍റെ വഴിയില് ഏറെ ആളുകള് ഈശോയെ അനുഗമിച്ചിരുന്നു. അക്കൂട്ടത്തില്, നിസ്സംഗരായ ജനക്കൂട്ടം, ദു:ഖാര്‍ത്തരായ ആളുകള്, ക്രൂശിക്കപ്പെട്ട രണ്ട് കള്ളന്‍മാര് , പിന്നെ പരി. അമ്മയും മറ്റു പലരുമുണ്ടായിരുന്നു. അന്ന് അവിടെയുണ്ടായിരുന്നവരില് വളരെക്കുറച്ചുപേര്‍ക്ക് മാത്രമാണ് ഈശോ നേടിത്തന്ന രക്ഷ സ്വന്തമാക്കുവാനും ഈശോയുടെ സഹനങ്ങളുടെ അര്‍ത്ഥം മനസ്സിലാക്കാനും സാധിച്ചത്. ഇന്ന് ഈ ദിവസം നാം ഇവിടെ ആയിരിക്കുമ്പോള് നമുക്ക് ചിന്തിക്കാം ഞാന് ആരുടെ മനോഭാവത്തോടെയാണ് നില്‍ക്കുന്നത്?\nഅവിടുന്ന് പറയുന്നു:“ഇന്നു നീ എന്നോട് കൂടെ പറുദീസയില് ആയിരിക്കും.”\nതനിക്കു സ്വന്തമായുള്ളതു പകുത്തു നല്‍കുന്ന കര്‍ത്താവിനെയാണ് നാമിന്ന് കുരിശില് കാണുന്നത്. സ്വന്തം ജീവന് തന്നെ വിലയായിക്കൊടുത്ത് പാപത്തില് നിന്നും നമ്മെ മോചിപ്പിച്ച് ദൈവരാജ്യം പങ്കുവെച്ചു നല്‍കുന്ന ഈശോ കഠിനമായ വേദനക്കിടയിലും കുരിശില്‍ക്കിടന്നു കൊണ്‌ട് നല്ല കള്ളന് സ്വര്‍ഗ്ഗം വാഗ്‌ദാനം ചെയ്യുന്നു.\nതുടര്‍ന്ന് നമുക്ക് കാണുവാന് സാധിക്കുന്നത് തന്‍റെ അമ്മയും താന് ഏറെ സ്നേഹിച്ച ശിഷ്യനും നില്‍ക്കുന്നത് കണ്ടിട്ട് ഈശോ പറയുന്നു:“സ്ത്രിയെ ഇതാ നിന്‍റെ മകന്”,ശിഷ്യനോട് പറയുന്നു.“ഇതാ നിന്‍റെ അമ്മ”\nമരണത്തോടു മല്ലടിക്കുന്ന സമയത്ത്പോലും മാതാപിതാക്കളോടുള്ള ഉത്തരവാദിത്വം നിറവേറ്റുന്ന ക്രിസ്തു. തന്‍റെ അമ്മയെ സുരക്ഷിതമായ കരങ്ങളില് ഏല്‍പ്പിച്ചിട്ടു യാത്രയാവുന്ന കര്‍ത്താവ്.ഞാനൊരു ഹിന്ദുസ്ഥാനി കവിയുടെ വാക്കുകള് പരിചയപ്പെടുത്താം.വീട്ടില് പോയി അമ്മയും അച്ഛനും ഒറ്റയ്ക്ക് കരയുന്നു.എന്തുകൊണ്ട് അവര് ഒറ്റയ്ക്ക് കരയുന്നു?.മണ്ണ്ക്കൊണ്ടുണ്ടാക്കിയ കളിപ്പാട്ടത്തിന് ചന്തയില് നല്ല വിലയായിരുന്നു.”\nമക്കളെ നിര്‍മ്മിച്ചൊരുക്കുന്ന മാതാപിതാക്കള്‍ക്ക് ഒരു വിലയും ഇല്ലേ? ഇതാണ് ഇന്നിന്‍റെ അവസ്ഥ.നാമൊക്കെ യഥാര്‍ത്ഥ ക്രിസ്ത്യാനി ആണെങ്കില്.. മാതാപിതാക്കളോട് വിധേയത്വത്തോടെ ജീവിക്കാന് സാധിക്കണം..അവിടുന്ന് തന്‍റെ അവസാനനിമിഷത്തില് ഇരുപത്തിരണ്ടാം സങ്കിര്‍ത്തനം ഉച്ചരിക്കുന്ന ഒരു രംഗം നമുക്ക് കാണുവാന് സാധിക്കും.“എന്‍റെ ദൈവമേ, എന്‍റെ ദൈവമേ നീ എന്തുകൊണ്ട് എന്നെ ഉപേക്ഷിച്ചു.”എത്ര കഠോരമായ അവസ്ഥയില് ആണെങ്കിലും നമ്മെ കാത്തുപരിപാലിക്കുന്ന ഒരു പിതാവുണ്ട് എന്ന പ്രത്യാശയാണ് നമുക്ക് നല്‍കുന്നത്.വി. വിന്‍സന്റ് ഡി. പോള് പറയുന്നു:“സ്വര്‍ഗ്ഗത്തില് നാം ചെല്ലുമ്പോള് കാണാന് പോകുന്ന ഒരു അത്ഭുതമുണ്ട്. നാം അവിടെ പ്രവേശിക്കുമ്പോള് കുറേപേര് എഴുന്നേറ്റ് നിന്ന് നമുക്ക് നന്ദി പറഞ്ഞുകൊണ്ടുപറയും. നിങ്ങളുടെ സഹനങ്ങളുടെ മൂല്യത്തെക്കുറിച്ച് ഏറ്റവും ബോധ്യമുണ്ടയിരിക്കേണ്ടവരാണ് ക്രിസ്‌ത്യാനികളായ നമ്മള്”.എന്നാല് ഇന്ന് സഹനങ്ങളെ ഒഴിവാക്കാനും അവയുടെ പേരില് ദൈവത്തെ കുറ്റപ്പെടുത്താനും നമ്മള് മുന്‍പില് നില്‍ക്കാറില്ലേ?\nസഹനങ്ങള് ഉണ്ടാകുമ്പോള“എന്‍റെ ദൈവമേ, എന്‍റെ ദൈവമേ നീ എന്തുകൊണ്ട് എന്നെ ഉപേക്ഷിച്ചു.”എന്ന് നിലവിളിക്കുന്നവരാണ് നാം. എന്നാല്, 22-ാംസങ്കീര്‍ത്തനത്തിന്റെ ഈ ആദ്യവരികള്‍കൊണ്‌ട് നാം നമ്മുടെ പ്രാര്‍ത്ഥന അവസാനിപ്പിക്കുന്നു.സങ്കീര്‍ത്തനം മുന്നോട്ടുപോകുമ്പോള് ദൈവത്തിലുള്ള തന്റെ വലിയ പ്രത്യാശയെ ഊന്നിപ്പറയുകയാണ് ചെയ്യുന്നത്.\nകൂട്ടുത്തരവാദിത്വത്തിന്‍റെ’ കുരിശെടുക്കലാണ് കുടുംബജീവിതം. ഉത്തരം കാണാത്ത ചോദ്യമായ് വേര്‍പാടും വേദനയും തീരാരോഗങ്ങളും പട്ടിണിയും സാമ്പത്തിക തകര്‍ച്ചയുമെല്ലാം നമ്മുടെ ജീവിതത്തില് തകര്‍ത്താടുമ്പോള് മിശിഹായുടെ കുരിശിലേക്കു നോക്കുക. അവിടെ നിന്‍റെ ഉത്തരം കിട്ടാത്ത ചോദ്യത്തിനു മുഴുവന് ഉത്തരമുണ്ടാകും.യേശുവിന്‍റെ വിജയം തിരിച്ചറിയണമെങ്കില് അവിടുത്തെ ഉള്ളിന്‍റെ ഉള്ളിലേയ്ക്ക് നാം പ്രവേശിക്കണം. കരുണ യാചിച്ചു തന്‍റെ ശത്രുക്കളെ കീഴടക്കുന്ന കര്‍ത്താവ്…നമുക്ക് ഏതെങ്കിലും ഒരു സഹായം ആവശ്യമെങ്കില് നാം ആരോട് ആയിരിക്കും ചോദിക്കുക..നമ്മുടെ ശത്രുക്കളോടു ആയിരിക്കുമോ?ഒ രിക്കലുമില്ല…. സ്വഭാവികം… ചോദിച്ചാല് ലഭിക്കുകയുമില്ല.നമ്മുടെ സഹനങ്ങള് ദൈവികപദ്ധതിയുടെ ഭാഗമാണെന്ന് മനസ്സിലാക്കി പ്രത്യാശയോടെ അവയെ സ്വീകരിക്കുവാനും ഈ ദു:ഖവെള്ളിയാചരണം നമ്മെ ശക്തരാക്കട്ടെ.\nമോഡേണ് ആകാം പക്ഷെ ഓവര് ആകരുത് ജീവിതം\nst.sebastian h s s kadanad\nCalicut, India Area\nകോന്നിയിലെ മൂന്ന് പെണ്‍കുട്ടികളെ കാണാതാകുന്നതിന്‍റെ തലേ ദിവസം World Orthodox Christanity യില് വന്ന പോസ്റ്റ് ആണ് ഇതു.\nഇപ്പോ കേരളത്തെ മുഴുവന് ഞെട്ടിപ്പിച്ചു കൊണ്ട് ആ പെണ്‍കുട്ടികളില് രണ്ടുപേരുടെ മരണവാര്‍ത്തയാണ് നാം കേട്ടത്.ഈ സംഭവത്തിനു പിന്നില് ഒരുപാടു ദുരൂഹതകള് മറനീക്കി പുറത്തുവരേണ്ടതുണ്ട്.\nപെണ്‍കുട്ടികള് എത്ര മോഡേണ് ആയിട്ടും ഈ ചതി കുഴികള് തിരിച്ചറിയാന് ഒള്ള മോഡേണ് കഴിവ് ഒന്നും അവര്‍ക്കില്ല എന്നതാണ് സത്യം\nഈ സംഭവം ഈ പോസ്റ്റും കൂട്ടി ചേര്‍ത്ത് വായിക്കുക”പെണ്‍കുട്ടികള് സുരക്ഷിതര് അല്ല”പെണ്മക്കളുള്ള മാതാപിതക്കളിലേക്ക് ഇതു എത്തിക്കുക,ഇനി ഇങ്ങനെ ഒരു ദുരന്തം ഉണ്ടാകാതെ ഇരിക്കട്ടെ.കഴിഞ്ഞാ ദിവസങ്ങളില് ഒരു പ്രമുഖ റിയാലിറ്റി ഷോ ആയ D4DANCE എന്നാ പ്രോഗ്രാമിലെ പീഡന വാര്‍ത്തയാണ് ലോകം അറിഞ്ഞത്.പെണ്‍കുട്ടികള് ഈ സമൂഹത്തില് സുരക്ഷിതര് ആണോ ?സ്ത്രീയുടെ അവകാശങ്ങള് നേടിയെടുക്ക തന്നെ വേണം,അതിനെ വളരെ ശക്തമായി അനുകൂലിക്കുന്നവരാണ് ഞങ്ങളും.സ്ത്രീ പൊതുസമൂഹത്തില് ആദരിക്കപ്പെടുക തന്നെ വേണം അത് നാം ഓരോ വ്യക്തിയുടെയും ഉത്തരവാധിത്യവും കടമയുമാണ്.\nപക്ഷെ നമ്മുടെ പെണ്‍കുട്ടികളുടെ ജീവിതം ഈ സമൂഹത്തില് സുരക്ഷിതമാണോ എന്ന് കൂടെ നാം ചിന്തിക്കേണ്ടി ഇരിക്കുന്നു.സ്ത്രീകളുടെ അവകാശങ്ങള് നേടിയെടുക്കാന് നടക്കുന്ന കൊച്ചമ്മമാരുടെ അല്‍പ്പത്തരങ്ങള് വിശ്വസിച്ചാണ് പല പെണ്‍കുട്ടികളും അപകടങ്ങളില് ചെന്ന് ചാടുന്നത്.\nസ്ത്രീ സ്ത്രീയായും പുരുഷന് പുരുഷനായും ജീവിച്ചാല് ഒരു പ്രശനവും ഉണ്ടാകുകയില്ല .സ്ത്രീക് ഒരിക്കലും പുരുഷന് ആകാന് സാധിക്കുകയില്ല .അങ്ങനെ ആകാന് ശ്രമിക്കുപോഴാണ് അപകടങ്ങള് ഉടലെടുക്കുന്നത് .വീട്ടിലെ വളര്‍ത്തു ദോഷം തന്നെയാണ് പല കുട്ടികളെയും തെറ്റിലേക്ക് ചാടിക്കുന്നത്. അവര്‍ക്ക് വേണ്ട സമയങ്ങള് ഉപദേശങ്ങള് നല്‍കുവാനും അവരുടെ പ്രശ്നങ്ങള് കേള്‍ക്കുവാനും ഇന്നത്തെ മാതാപിതാക്കള്‍ക്ക് സമയം ഇല്ല എന്നതും അപകടത്തിന്‍റെ തീവ്രത വര്‍ധിപ്പിക്കുന്നു.\n1 വയസ്സുള്ള പെണ്‍കുഞ്ഞു മുതല് 90 വയസ്സുള്ള അമ്മച്ചിക്ക് വരെ രക്ഷ ഇല്ലാത്ത കാലമാ ഇതു.ഒരു പെണ്‍കുട്ടി വളര്‍ന്നു വലുതായി അവളെ ഒരു നല്ല യുവാവിന്‍റെ കയ്യില് ഏല്‍പ്പിക്കുന്നത് വരെ മിക്കവാറും മാതാപിതാക്കളുടെ മനസ്സില് തീയാണ്.\nസൃഷ്ടിയില്‍തന്നെ സ്ത്രീയെയും പുരുഷനെയും ദൈവം വ്യത്യസ്ഥരാക്കിയിരിക്കുന്നു. ഓരോരുത്തര്‍ക്കും അവരവരുടെതായ ധര്‍മ്മമാണുള്ളത്. സ്ത്രീ ചെയ്യേണ്ടത് അവളും പുരുഷന് ചെയ്യേണ്ടത് അവനും പ്രാവര്‍ത്തികമാക്കുമ്പോള് ദൈവീക പദ്ധതികള് നടപ്പാക്കപ്പെടും. ദൈവവിശ്വാസികളല്ലത്തവരെ സംബന്ധിച്ച് പ്രകൃതിനിയമമെന്നും പരിസ്ഥിതിയുടെ സംതുലനം എന്നുമൊക്കെ പറയാം. ലോകത്തിന്‍റെ നിലനില്പിന് അനുയോജ്യമായ അവസ്ഥയിലാണ് ഓരോ ജീവജാലങ്ങളെയും ദൈവം സൃഷ്ടിച്ചിരിക്കുന്നത്. ഇതില്‍നിന്ന് വ്യത്യസ്ഥമായി ഒരു ജീവിയും പ്രവര്‍ത്തിക്കുന്നില്ല. ഏതു നാട്ടില് ചെന്നാലും അവിടെയെല്ലാം കോഴികള് കൂവുകയും പട്ടികള് കുരയ്ക്കുകയുമാണ് ചെയ്യുന്നത്! അതുപോലെതന്നെ ലിംഗവ്യത്യാസവും ഓരോ ജീവികള്‍ക്കും ദൈവം നിശ്ചയിച്ചിട്ടുണ്ട്. പൂവന്‍കോഴിയല്ല പിടക്കോഴിയാണ് മുട്ടയിടുന്നത്. ഓരോ ജീവികളും പരാധികൂടാതെ അവര് ആയിരിക്കുന്ന അവസ്ഥയോട് സമരസപ്പെട്ട് ജീവിക്കുമ്പോള്, മനുഷ്യന് ഇതില്‍നിന്ന് വ്യത്യസ്ഥനാകുന്നത് ശ്രദ്ധേയമാകുന്നു.ഒരു CHANGEനു വേണ്ടി പട്ടി കൂവുകയോ കോഴി കുരക്കുകയോ ചെയ്യില്ല പൂവന് കോഴി മോഡേണ് ആകാന് വേണ്ടി മുട്ട ഇടില്ല.അങ്ങനെ മാറാന് തുടങ്ങിയാല് അത് ആ ജീവി വര്‍ഗ്ഗത്തിന്‍റെ നിലനില്‍പ്പിനെ തന്നെ ബാധിക്കും അത് പ്രകൃതി നിയമെങ്ങളില് നിന്ന് പുറത്താക്കപെടും.\nഅവള് വളര്‍ന്നു വരുന്ന സാഹചര്യമാണ് പ്രധാനം.അവള്‍ക്കു ലോക കാര്യങ്ങള്‍ക്കൊപ്പം ദൈവത്തെയും ദൈവീക മൂല്യങ്ങളെയും പറഞ്ഞു കൊടുക്കുക. ഈ ലോകത്ത് സംഭവിച്ചു കൊണ്ടിരിക്കുന്ന എല്ലാ കാര്യങ്ങളും അവളുമായും പങ്കുവെക്കുക. തെറ്റു ഏതു ശേരിയേതു എന്ന് പറഞ്ഞു കൊടുക്കുക.നല്ലത് തിരഞ്ഞെടുക്കാന് പഠിപ്പിക്കുക അരുതാത്തിടത്ത് “നോ” പറയാന് അവളെ പഠിപ്പിക്കുക.\nആര്‍ക്കും എന്തും എപ്പോ വേണമെങ്കിലും സംഭവിക്കാം എന്തെന്നാല് നാം ജീവിക്കുന്നത് യൂറോപ്പില് അല്ല എന്ന് ഓര്‍ക്കണം അനവധി നിരവധി മ്ലെച്ചതകള് നിറഞ്ഞ ലൈംഗീക പീഡന വാര്‍ത്തകള് ഓരോ ദിവസം കേള്‍ക്കുന്ന നാട്ടിലാണ് നാം ജീവിക്കുന്നത് എന്ന് ഓര്‍ക്കുക .എന്‍റെ മകളെ എനിക്ക് അറിയാം അവള്‍ക്കൊന്നും സംഭവിക്കില്ല എന്നോകെ വിചാരിച്ചിരിക്കുന്ന അനേകം മാതാപിതാക്കള് കാണും എന്നാല് ഓര്‍ക്കുക എല്ലാം മാറി മറിയാന് ഒരു നിമിഷം മതി.എത്ര നല്ല കുട്ടിയാണെങ്കിലും അവര്‍ക്ക് രണ്ടു മുഖം ഉണ്ടെന്നത് ഓര്‍ക്കുക.\n5 വയസ്സ് മുതല് 10 വയസ്സ് വരെയുള്ള പെണ്‍കുട്ടികളെ ആരുടെഎങ്കിലും കയ്യില് ഏല്‍പ്പിച്ചിട്ട് മറ്റു കാര്യങ്ങള്‍ക്കു പോകരുത്.പത്ര വാര്‍ത്തകള് എടുത്തു നോക്കിയാല് ഭൂരിഭാഗവും അങ്ങനെ സംഭവിച്ച അപകടങ്ങള് ആണ്.നിങ്ങളുടെ കുട്ടി നിങ്ങളുടെ കൂടെ തന്നെ ഉണ്ടെന്നു ഉറപ്പു വരുത്തുക ,എത്ര വലിയ തിരക്കാണെങ്കിലും നിങ്ങളുടെ കുട്ടി നിങ്ങളുടെ കൂടെ തന്നെയുണ്ടാകണം.\n11 വയസ്സ് മുതല് 18 വയസ്സ് വരെയുള്ള പെണ്മക്കളെ കൂടുതല് കെയര് ചെയ്യുക എന്തെന്നാല് ഏതു തെറ്റിലെക്കും ചാടാന് ഒരുങ്ങി നില്‍ക്കുന്ന പ്രായമാണ് TEENAGE ,ഒരു ചെറിയ പ്രലോഭനം ഉണ്ടായാല് പോലും അവര് അതില് വീണു പോകാന് സാധ്യത ഏറെ ഉള്ള സമയം.\nഏത്ര അടുത്ത ബന്ധുവിന്‍റെ വീട്ടിലും താമസിക്കാന് അനുവധിക്കരുത്. നിങ്ങളുടെ മകള് നിങ്ങളുടെ കൂടെ തന്നെ വേണം.ബന്ധുക്കളുടെ വീട്ടില് താമസിക്കണമേന്നുണ്ടെങ്കില് അവിടെ തീര്‍ച്ചയയും നിങ്ങളുടെ സാന്നിധ്യവും ഉണ്ടായിരിക്കണം.ഈ TEENAGE പ്രായത്തിലുള്ള നിങ്ങളുടെ മകളുടെ കയ്യില് ഒരു തീക്കട്ട വെച്ച് കൊടുക്കാന് നിങ്ങള് തയ്യാറാകുമോ ? അല്ലെങ്കില് ഒരു വിഷ കുപ്പി വെച്ച് കൊടുക്കാന് മനസ്സ് വരുമോ? ഇല്ല ഒരിക്കലും ഇല്ല പക്ഷെ ഇതിനെക്കാള് ഒക്കെ മാരകമായ സ്മാര്‍ട്ട് ഫോണ് തെറ്റും ശേരിയും തിര്‍ച്ചറിയാന് കഴിവില്ലാതെ പ്രായത്തില് പെണ്മക്കളുടെ കൈകളിലോട്ടു വെച്ച് കൊടുക്കാന് ചില മണ്ടന്മാരായ മാതാപിതാക്കള്‍ക്ക് ഒരുമടിയും ഇല്ല. അവര്‍ക്ക് അതിനുള്ള കാരണവും ഉണ്ട്.എന്‍റെ മകള് അങ്ങനൊന്നും പോകില്ല അവളെ എനിക്കറിയാം.ഒന്നോര്‍ക്കുക ഇന്നു സ്മാര്‍ട്ട് ഫോണുകള് കാരണം ജീവിതം തകര്‍ന്നിരിക്കുന്ന മുഴുവന് TEENAGE പെണ്‍കുട്ടികളുടെ മാതാപിതാകള്‍ക്കും ഈ വിശ്വാസം തന്നെയായിരുന്നു.എല്ലാം തകര്‍ന്നടിയാന് ഒരു നിമിഷം മാത്രം മതി.\nTEENAGE പ്രായത്തില് നിന്ന് കോളേജ് LIFEലേക്ക് കയറുന്ന പെണ്‍കുട്ടിയെ ആഫ്രിക്കയില് വിട്ടു പഠിപ്പിക്കാനും ചില മാതാപിതാക്കള് തയ്യാറാണ്.ലക്ഷങ്ങള് മുടക്കി അന്യ സംസ്ഥാനങ്ങളില് അഡ്മിഷന് വാങ്ങിക്കുമ്പോള് ഓര്‍ക്കുക നിങ്ങളുടെ പെണ്മക്കള് അവിടെ സുരക്ഷിതരാണോ അല്ലയോ എന്ന്. അന്യ സംസ്ഥാനങ്ങളില് പഠിക്കുന്ന നല്ലവരായ അനേകം പെണ്‍കുട്ടികള് ഉണ്ടെങ്കിലും അനുഭവത്തിന്‍റെ വെളിച്ചത്തില് പറഞ്ഞാല് ഒരു 80%പെണ്‍കുട്ടികളും പല പ്രശ്നങ്ങളാലും കഴിയുന്നവരാണ്.ചില പെണ്‍കുട്ടികള്‍ക്ക് വീട്ടില് വരുമ്പോള് ഒരു മുഖം എന്നാല് കോളേജില് ചെല്ലുമ്പോള് മറ്റൊരു മുഖവും ആയിരിക്കും.\nബംഗ്ലൂരിലും മംഗലാപുരത്തും ഒക്കെ പെണ്മക്കളെ വിടാന് ഇരിക്കുന്ന മാതാപിതാക്കള് അവിടെങ്ങളില് ഒള്ള ചരിത്രങ്ങള് ഒന്ന് പരിശോധിക്കുന്നത് നല്ലതായിരിക്കും. ന്യൂ generation കോമാളിതരത്തിന്‍റെ കേന്ദ്രങ്ങള് ആണ് അവിടെ.ഇത്രേം കാലം കൈ വളരുന്നോ കാല് വളരുന്നു എന്ന് നോക്കി വളര്‍ത്തി കൊണ്ട് വന്ന പെണ് കുഞ്ഞിനെ ഒരു ഉത്തരവാധിത്യവും ഇല്ലാതെ കണ്ട ദേശത്ത് വിട്ടിട്ടു മനസമാധാനത്തോടെ ഇരിക്കാന് കഴിയുന്നതെങ്ങനെ? അന്യ സംസ്ഥാനങ്ങളില് വിടുന്നത് PRESTIGEന്‍റെ ഭാഗമായി കാണുന്ന മാതാപിതാക്കളും നമ്മുടെ നാട്ടില് ഉണ്ട്.\nനിങ്ങളെ പെണ്‍കുട്ടിയെ ഏതെങ്കിലും ദൂര ദേശത്ത് പഠിക്കാന് വിട്ടിട്ടുണ്ടെങ്കില് തീര്‍ച്ചയായും എല്ലാ മാസവും അവിടെ പോയി അവരുടെ ജീവിത രീതി അന്വേഷിക്കേണ്ടതാണ്.അവര് എങ്ങനാണ് അവിടെ ജീവിക്കുന്നത് അവര്‍ക്ക് മതിയായ സുരക്ഷ ലഭിക്കുന്നുണ്ടോ എന്നൊക്കെ അന്വേഷിക്കേണ്ട കടമ ഓരോ മാതാപിതാക്കള്‍ക്കും ഉണ്ട്.പെണ്‍കുട്ടികള് വീട്ടിലേക്കും അതുപോലെ വീട്ടില് നിന്നും കോളേജിലെക്കുമുള്ള ട്രെയിന് ബസ്സ് യാത്രകള് ഒക്കെ വീട്ടുകാര് വളരെ അധികം ശ്രദ്ധിക്കണം .അനവധി സംഭവങ്ങള് കണ്ണില് കണ്ടിട്ടുണ്ട് ഇത്തരം യാത്രകളാല് അല്ലെങ്കില് ഈ മേഖലയിലേക്ക് ട്രെയിനിലോ ബസ്സിലോ സ്ഥിരമായി യാത്ര ചെയുന്ന മുതിര്‍ന്നവരോട് ചോദിച്ചാല് പല കാര്യങ്ങളും അറിയാന് സാധിക്കും,ആയതിനാല് ഇന്നത്തെ സമൂഹം പെണ്‍കുട്ടികള്‍ക്ക് സുരക്ഷിതം അല്ല അവര് എത്ര മോഡേണ് ആയിട്ടും ഈ ചതി കുഴികള് തിരിച്ചറിയാന് ഒള്ള മോഡേണ് കഴിവ് ഒന്നും അവര്‍ക്കില്ല എന്നതാണ് സത്യം .ആയതിനാല് നമ്മുടെ പെണ്‍കുട്ടികളുടെ ഓരോ യാത്രകളിലും സുരക്ഷിതം ആണോ എന്ന് ഉറപ്പു വരുത്തുക .കയറൂരി വിട്ടിരിക്കുന്ന അനേകം പെണ്‍കുട്ടികള് കാണും അത്തരക്കാരുടെ കൂടെ കുടുംബത്തില് പിറന്ന പെണ്‍കുട്ടികളെ യാത്ര ചെയ്യാന് അനുവദിക്കരുത് അത് നാശത്തിലേക്കുള്ള ആദ്യ ചവിട്ടു പടിയാണ് .\nഅവരുടെ എല്ലാ വാശിയും സാധിച്ചു കൊടുക്കാതെ ഇരിക്കുക. നല്ലത് എന്ന് തോന്നുന്നത് മാത്രം അംഗീകരിച്ചു കൊടുക്കുക.കഴിവതും പ്രായമായ പെണ്‍കുട്ടികളെ പുറത്തു വിട്ടു പഠിപ്പിക്കുന്നത് ഒഴിവാക്കാന് ശ്രമിക്കുക. നിങ്ങളുടെ കുഞ്ഞു നിങ്ങളുടെ കണ്ണ് വെട്ടത്തു തന്നെ ജീവിക്കുന്നതാണ് നല്ലത് അവള് എവിടെ നിന്ന് വിളിച്ചാലും നിങ്ങള്‍ക്ക് ഓടിചെല്ലാന് സാധിക്കണം ഒരാളുടെ കയ്യില് ഏല്‍പ്പിക്കുന്നത് വരെ .അതിനു ശേഷം ഭര്‍ത്താവും ഭാര്യയും ആയി അവര് സന്തോഷത്തോടെ ജീവിതം ആസ്വദിക്കട്ടെ .\nചില പുരോഗമ വാദികളും AC കാറില് നടക്കുന്ന ഫെമിനിസ്റ്റ് കൊച്ചമ്മമാരും ഇതു എതിര്‍ക്കുമെങ്കിലും മുകളില് പറഞ്ഞതോക്കെയാണ് സത്യം.നമ്മുടെ പെണ്മക്കളുടെ നല്ല ഭാവിക്കും നല്ല ജീവിതത്തിനും നല്ലത് ഇതു തന്നെ “നെല്ലിക്ക ആദ്യം കയിക്കും പിന്നെ മധുരിക്കും ”\nഒരുപാടു വാശിയുള്ള എടുത്തു ചാട്ടവുമുള്ള പെണ്‍കുട്ടികള് സൂക്ഷിക്കുക നിങ്ങളാണ് അപകടങ്ങളില് ഏറ്റവും ആദ്യം ചെന്ന് ചാടുന്നത്,നിങ്ങളെ ഉപദേശിക്കുന്നവരുടെ വാക്കുകളെ നിങ്ങള് അവഗണിക്കരുത്.നല്ല വസ്ത്ര ധാരണം പെണ്മക്കളെ കുഞ്ഞു പ്രായം മുതലേ ശീലിപ്പിക്കുക.അല്ലാതെ മറ്റുള്ളവരുടെ മുന്‍പില് അവരെ പരിഹസിക്കും വിധം കെട്ടുകാഴ്ചകള് ആക്കി നിര്‍ത്തരുത്.ഒരു വസ്ത്രം തിരഞ്ഞെടുക്കുമ്പോള് അത് എന്‍റെ മകള്‍ക് ചേരുമോ എന്ന് ആദ്യം ചിന്തിക്കണം.\nഒന്നോര്‍ക്കുക പെണ്‍കുട്ടികളുടെ പുരോഗമനത്തിന് വേണ്ടി വാദിക്കുകയും തെറ്റായ ചിന്താഗതികള് അവരുടെ മനസിലേക്ക് കുത്തി വെക്കുകയും ചെയ്യുന്ന ചില മോഡേണ് കൊച്ചമ്മമാരും അവരെ താങ്ങി നടക്കുന്നു ചില ആണുങ്ങളും പറയുന്നത് കേട്ടു കുഴിയില് ചാടരുത്..എന്തെങ്കിലും സംഭവിച്ചു കഴിഞ്ഞാല് ഇവരൊന്നും തിരിഞ്ഞു നോക്കുക പോലും ചെയ്യില്ല ,നഷ്ട്ടപ്പെടുന്നത് അവളുടെ മാതാപിതാക്കള്‍ക്ക് മാത്രം പിന്നെ തകരുന്നത് അവളുടെ സുന്ദര ജീവിതവും.\nഒന്നുകുടെ ആവര്‍ത്തിക്കട്ടെ സ്ത്രീ സ്ത്രീയായും പുരുഷന് പുരുഷനായും ജീവിച്ചാല് ഇവിടെ ഒരു പ്രശ്നവും ഉണ്ടാകുകയില്ല,ദൈവത്തിന്‍റെ സൃഷ്ടിയുടെ ഉദ്ദേശവും പ്രകൃതിയുടെ നിയമവും അതാണ്.\nAC കാറില് നടന്നു മണി മാളികയില് ജീവിക്കുന്ന രഞ്ജിനി ഹരിദാസിനു റോഡില് തെരുവ് പട്ടിയുടെ കടി കൊള്ളുന്ന കുഞ്ഞുങ്ങടെ വേദന മനസ്സിലാകുകയില്ല എന്ന് പറയുന്ന പോലെയാണ് ഇതും.\nഎന്തെങ്കിലും അരുതാത്തത് നമ്മുടെ കുടുംബങ്ങളില് സംഭവിക്കുന്നത് വരെ മലയാളി പഠിക്കുകയില്ല എന്ന് പറയുന്നത് സത്യമാണ് അതുവരെ അവര് മറ്റുള്ളവരെ വിമര്‍ശിക്കുകയും ചെയ്യും.സ്വന്തം കുടുംബത്തില് സംഭവിച്ചു കഴിയുമ്പോള് ഇഞ്ചി കടിച്ച കുരങ്ങിനെ പോലെ ഇരിക്കുകയും ചെയ്യും.\nമോഡേണ് ആകാം പക്ഷെ ഓവര് ആകരുത് ജീവിതം ഒന്നേ ഒള്ളു അത് ഓവര് മോഡേണ് കളിച്ചു കളയാന് ഒള്ളതല്ല അത് പെണ്ണായാലും ആണായാലും\nPope washes feet of Muslim migrants, says ‘we are brothers’ March 26, 2016\nPhotos March 25, 2016\nContact March 25, 2016\nAbout March 25, 2016


ഉസ്മാൻ ആഷിഖ് ഇനി ഗോകുലം എഫ് സി ജേഴ്സിയിൽ | Fanport | Football News Malayalam\nHome Football ഉസ്മാൻ ആഷിഖ് ഇനി ഗോകുലം എഫ് സി ജേഴ്സിയിൽ\nഉസ്മാൻ ആഷിഖ് ഇനി ഗോകുലം എഫ് സി ജേഴ്സിയിൽ\nJuly 28, 2017 - 10:54 AM\nഒറ്റപ്പാലത്തിന്റെ സ്വന്തം ഫോർവേഡ് ഉസ്മാൻ ആഷിഖ് ഇനി ഗോകുലം എഫ് സി ജേഴ്സിയിൽ. ഐ ലീഗിന് വേണ്ടി തയ്യാറാകുന്ന ഗോകുലം എഫ് സി ആക്രമണ നിരയിലേക്കാണ് ഉസ്മാൻ ആഷിഖ് എത്തിയിരിക്കുന്നത്. സെവൻസ് ഫുട്ബോൾ മൈതാനങ്ങളിൽ ഗോൾ മഴ തീർത്ത അവസാന സീസണിൽ നിന്ന് മാറി ഉസ്മാനെ വീണ്ടും പുൽ മൈതാനങ്ങളിൽ കാണാം ഫുട്ബോൾ ആരാധകർക്ക്.\nഒറ്റപ്പാലം സ്വദേശിയാണ് ഉസ്മാൻ ആഷിഖ്. 2011 സീസണിൽ വിവാ കേരളയിൽ യുവതാരമായി എത്തിയ ഉസ്മാൻ ആഷിഖിനെ കേരളത്തിൽർ ഏറ്റവും മികച്ച യുവ ടാലന്റുകളിൽ ഒന്നായായിരുന്നു കണക്കാക്കിയിരുന്നത്. വിവ കേരളയുടെ അവസാനം വരെ വിവയിൽ ഉണ്ടായിരുന്ന ഉസ്മാൻ ആഷിഖ് അതിനു ശേഷം യുണൈറ്റഡ് സ്പോർട്സിലും പൂനെ എഫ് സിയിലും മുഹമ്മദൻസിലും കളിച്ചു. ചെന്നൈ സിറ്റി എഫ് സിക്ക് വേണ്ടിയും അടുത്തിടെ ഉസ്മാൻ ബൂട്ടു കെട്ടിയിരുന്നു.\nവിവാ കേരളയിൽ ഉണ്ടായിരുന്നപ്പോൾ തന്റെ പരിശീലകനായിരുന്ന ബിനോ ജോർജ് സാറിന്റെ കീഴിൽ തന്നെ വീണ്ടും എത്തുകയാണ് ഉസ്മാൻ ആഷിഖ് ഇപ്പോൾ. സെവൻസ് ലോകത്തിനും ബ്ലാക്ക് & വൈറ്റ് ആരാധകർക്കും ഉസ്മാൻ ആഷിഖിനെ നഷ്ടമാകുമെങ്കിലും ഉസ്മാൻ ദേശീയ ഫുട്ബോളിൽ സജീവമാകണമെന്നു തന്നെയാണ് ആരാധകരും ആഗ്രഹിക്കുന്നത്.\nPrevious articleഗ്ലോബല് ഫുട്ബോള് അക്കാദമി കളിക്കാരെ തിരഞ്ഞെടുക്കുന്നു\nNext articleകെ.എൽ.എഫ് അണ്ടർ 14 ഫുട്ബോൾ ലീഗിന് തുടക്കം


കോവിഡിനെ നേരിടുന്നതില് സര്‍ക്കാര് കുറച്ചുകൂടി കാര്യക്ഷമത കാണിക്കണമെന്ന് പി.കെ.കുഞ്ഞാലിക്കുട്ടി - IBC Live\nസംസ്ഥാന സര്‍ക്കാര് കോവിഡിനെ നേരിടുന്നതില് കുറച്ചുകൂടി കാര്യക്ഷമത കാണിക്കണമെന്ന് പി.കെ.കുഞ്ഞാലിക്കുട്ടി എം.പി. കൈവിട്ട പോലെയാണ് സര്‍ക്കാരിന്റെ ഇപ്പോഴത്തെ പെരുമാറ്റമെന്നും വിദേശത്തും മറ്റും കുടുങ്ങിയവര് അവിടെ കിടക്കട്ടെ എന്ന നിലപാടാണ് സര്‍ക്കാരിനെന്നും അദ്ദേഹം ആരോപിച്ചു. സംസ്ഥാനത്തെ നിലവിലെ ക്വാറന്റീന് സൗകര്യങ്ങളും കുറ്റമറ്റതല്ലെന്നും കുഞ്ഞാലിക്കുട്ടി പറഞ്ഞു.\nവിദേശത്ത് ഉള്ളവരുടെ കാര്യത്തില് കേരള സര്‍ക്കാര് കുറച്ചുകൂടി താത്പര്യം കാണിക്കണം. പ്രവാസികളെ മുഴുവനായി കൊണ്ടുവരാന് അല്ല പ്രതിപക്ഷം പറയുന്നത്. ഗ്രാമങ്ങളില് ക്വാറന്റീന് ഒരുക്കാനുള്ള സൗകര്യമുണ്ട്. ഇതിനായി പഞ്ചായത്തുകള്‍ക്കും മുനിസിപ്പാലിറ്റികള്‍ക്കും മറ്റും ആവശ്യമായ ഫണ്ട് സര്‍ക്കാര് കൈാടുക്കണം. സൗകര്യങ്ങളൊരുക്കുന്നതില് തദ്ദേശസ്ഥാപനങ്ങളേയും എംഎല്‍എമാരടക്കമുള്ള ജനപ്രതിനിധികളേയും പങ്കാളികളാക്കണം.\nസംസ്ഥാനത്ത് സാമൂഹ്യ വ്യാപനം ഉണ്ടോ ഇല്ലയോ എന്നതില് ഒരു ഉറപ്പും സര്‍ക്കാരിനില്ല. ഉറവിടം അറിയാത്ത കേസുകള് വര്‍ധിച്ചുകൊണ്ടിരിക്കുന്നു. പ്രതിപക്ഷത്തോടു കൂടി ആലോചിച്ച് ഈ വിഷയങ്ങള് സര്‍ക്കാര് കുറേക്കൂടി ജാഗ്രതയോടെ കൊണ്ടുപോകണം. കൃത്യമായ മുന്നൊരുക്കമില്ലാതെ രാജ്യത്ത് ലോക് ഡൗണ് പ്രഖ്യാപിച്ചതാണ് രാജ്യത്ത് കോവിഡ് കേസുകള് വര്‍ധിക്കാന് കാരണമെന്നും കുഞ്ഞാലിക്കുട്ടി ആരോപിച്ചു.


‘കറുത്തവനെ കറുത്തവന് എന്നല്ലാതെ മറ്റെന്താണ് വിളിക്കേണ്ടത്’; കുമാരസ്വാമിയെ അധിക്ഷേപിച്ച് കോണ്‍ഗ്രസ് എംഎല്‍എ | Kerala Speaks\n‘കറുത്തവനെ കറുത്തവന് എന്നല്ലാതെ മറ്റെന്താണ് വിളിക്കേണ്ടത്’; കുമാരസ്വാമിയെ അധിക്ഷേപിച്ച് കോണ്‍ഗ്രസ് എംഎല്‍എ\nബെംഗളുരു : കര്‍ണാടക മുന് മുഖ്യമന്ത്രിയും ജെഡിഎസ് നേതാവുമായ എച്ച് ഡി കുമാരസ്വാമിയെ ”കാല കുമാരസ്വാമി” (കറുത്ത കുമാരസ്വാമി) എന്ന് വിളിച്ച് അധിക്ഷേപിച്ച് കോണ്‍ഗ്രസ് എംഎല്‍എ സമീര് അഹമ്മദ് ഖാന്. മാര്‍ച്ച് 30 ന് ബിദാര് ജില്ലയില് നടന്ന പൊതുയോഗത്തില് സംസാരിക്കവേയായിരുന്നു കുമാരസ്വാമിക്കെതിരെ ഇയാള് പ്രസ്താവന നടത്തിയത്.\nപ്രസ്താവനക്ക് പിന്നാലെ ബെംഗളൂരുവിലെ ജെ.ഡി.എസ് അംഗങ്ങള് എം.എല്.എയ്ക്കെതിരെ പരാതി നല്‍കുകയും അദ്ദേഹത്തിന്റെ വീടിന് മുന്‍പില് പ്രതിഷേധ പ്രകടനം നടത്തുകയും ചെയ്തു. ഇതിന് പിന്നാലെ തന്റെ പ്രസ്താവനയെ ന്യായീകരിച്ചുകൊണ്ട് എംഎല്‍എ വീണ്ടും രംഗത്തെത്തി.\n”കുമാരസ്വാമി വെളുത്ത നിറമുള്ള ആളാണെങ്കില് കറുത്തവന് എന്ന പരാമര്‍ശം അധിക്ഷേപിക്കുന്നതിന് തുല്യമായേനെ. എന്നാല് കറുത്ത ആളെ കറുത്ത ആളെന്നേ താന് വിളിക്കൂ. ആളുകള് എന്നെ നീളം കുറഞ്ഞയാള് എന്നാണ് വിളിക്കുന്നത്. ദൈവം തങ്ങളെ സൃഷ്ടിച്ചിരിക്കുന്നത് അങ്ങനെയാണ്. അതിനാല് കറുത്തതിനെ കറുപ്പ് എന്ന് തന്നെയേ വിളിക്കൂ”- സമീര് അഹമ്മദ് ഖാന് പറഞ്ഞു.\nഎന്നാല് വര്‍ഗീയ പരാമര്‍ശം നടത്തിയതിന് സമീര് അഹമ്മദ് ഖാനെതിരെ നിയമ നടപടികളുമായി മുന്നോട്ട് പോകാനൊരുങ്ങുകയാണ് ജെഡിഎസ്. ബെംഗളുരു പൊലീസ് കമ്മീഷണര് കമാല് പന്തിന് ഇത് സംബന്ധിച്ച പരാതി ജെഡിഎസ് നല്‍കിയിട്ടുണ്ട്. സമീര് അഹമ്മദ് ഖാന്‍റെ വിവാദ പ്രസംഗത്തിന്‍റെ സിഡി അടക്കമാണ് ജെഡിഎസ് പരാതി നല്‍കിയിരിക്കുന്നത്.\nPrevious articleമുഖ്യമന്ത്രിയുടെ കട്ടൗട്ടിന്റെ വെട്ടിമാറ്റിയതലയും നാടന് ബോംബും പിടികൂടി\nNext articleവരുന്ന അഞ്ചുദിവസം ശക്തമായ മഴ, 50 കിലോമീറ്റര് വേഗതയില് കാറ്റ്: മുന്നറിയിപ്പ്


സൂര്യോദയം ഡയറിക്കുറിപ്പുകള്...: July 2006\nഎന്റെ വീടിന്റെ രണ്ട് വീട് അപ്പുറത്ത് ഗ്രേസി ടീച്ചര് താമസിച്ചിരുന്നു. വയസ്സ് ഒരു 40-45 റേഞ്ചില് വരും...\nഒരു ദിവസം ടീച്ചര് ഒരു കൈനെറ്റിക് ഹോണ്ട വാങ്ങിച്ചു. ('ടീച്ചര്‍ക്കെന്താ കൈനെറ്റിക് ഹോണ്ട വാങ്ങിച്ചാല്?' എന്ന് നിങ്ങള്‍ക്ക് തോന്നാം... പക്ഷെ, നാട്ടുകാരുടെ കാര്യം അതല്ലല്ലോ...)\nടീച്ചര് പെട്ടെന്ന് ആ നാട്ടില് ഹിറ്റായി...\nടീച്ചറതാ.. പടിഞ്ഞാറു നിന്ന് കിഴക്കോട്ട് എന്റെ വീടിനു മുന്നിലെ റോഡിലൂടെ ടീച്ചറുടെ വീട്ടിലേക്ക് വണ്ടിയോടിച്ചു പോകുന്നു. എന്റെ വീട് കഴിഞ്ഞ് ഉടനെ വലത്തോട്ട് ഒരു വളവുണ്ട്. ആ വളവ് കഴിഞ്ഞാലാണ് ടീച്ചറുടെ വീട്.\nഞാന് നോക്കുമ്പോള് ടീച്ചര് വളവു തിരിയാതെ നെരെ വച്ചു പിടിക്കുന്നു. രണ്ട് കാലും രണ്ട് വശത്തായി കുത്തി കുത്തി വണ്ടിയില് ഇരുന്നുകൊണ്ടൊരു ആമ നട....\nപിന്നല്ലേ സംഭവം പിടി കിട്ടിയത്... ടീച്ചര് വണ്ടി ഓടിക്കുകയല്ലാ... മറിച്ച്, ടീച്ചറെ മുകളിലിരുത്തി വണ്ടി പോകുകയാണ് എന്ന്...\n(ഇത് വരാനിരിക്കുന്ന സംഭവപരമ്പരയുടെ ഒരു സൂചനയാണെന്ന് എനിക്ക് മനസ്സിലായില്ല.)\nഎന്റെ അമ്മാമന്റെ മകന് ദീപു ചേനത്തുനാട് വഴിയിലൂടെ 'മുക്കാല.. മുക്കാബലാ' പാട്ടും പാടി സൈക്കിള് ചവിട്ടി പോരുന്നു.\nപൊതുവെ തിരക്കൊഴിഞ്ഞ റോഡ്... പിന്നില് നിന്നുമുള്ള സ്കൂട്ടറിന്റെ ശബ്ദം കേട്ട് ദീപു സൈക്കിള് പരമാവധി സൈഡാക്കി. ചവിട്ടാതെ തന്നെ സൈക്കിളിന്റെ സ്പീഡ് കൂടുന്നു.. ഒരു പുഷിംഗ് എഫ്ഫെക്റ്റ്... ടീച്ചറുടെ സ്കൂട്ടര് തന്നെ വിടാതെ പുഷ് ചെയ്ത് പിടിച്ചിരിക്കുകയാണെന്ന് ദീപു ഇടക്കണ്ണിട്ട് കണ്ടു.\nഒടുവില് ഇടതുവശത്തെ സുരുച്ചേട്ടന്റെ മുള്ളുവേലിയില് ഇടിച്ചു കയറ്റി തട്ടിമറിച്ചിട്ട് ആ രംഗം ടീച്ചര് അവസാനിപ്പിച്ചു.\nദീപു പതിവുപോലെ ട്യൂഷന് കഴിഞ്ഞ് വീട്ടിലേക്ക് മടങ്ങുന്നു. പിന്നില് ദൂരെ ഒരു സ്കൂട്ടര് ശബ്ദം..\nദീപു തിരിഞ്ഞു നോക്കി...\nഅതാ... ടീച്ചര് വരുന്നു...\n'എന്റെ കണ്ണമ്പുഴ ദേവീ..' എന്ന് വിളിച്ച് ദീപു ചാടിയിറങ്ങി സൈക്കിള് സ്റ്റാന്റിട്ട് നിര്‍ത്തി. വലതു വശത്തെ തിലകന് ചേട്ടന്റെ മതിലില് ചാടിക്കയറി...\nസൈഡ് ഒതുക്കി സ്റ്റാന്റ് ഇട്ടു വച്ചിരിക്കുന്ന സൈക്കിള് ഒന്ന് 'സോഫ്റ്റ് ടച്ച്' ചെയ്ത് തട്ടി മറിച്ചിട്ട് ടീച്ചര് കടന്നു പോയി.\n(ടീച്ചറുടെ സാഹസങ്ങള് പെട്ടെന്ന് നാട്ടില് ഹിറ്റായി... ജനം ജാഗരൂകരായി. ഞങ്ങളുടെ വാര്‍ഡ് മെംബറുടെ ഒരു പരാതി കേട്ടപ്പോഴാണ് സംഗതിയുടെ കിടപ്പ് മനസ്സിലായത്...\n'ഈ ടീച്ചറുടെ കേസുകള് സോള്‍വ് ചെയ്യലാണല്ലോ കര്‍ത്താവേ ഇപ്പോള് എന്റെ പ്രധാന ജോലി..')\nരംഗം നാല് (ടീച്ചര് എഫ്ഫക്റ്റ്)\nഎന്റെ വീടിനു മുന്‍പിലൂടെ കാലത്തു തന്നെ ആശുപത്രികവലയിലേക്ക് സ്ഥിരമായി പോയിക്കൊണ്ടിരുന്ന ചുമട്ടു തൊഴിലാളി ചേട്ടന്മാരെ ഇപ്പോള് കാണുന്നില്ല.\nഒരു ദിവസം ആശുപത്രി കവലയില് വച്ച് കണ്ടപ്പ്പോള് ഞാന് ജോര്‍ജ് ചേട്ടനോട് ചോദിച്ചു.\n'ഇപ്പോള് രാവിലെ ആ വഴി കാണാറില്ലല്ലോ..? എന്തു പറ്റി??'\n'മോനേ... കാലത്ത് ടീച്ചര് ഇറങ്ങുന്ന സമയമാണ്... എന്റെ കുട്ടികള്‍ക്ക് അപ്പനില്ലാതാവാതിരിക്കാന് ഞാന് റൂട്ട് മാറ്റി... ഇത്തിരി ദൂരം കൂടിയാലും വേണ്ടില്ല, ഞാന് അപ്പുറത്തെ വഴി വളഞ്ഞാ ഇപ്പൊ വരവ്'\n(ആദ്യ ഭര്‍ത്താവിന്റെ മരണശേഷം ഒറ്റക്ക് കഴിഞ്ഞിരുന്ന ടീച്ചറെ എറണാകുളത്തുള്ള ഒരു ബിസിനസ്സുകാരന് വിവാഹം കഴിച്ച് കൊണ്ടുപോയി.\nടീച്ചറെയും ടീച്ചറുടെ കൈനെറ്റിക് ഹോണ്ടയേയും ഇപ്പോള് നാട്ടുകാര് ഒരുപാട് 'മിസ്' ചെയ്യുന്നു.)\nposted by സൂര്യോദയം @ 1:31 AM6comments links to this post\nഎം.സി.എ. കോഴ്സിന്റെ ഭാഗമായ കോണ്ടാക്ട് ക്ലാസ്സുകള്‍ക്കും പരീക്ഷകള്‍ക്കുമയി മദ്രാസ്സില് ഇടക്കിടെ താമസിക്കുകയും പല തവണ അവിടെ ബസ്സില് യാത്രചെയ്യുകയും വേണ്ടിവന്നിട്ടുള്ളതിനിടയില് 'കിട്ടിയ' ചില അനുഭവങ്ങള്...\nകാലത്തെ തന്നെ കിട്ടുന്ന ഒരു കപ്പെങ്കില് ഒരു കപ്പ് കടുപ്പമുള്ള വെള്ളത്തില് കുളിച്ച് അലക്കി തേച്ച ലൈറ്റ് കളര് ഷര്‍ട്ടിട്ട് ഇറങ്ങിയോ... എങ്കില് കാര്യം കട്ട പുക...\nനമ്മള് നുഴഞ്ഞ് കയറിപ്പറ്റുന്ന ബസ്സിനുള്ളിലെ ഫ്രഷ് യാത്രക്കാരുടെ നല്ല വാട്ട മണം ആസ്വദിച്ച് നിന്നാല് മാത്രം പോരാ... അവരവരുടെ പൊക്കത്തിനനുസരിച്ച് ശരീരത്തിലൊ ഷര്‍ട്ടിലോ നല്ല എണ്ണ മയമുള്ള കറുത്ത 'തല സീല്' പതിഞ്ഞു കിട്ടും...\n(എന്റെ6അടി പൊക്കത്തെ ഞാന് ശപിച്ച ദിനങ്ങള്... പല തലകളും കറക്ട് എന്റെ വദനത്തില് സ്പര്‍ശിച്ചങ്ങനെ... ഹോ... )\nകോളേജ് സ്റ്റോപ്പുകളില് തമിഴ് മന്നര് ബസ്സില് കയറുന്ന സ്റ്റൈല് കണ്ട് ഞങ്ങള് മലയാളി കേമന്മാര് രോമാഞ്ചം കൊള്ളാറുണ്ട്.\nഒരു ബസ് വന്നു നില്‍ക്കുന്നു....\nതമിഴ് ചുള്ളന്മാര് ഇത് കാണാത്ത ഭാവത്തില് പുറം തിരിഞ്ഞുനിന്ന് സംസാരിക്കുന്നു.\nകയറേണ്ടവര് കയറി ബസ് നീങ്ങിത്തുടങ്ങുന്നു.... (ബസ് ഒരു വിധം ഡീസന്റ് സ്പീഡില് എത്തുന്നു..)\nപെട്ടെന്നതാ... പുറം തിരിഞ്ഞു നിന്നിരുന്ന ചുള്ളന്മാര് ബസ്സിനു പിറകെ ഫുള് സ്പീഡില് ഓടി, ചാടിപ്പിടിച്ച് തൂങ്ങിക്കയറിപ്പറ്റുന്നു.. (സ്പൈഡര് മാന് കോഴ്സ് പാസ്സായവരണെന്ന് തോന്നുന്നു.)\n'എവന്മാര്‍ക്കൊക്കെ വട്ടുണ്ടൊ..' എന്ന് ഞങ്ങള് പലവട്ടം പരസ്പരം പറഞ്ഞിട്ടുണ്ട്.\n(ഇവര്‍ക്ക് വട്ടില്ല... മറിച്ച്, ഡീസന്റ് ആയി കയറുന്ന എന്നെപ്പോലുള്ളവര്‍ക്കാണ് വട്ട് എന്ന് താഴെ പറയുന്ന സംഭവം എന്നെ മനസ്സിലാക്കിത്തന്നു)\nവൈകീട്ട് കോളേജിനു മുന്‍പില് പതിവു പോലെ ബസ് കാത്ത് നില്‍ക്കുന്നു...\nകോളേജ് പിള്ളേരെ കൂടാതെ മറ്റ് തമിഴ് ജനങ്ങളും നില്‍പ്പുണ്ട്...\nഅതില് ഒരു സ്ത്രീ ഒരു കുട്ടിയെ ഒരു കൈയ്യില് ഒക്കത്ത് പിടിച്ചിട്ടുണ്ട്.. മറ്റേ കയ്യില് ഒരു 'എമന്‍ഡക്കന്' (വലുപ്പമുള്ളത് എന്നേ ഉദ്ദേശിച്ചുള്ളൂ) സഞ്ചി...\nമുഖത്ത് വളരെ ശാന്ത ഭാവം...\n[ആനയെ വെല്ലുന്ന നിറവും, സ്വപ്നം ('പേടിസ്വപ്നം') കാണാവുന്ന അഴകും ഞാനിവിടെ വര്‍ണ്ണിക്കുന്നില്ല.]\nബസ് വന്നു നിന്നതും എന്റെ ക്ലോസ് ഗഡീസായ ബിനുവും സജിനും തിക്കി തിരക്കി ബസ്സിനുള്ളിലേക്ക് ഒറ്റ കയറ്റം...\nപിന്നേയും ഒരു പാട് പേര് കയറാന് നില്‍ക്കുന്നു.. 'എന്തിന് വെപ്രാളപ്പെടണം' എന്ന ചിന്തയില് ഞാന് പിന്നില് നിന്നു.. (സ്കൂളിലും കോളേജിലും പഠിക്കുമ്പൊള് പിള്ളേരെ കയറ്റാതെ പോകുന്ന ബസ്സുകളുടെ പിന്നാലെ ഓടി ചാടി കയറി തെറി വാങ്ങുന്ന എനിക്കല്ലെ ഈ ഊപ്പ തമിഴ് ബസ്സില് അവസാനം കയറാന് പേടി...)\nഅപ്പൊഴാണ് ഞാന് മറ്റേ സ്ത്രീയെ ശ്രദ്ധിച്ചത്...\n'രണ്ട് കയ്യും ഫുള്ളി ഒക്കുപയ്ഡ് ആയ ഇവരെങ്ങനെയാണാവൊ കയറിപ്പറ്റുന്നതെന്ന് എനിക്കൊന്ന് കാണണം' എന്ന് മനസ്സില് ഓര്‍ത്ത് തീരാന് സമയം കിട്ടിയില്ല...\n'കൊഞ്ചം ഹെല്‍പ് പണ്ണുങ്കൊ... ഇത് പിടുങ്കൊ..' എന്നൊ മറ്റോ പറഞ്ഞ് ആ സഞ്ചിച്ചുമട് എന്റെ കയ്യിലേക്ക് കൈമാറിയിട്ട് ആന്റി കുട്ടിയേയും വഹിച്ചുകൊണ്ട് ബസ്സിനുള്ളിലേക്ക് കയറി...\n(ഞാന് അറിഞ്ഞൊ അറിയാതെയോ ആ സഞ്ചി എന്റെ കയ്യിലായി)\nഇപ്പോ എനിക്കും തിരക്കായി...(പിന്നേ ഈ ഇടിമുട്ടന് ലോഡുമായല്ലെ ചാടികയറുന്നെ...)\nകുത്തി തിരുകി സഞ്ചിയുമായി കഷ്ടപ്പെട്ട് ഞാന് പിന്നാലെ കയറി... ഈ ആന്റി പോകുന്ന വഴിയെല്ലാം ബസ്സിനുള്ളിലൂടെ ഞാനും...\nഇത് കണ്ട് പൊട്ടിച്ചിരിച്ചുകൊണ്ട് എന്റെ ക്ലോസ് ഫ്രണ്ട്‌സ് ('ദുഷ്ടന്മാര്') ചോദിച്ചു..\n'എന്തൊരു മാച്ച്... ഈ സെറ്റപ്പ് എപ്പൊ ഒപ്പിച്ചു ???'\nഒരുവിധത്തില് ആ സഞ്ചി ആന്റിയുടെ സമീപം നിക്ഷേപിച്ച് തിരിഞ്ഞു നടക്കുമ്പൊള് ഞാന് മനസ്സില് ആശ്വസിച്ചു...\n'സഞ്ചിയല്ലെ തന്നുള്ളൂ... കുട്ടിയെ കയ്യില് തരാഞ്ഞത് എന്റെ ഭാഗ്യം..'\nposted by സൂര്യോദയം @ 1:53 AM 10 comments links to this post\n'എന്റ്രന്‍സ് പരീക്ഷ പാസ്സായിട്ട് എനിക്ക് എഞ്ജിനീയറിംഗിന് പഠിക്കണ്ട' എന്ന് ശപഥം ചെയ്തതിനാലും (രണ്ടു പ്രാവശ്യം എന്റ്രന്‍സ് എഴുതിയ ശേഷം എടുത്ത ശപഥം), പ്രീഡിഗ്രിക്ക് വേണ്ടതിലധികം മാര്‍ക്കുണ്ടായിരുന്നതിനാലും ഞാന് ഡിഗ്രി പഠിക്കാന് കെമിസ്റ്റ്രി തെരെഞ്ഞെടുത്തു.\nആദ്യ വര്‍ഷം കഴിഞ്ഞപ്പൊഴേക്കും മിടുക്കുള്ള ചുള്ളന്മാര് എന്റ്രന്‍സ് കിട്ടി പോകുകയും, വീട്ടില് കാശുള്ള ഗഡികള് അതിന്റെ ബലത്തില് മറ്റു സംസ്ഥാനങ്ങളിലേക്ക് പോയി ചേരലും കഴിഞ്ഞപ്പോള് 'കെമിസ്റ്റ്രിയോളം സ്കോപ് ഉള്ള സംഭവം വേറൊന്നുമില്ല' എന്ന് മനസ്സിലും തമ്മില് തമ്മിലും പറഞ്ഞ് ബാക്കിയുള്ള ഞങ്ങള് പഠിപ്പ് (സോറി.. ഡിഗ്രി) തുടര്‍ന്നു.\nഞങ്ങളുടെ ഗാങ്ങിലെ ഇടിവെട്ട് മെംബറും ഭൂലോക ഉഴപ്പാളിയുമായ ഫ്രാന്‍സിസിനെ ഞനിവിടെ പരിചയപ്പെടുത്തട്ടെ...\nഅവസാന വര്‍ഷ ക്ലാസുകളില് പോലും ഇടക്കിടെ മുടങ്ങാതെ ക്ലാസ്സില് ലേറ്റ് ആയി വരാനും കയറാതിരിക്കാനും ധൈര്യമുള്ളവന് ഫ്രാന്‍സിസ്... (ഒരിക്കല് സാറിനോട് വരാതിരുന്നതിന്റെ കാരണം പറഞ്ഞത് 'വരുന്ന വഴിക്ക് ഒരു അമ്മൂമ്മ മരിച്ചു' എന്നാണ്)\nപത്തിരുപത് കോളേജ് ഐഡന്റിറ്റി കാര്‍ഡുകള് സ്വന്തമായുള്ളവന് ഫ്രാന്‍സിസ്.... (ഒരിക്കല് കോളേജില് നിന്ന് ത്രിശ്ശൂരിലേക്ക് സിനിമക്ക് പോകാന് ഇരിഞ്ഞാലക്കുട - ത്രിശ്ശൂര് റൂട്ടില് ബസ് കണ്‍സഷന് കിട്ടാനായി ഗാങ്ങിലുള്ള എട്ട് പേര്‍ക്കും5മിനിട്ടു കൊണ്ട് കാര്‍ഡ് ഉണ്ടാക്കി തന്നത് നന്ദിയോടെ സ്മരിക്കുന്നു)\nഅലമ്പുണ്ടാക്കാന് നിസ്സാര സമയം മാത്രം ഇന് വെസ്സ് മെന്റ് ഉള്ളവന് ഫ്രാന്‍സിസ്... (പുള്ളി ലോക്കല് ആയതിന്റെ അല്‍പം അഹങ്കാരം)\n(വര്‍ണ്ണിച്ചാല് തീരാത്ത ഇനിയും ഒരുപാട് കഴിവുകള് ഉണ്ടെങ്കിലും തല്‍ക്കാലം ഇതുകൊണ്ട് നിര്‍ത്തുന്നു)\nസംഭവ ബഹുലമായ മൂന്നു വര്‍ഷങ്ങള്‍ക്ക് ശേഷം പ്രാക്ടിക്കല് ലാബ് പരീക്ഷ..ലാബിനുള്ളില് ഒളിപ്പിച്ചു വച്ച പുസ്തകവും തുണ്ടു കടലാസുകളും റഫര് ചെയ്ത് പലതരം ലായനികളും ആസിഡുകളും തിരിച്ചും മറിച്ചും പല അളവുകളില് ഒഴിച്ചു നോക്കി തന്നിരിക്കുന്ന അജ്നാത രാസവസ്തു ഏതെന്ന് കണ്ടുപിടിക്കുന്ന പരീക്ഷ...\nഎല്ലാവരും അവരവരുടെ ഐറ്റംസുമായി പടവെട്ടിക്കൊണ്ടിരിക്കുന്നു...\nഫ്രാന്‍സിസിന്റെ മാത്രം പരീക്ഷ പെട്ടെന്ന് തീര്‍ന്നു. പുള്ളിക്കാരന് ഉത്തരവും കിട്ടി... രാസപദാര്‍ഥം കണ്ടുപിടിച്ചു... ഗ്ലൂക്കോസ്.... 100% ഗ്യാരണ്ടി...\nവിജയശ്രീലാളിതനായി സാറിനടുത്തേക്ക് പോകുന്ന ഫ്രാന്‍സിസിനെ ഞങ്ങള് അസൂയയോടെ നോക്കി.\nസമര്‍പ്പിച്ച ഉത്തരക്കടലാസില് നോക്കിയ ശേഷം സാറ് ഫ്രാന്‍സിസിന്റെ മുഖത്തേക്ക് നോക്കി...\nകണ്ടാലറിയാം ... നിഷകളങ്കന്... മിടുമിടുക്കന്...\nഫ്രാന്‍സിസിനോട് സാറിന്റെ ചോദ്യം..\n"ഏതൊക്കെ എക്ഷ്പിരിമന്റ് ആണ് ഇത് കണ്ടുപിടിക്കാന് ചെയ്തത്?"\nഒരിക്കലും പ്രതീക്ഷിക്കാത്ത ഈ ചോദ്യം കേട്ട് ഒരു മിനിട്ട് കണ്ണും തള്ളി നില്‍ക്കുന്ന ഫ്രാന്‍സിസ് തന്റെ ആത്മ ധൈര്യം വീണ്ടെടുത്തിട്ട് വിക്കി വിക്കി പറഞ്ഞു തുടങ്ങി..\n"ഹൈഡ്രോക്ലോറിക് ആസിഡ് എടുത്ത് ഒഴിച്ചിട്ട്... ...."\n"ആ... പറയൂ... ഹൈഡ്രോക്ലോറിക് ആസിഡ് എടുത്ത് ഒഴിച്ചിട്ട്...??? " എന്നായി സാറ്...\n"ഇത്തിരി സള്‍ഫൂരിക്കാസിഡ് ഒഴിച്ച്..." ഫ്രാന്‍സിസ് തുടരാന് ശ്രമിച്ചു.\n"ഉവ്വ്...സള്‍ഫൂരിക്കാസിഡ് ഒഴിച്ച്..." എന്ന് ഉത്സാഹത്തൊടെ സാറ്.\n'ഇനി ഇപ്പൊ എന്ത് പറഞ്ഞ് സാറിനെ വിശ്വസിപ്പിക്കും കര്‍ത്താവേ... എന്റെ കഴിവുകളെപ്പറ്റി സാറിനോട് അറ്റന്‍ഡര് വല്ലതും പറഞ്ഞുകൊടുത്തൊ ആവോ' എന്നൊക്കെ മനസ്സില് പറഞ്ഞുകൊണ്ട് നില്‍ക്കുന്ന ഫ്രാന്‍സിസിനെ നോക്കി സാറ് പറഞ്ഞു.\n"എടോ... മീശയില് നിന്ന് ആ ഗ്ലൂക്കോസ് പൊടി തൂത്തു കള... തിന്ന് നോക്കുമ്പോള് വേറെ വല്ല വിഷമുള്ള സാധനമായിരുന്നേല് താന് ഇവിടെക്കിടന്ന് ചത്തു പോയാല് ആരു സമാധാനം പറയുമെടോ???.." എന്ന് സാറിന്റെ ചോദ്യം കേട്ട്\n'പിന്നേ... ആളു ചാവുന്ന സാധനങ്ങള് ഉള്ള ഒരു ലാബേ..' എന്ന് മനസ്സില് പറഞ്ഞ് പൊടിയും തട്ടി ഫ്രാന്‍സിസ് ഇളിച്ചു കൊണ്ട് നിന്നു.\nposted by സൂര്യോദയം @ 11:37 PM 13 comments links to this post\nപ്രീഡിഗ്രിക്ക് പഠിക്കുന്ന കാലം... എഞ്ജിനീയറാവണമെങ്കില് ഫസ്റ്റ് ഗ്രൂപ് പഠിക്കണമെന്നതിനാല് തട്ടി മുട്ടി സീറ്റ് ഒപ്പിച്ച് ഞാനും പഠിക്കുന്നു. ഇതുപോലെ തട്ടി മുട്ടി കേറിപ്പറ്റിയവരില് എന്റെ ഒരു സുഹൃത്തായ ആനന്ദും ഉണ്ടായിരുന്നു. അവന്റെ അച്ചന് ഒരു വക്കീലായതിന്റെ അഹങ്കാരമാണോന്നറിയില്ല.. ക്ലാസ്സില് കേറാന് പുള്ളിക്കാരന് വല്ല്യ വിഷമാ...\nഒരിക്കല് പ്രാക്ടിക്കല് മോഡല് ലാബ് പരീക്ഷ.. . ലാബിനു പുറത്ത് വച്ചിരിക്കുന്ന ലിസ്റ്റില് നിന്ന് കിലുക്കികുത്തി ഒരു പേപ്പര് എടുത്താല് അറിയാം ഏത് കുന്ത്രാണ്ടം കൊണ്ടുള്ള എക്ഷ്പിരിമന്റ് ആണ് ചെയ്യേണ്ടതെന്ന്. ആദ്യം എടുക്കുന്ന നറുക്കില് ഉള്ള സംഭവം പിടികിട്ടുന്നില്ലെങ്കില് സാറിന്റെ കയ്യും കാലും പിടിച്ച് ഒന്നു കൂടി നറുക്കെടുത്ത് നോക്കാം. ഒരു മാതിരി ഭാവി എഞ്ചിനീയര് മാരൊക്കെ അതു കൊണ്ട് ത്രിപ്തി അടയും.\nഏത് കുന്ത്രാണ്ടം കൊണ്ടുള്ള എന്തു എക്ഷ്പിരിമന്റ് ആയാലും വെള്ളം പോലെ (വെള്ളത്തിലെ വരപോലെ എന്നും പറയാം) അറിയാവുന്ന ആനന്ദ് തന്റെ ആദ്യ നറുക്കെടുത്തു.. ഏതോ സാധനം കൊണ്ട് എന്തൊക്കെയോ ചെയ്ത് കണ്ടുപിടിക്കണമത്രെ.\n"ഹും.. എന്നോടാ കളി" എന്ന് മനസ്സില് പറഞ്ഞ് സാറിനെ നോക്കി അടുത്തത് എടുക്കാനുള്ള ഇങ്കിതം അറിയിച്ചു.\n"ഓ.. നീയല്ലേ... എടുത്തോ എടുത്തോ" എന്ന് സാറ്.\nഇതും മുന്‍പ് എടുത്തതില് നിന്നും ഒട്ടും വ്യത്യാസം തോന്നുന്നില്ല.\n'പണ്ടാരമടങ്ങാന്.. എല്ലാം ഒന്നു തന്നെയാണൊ..' എന്ന് മനസ്സില് ചോദിച്ചുകൊണ്ട് സാറിനെ നോക്കി..\n"എന്തേ...രക്ഷയില്ലേ.." എന്ന് പുഛസ്വരത്തില് സാറ്.\n(തൊലിക്കട്ടിക്ക് ഒരു കുറവും ഇല്ലാത്തതിനാല് വേണമെങ്കില് സാറിന് നാണം വെക്കണം.)\nഈ പ്രക്രിയ3വട്ടം കഴിഞ്ഞപ്പോള് സഹികെട്ട് സാറിന്റെ ചോദ്യം.\n."തനിക്ക് ഏതാണ് വേണ്ടതെന്ന് പറ.. ഏതെങ്കിലും ഒന്ന് ചെയ്ത് കണ്ടാല് മതി എനിക്ക്"\nഉടനെ ആനന്ദ് ലാബിനുള്ളിലേക്ക് എത്തി നോക്കി..\n'എല്ലാ ഐറ്റംസും കണ്ടിട്ടുണ്ട്.. പക്ഷെ എന്തിനാണെന്നൊ ഏതിനാണെന്നോ പിടിയില്ല. ഏതെങ്കിലും ചെയ്യാതെ പറ്റുകേം ഇല്ല.. പുലിവാല്'.\nഅവസാനം ലാബിനുള്ളിലേക്ക് വിരല് ചൂണ്ടി ആനന്ദ് പറഞ്ഞു.\n"ദാ ഇരിക്കുന്ന സാധനം മതി".\n"ഏത്?" എന്നായി സാറ്. ('ഈ സാറിന്റെ ഒരു കാര്യം.' )\n"ദാ... അവിടെ കിഴക്കു ഭാഗത്ത്"\nഇത് കേട്ട് സാറ്.. "എക്ഷ്പിരിമെന്റിന്റെയോ ഉപകരണങ്ങളുടെയൊ പേരു പോലും അറിയാതെയാണോടാ പുന്നാര മോനേ നീ ലാബ് എക്സാം ചെയ്യാന് ഇറങ്ങിയത്"\nഎന്ന് ചോദിച്ച് ആശീര്‍വദിച്ച് ലാബിനുള്ളിലേക്ക് യാത്രയാക്കി.\nചെന്നു പെട്ട സാധനം എന്താണെന്ന് അടുത്ത് നില്‍ക്കുന്ന മിടുക്കനോട് ചോദിച്ച് മനസ്സിലാക്കി.\n" 'ഇന്‍ഡക്ഷന് മോട്ടോര്' പോലും"\nകുറച്ചു സമയം തട്ടിയും മുട്ടിയും നോക്കിയിട്ടും രക്ഷയില്ല... പതുക്കെ ചുറ്റുമുള്ളവരോട് ഇതിന്റെ പൊരുളും ഉത്തരവും ചോദിച്ചു മനസ്സിലാക്കാന് ശ്രമിക്കുമ്പൊഴെക്ക് അതാ വരുന്നു ശല്ല്യക്കാരന് സാറ്.\nസംഗതി പിടികിട്ടിയ സാറ് ആനന്ദിനോട് നിഷ്കളങ്കമായി ചോദിച്ചു..\n"ഇന്‍ഡക്ഷന് മോട്ടോറിന്റെ പ്രവര്‍ത്തനം ഒന്നു വിവരിച്ചേ.. കേക്കട്ടെ.."\nആകെ വീട്ടില് ഉപയോകിക്കുന്ന മോട്ടോര് പമ്പിന്റെ പ്രവര്‍ത്തനം മാത്രം കണ്ടിട്ടുള്ള അനുഭവം വച്ച് ആനന്ദ് കാച്ചി..\n"ടിര്.. ടിര് ര്... ടിര്.ര് ര്.... ടിര് ..ര്...ര്...ര്...."\n(ഒരു ആരോഹണ ക്രമത്തില്...സൗണ്ട് വാരിയേഷനില്.... ഒരു മിമിക്രി...)\nഅന്തം വിട്ടു നിന്ന സാറ് ഇത് കളിയാക്കുന്നതാണോ അതൊ ഈ മണ്ടന് ശരിക്കും പറയുന്നതാണൊ എന്ന ശങ്കയില് ദേഷ്യത്തോടെ അലറി...\n"ടിര്..ര്...ര്...ര്... ടിര്..ര്..ര്.. ടിര്..ര്.." എന്ന് അവരോഹണ ക്രമത്തില് സൗണ്ട് കുറച്ചു കൊണ്ടു വന്ന് നിര്‍ത്തി...\n'ഹോ.. എന്തൊരു ഒറിജിനാലിറ്റി' എന്ന് ലാബിലുള്ള ഞങ്ങള്.\nposted by സൂര്യോദയം @ 4:44 AM9comments links to this post\nഇപ്പോല് മൊബൈല് ഫോണിലൂടെ പലതരം പറ്റിക്കല്‍സ് ഇറങ്ങിയിട്ടുണ്ട്... ഒരു നംബറിലേക്കു വിളിച്ചാല് തമിഴ് ന്യൂസ്, സിനിമാ ഡയലോഗ്, തെറിവിളി മുതലായവ കേള്‍പ്പിക്കലാണ് നാട്ടുനടപ്പുള്ള ഐറ്റംസ്....ഇതില് എല്ലാ കാറ്റഗറിയും അനുഭവിച്ച (അല്ലെങ്കില് എന്നെക്കൊണ്ടു അനുഭവിപ്പിച്ച) തിന്റെ ഒരു അഹങ്കാരം കൊണ്ട് ഇതുമായി ബന്ധപ്പെട്ട ഒരു സംഭവം ഞാന് റിപ്പോര്‍ട്ട് ചെയ്യാന് ആഗ്രഹിക്കുകയാണ്...\nഎന്റെ നാട്ടുകാരനും സുഹൃത്തുമായ കലാഭവന് മണിയുടെ വലം കൈ (മാനേജര് എന്നും ഞങ്ങല് വിളിക്കും) ആയ എന്റെ ക്ലോസ് ഫ്രണ്ട് ജോബിയാണ് ഒരു അനുഭവം സംഘടിപ്പിച്ചു തന്ന വ്യക്തി... ചെറുപ്പത്തിലെ കളിക്കൂട്ടുകാരായ ഞങ്ങല് ഗോലി കളിക്കുന്നതിന്നിടയില് അപ്പനുവിളി തുടങ്ങിയ തെറിവിളികളില് അവന്റെ നൈപുണ്യം അനുഭവിച്ചറിഞ്ഞിട്ടുണ്ട്. ഇപ്പൊ വലിയ സ്റ്റാന്‍ഡേര്‍ഡ് പുലിയായതിനാല് നേരെ വിളി നിര്‍ത്തി മറ്റു വഴിക്ക് സംഘടിപ്പിച്ചു തരലിലേക്ക് മാറിയെന്ന് തോന്നുന്നു.\nമൊബൈല് എടുത്ത് 'ഞാന് ഒരു നംബര് ഡയല് ചെയ്തു തരാം.. നീ സുമിയുണ്ടൊ എന്ന് ചോദിക്ക്..' എന്ന് പറയലും ഡയല് ചെയ്ത് എന്റെ കയ്യിലേക്ക് തരലും കഴിഞ്ഞു.ഫോണ് ചെവിയില് വച്ച ഞാന് റിംഗ് ചെയ്യുന്ന കേള്‍ക്കുന്നതിനിടയില് ജോബി എന്നൊട് 'ആ പാട്ടുകാരിയില്ലേടാ.. സിനിമയില് ഒക്കെ പാടുന്നത്.' എന്ന് പറഞ്ഞപ്പോള് എനിക്കും അല്‍പം സുഖം തോന്നി..\nഫോണിന്റെ മറുതലക്കല് നിന്ന് 'ഹലോ..' കേട്ട ഉടനെ ഞാന് ചോദിച്ചു.. 'സുമിയുണ്ടൊ..'\n'ആര് സുമിയൊ... നിങ്ങളാരാ..' എന്ന് ഒരു ആണ് സ്വരം...\nഞാന് ആരാണെന്ന് വിശദീകരിക്കാന് ഒരു ചെറിയ ഗാപ്...\nഅത് കഴിഞ്ഞപ്പോല് അപ്പുറത്ത് നിന്ന് നല്ല കോഴിക്കോടന് ശൈലിയില് തുടങ്ങുന്ന തെറിവിളി... (കല്ല്യണപ്രായമായ മകളെ പൂവാലന്മാര് നിരന്തരം ശല്യം ചെയ്യുമ്പൊല് പ്രതികരിക്കുന്ന അല്‍പം സ്റ്റാന്‍ഡേര്‍ഡ് കുറഞ്ഞ പിതാശ്രീയുടെ സ്നേഹമണ് ഇതിന്റെ കാതല്)\n'നിന്റെ ഉമ്മാന്റെ...' എന്ന് തുടങ്ങുന്ന കുശലം പറച്ചില് മുഴുവന് ആസ്വദിക്കാനാകാതെ ഞാന് ഫോണ് ജോബിക്ക് നേരെ നീട്ടിയിട്ട് 'നീ തന്നെ ചോദിച്ചോ' എന്നു പറഞ്ഞു. അവന് നിന്ന് ചിരിച്ചുകൊണ്ട് ഫോണ് കട്ട് ചെയ്തു. അപ്പോഴണ് അവന് ഗുട്ടന്‍സ് പറഞ്ഞത്. അതൊരു റെക്കൊര്‍ഡഡ് ഡയലൊഗ് ആണെന്ന്. ക്രിത്യമായ ടൈം ഗാപ് കൊടുത്ത് നല്ല സീക്വന്‍സില്....\nമറ്റുള്ളവരെ ഇത് കേള്‍പ്പിക്കുമ്പൊല് അവരുടെ മുഖത്ത് വിരിയുന്ന ഭാവാഭിനയങ്ങളും പ്രതികരണങ്ങളും നമ്മെ ശരിക്കും പൊട്ടിച്ചിരിപ്പിക്കും എന്ന് അവന് ഞങ്ങളുടെ നിഷ്കളങ്കനായ മറ്റൊരു സുഹൃത്തിലൂടെ കാട്ടി തന്നു. സിനിമാ രംഗത്തെ പല പ്രമുഖരും ഈ കൊച്ചുവര്‍ത്തമാനത്തിന് ഇരയായിട്ടുണ്ടത്രെ. ചിരിച്ചുകൊണ്ട് വിശദീകരിക്കാന് ശ്രമിച്ചു കൊണ്ട് കിട്ടുന്ന തെറിവിളികള് ഏറ്റെടുക്കുന്നവര്, തിരിച്ചും ശക്ത്മമായ ഭാഷയില് പ്രതികരിക്കുന്നവര്, വെപ്രാളതോടെ ഫോണ് കട്ട് ചെയ്യുന്നവര്.. ഇങ്ങനെ പോകുന്നു പ്രകടനങ്ങള്.\nഒരു കൂട്ടം ബാംഗ്ലൂര് മലയാളി പയ്യന്മര്‍ക്കാണ് ഇതിന്റെ മുഴുവന് സൗകുമാര്യവും ആസ്വദിക്കാനായത്. ആദ്യത്തെ ഡോസ് കിട്ടിയപ്പോള് അവര് പുഛസ്വരത്തില് 'ഇതൊക്കെ നമ്മള്‍ക്കറിയാം റെക്കോര്‍ഡിംഗ് ആണെന്ന്. ഒന്നു കൂടി ഡയല് ചെയ്ത് തന്നേ, നോക്കട്ടെ..'\nജോബി ഒന്നു കൂടി ഡയല് ചെയ്ത് കൊടുത്തു. 'സുമിയുണ്ടൊ..' എന്ന് ചോദിച്ചു തുടങ്ങലും അപ്പുറത്ത് നിന്ന് നല്ല വൈവിധ്യമുള്ള തെറികള് ഇടതടവില്ലാതെ വരികയായി. ഒന്നു കൂടി കട്ട് ചെയ്ത് റീഡയല് ചെയ്ത് ഭാഷ ഹിന്ദിയിലാക്കി ചോദിച്ചപ്പോള് തിരിച്ച് നല്ല അസ്സല് ഹിന്ദി തെറി.\nപിന്നെ മാതാപിതാക്കളെ അഭിസംബോദന ചെയ്തുകൊണ്ടുള്ള ഡയലോഗ്സ് ആയതിനാല് അധികം സമയം കളയാതെ ഫോണും കട്ട് ചെയ്ത് അവര് മൊഴിഞ്ഞു..\n'മച്ചുനാ... ഈ സൈസ് കേട്ടിട്ടില്ല.. ഇത് ഒറിജിനലാ...'.\n(കിട്ടിയ തെറികള് തിരിച്ച് കൊടുക്കാനും ഒറിജിനലാണൊ എന്ന് പരീക്ഷിക്കാനുമായി പലരും ഒന്നു കൂടി ഡയല് ചെയ്ത് കൊടുക്കാന് ആവശ്യപ്പെടുന്നതിനാല്, പിടിക്കപ്പെടാതിരിക്കാന് കണ്ടു വച്ച ഒരു മാര്‍ഗം ആണ് ഇവിടെ പ്രയോജനപ്പെട്ടത്.\nഇവരുടെ സുഹൃത്തും സീരിയല് രംഗത്തെ കോമഡി ആര്‍ട്ടിസ്റ്റുമായ ഗഫൂര്‍ക്കയാണ് ഇവിടെ സഹായം.\n"ഗഫൂര്‍ക്കാ... ആരെങ്കിലും വിളിച്ച് സുമി ഉണ്ടൊ എന്ന് ചോദിച്ചാല് വേണ്ട വിധത്തില് കൊടുത്തോളണം" എന്ന നിര്‍ദ്ദേശമാണ് പുള്ളി അക്ഷരം പ്രതി അനുസരിക്കുന്നത്.)\nposted by സൂര്യോദയം @ 3:37 AM2comments links to this post\nഎന്റെ ഒരു സുഹൃത്തിനുണ്ടായ ഒരു മിഠായി സംഭവം....\nപുള്ളി തുണി അലക്കുവാന് ട്രെയിനിംഗ് കൊടുക്കുകയും അത്യാവശ്യം അലക്കി കൊടുക്കുകയും ചെയ്യും.. പക്ഷെ, 'കഴുത്ത് കോണാന്' (നെക്ക് ടൈ എന്നും പറയാം) കെട്ടിയിട്ടേ ചെയ്യൂ എന്ന് മാത്രം... ജ്വാലി ഒരു ഫേമസ് വാഷിംഗ് മെഷീന് കമ്പനിയില് സെര്‍വിസ് എങ്ങിനീയര് ആണെന്ന ഒരു കുറവേ ഉള്ളൂ... (ഇപ്പൊ പുള്ളി സ്വന്തമായി സെര്‍വിസ് ഫ്രാഞ്ചൈസി നടത്തുന്ന വല്ല്യ പുലിയാണു കേട്ടോ...)\nഓരു ദിവസം, ഇദ്ദേഹം അലക്കുപണി കഴിഞ്ഞ് വീട്ടിലേക്കു പോകാനായി ഒരു ബസ്സില് കയറിപ്പറ്റി... സാമാന്യം വേണ്ടപ്പെട്ട തിരക്കുള്ളതിനാല് പുള്ളിക്കാരന് മുകളിലത്തെ കമ്പിയില് വലിഞ്ഞ് എത്തിപ്പിടിച്ച് (ഉയരക്കൂടുതല് കൊണ്ടാണേ എത്തിപ്പിടിച്ച് നില്‍ക്കുന്നത്... അമിതാബ് ബച്ചനെ തോല്‍പ്പിക്കുന്നാ പൊക്കം... അതായത് ഒരു 4-4.5 അടി കാണും). അപ്പോഴതാ അടുത്ത സീറ്റില് ഒരു കുട്ടി അലറിക്കരയുന്നു....കുട്ടിയുടെ പാരെന്റ്സ് പല നയതന്ത്ര കുതന്ത്രങ്ങളും പയറ്റുന്നു... അതെല്ലാം 'മുടിയെറ്റി'നു (അപൂര്‍വ്വ വസ്തുവായിക്കൊണ്ടിരിക്കുന്ന ഒരു കലാരൂപം) കാളിയെ പിന്നാലെ നടന്ന് ശല്യം ചെയ്ത് ദേഷ്യം പിടിപ്പിക്കുന്ന എഫ്ഫെക്റ്റ കുട്ടിയില് ഉണ്ടാക്കിയുള്ളൂ.. അലര്‍ച്ച സഹിക്കവയ്യാതെ ചുറ്റുമുള്ള പല വിദഗ്ദരും പല നംബറുകളുമായി അവരുടേതായ ശ്രമങ്ങല് നടത്തി വിജയകരമായി പരാജയമടഞ്ഞു... സൗണ്ട് കണ്ഡ്രോള് കംബ്ലൈന്റ് ആയാ റേഡിയോയുടെ വോള്യം കൂട്ടാന് ശ്രമിച്ച ഒരു എഫ്ഫെക്റ്റ്...ഡോള്‍ബി സൗണ്ട് എഫ്ഫെക്റ്റ് സഹിക്കവയ്യാതെ ആളുകള് ചെവി പൊത്തി നിന്നു ആസ്വദിക്കുന്നൂ... വീഴാതെ പിടിച്ചു നില്‍ക്കലും ചെവി പൊത്തലും കൂടി ഒരുമിച്ച് മാനേജ് ചെയ്യാന് കഷ്ടപ്പാടായതിനാല് എന്റെ സുഹൃത്ത് തന്റെ ഉൂഴം പയറ്റാന് തീരുമാനിച്ചു...എപ്പോഴോ ബാഗില് കയറിപ്പറ്റിയ ഒരു മിഠായി പുറത്തെടുത്ത് കുട്ടിയുടെ നേരെ നീട്ടി...\nപെട്ടെന്ന് ഒരു നിശബ്ദത..യാത്രക്കാര് പതുക്കെ റിലാക്സ്ഡ് മൂഡില് ചെവിയില് നിന്നും 'വിരല്‍സ്' ഉൂരി എന്റെ സുഹൃത്തിനെ ആദരപൂര്‍വ്വം നോക്കി. നായികയെ കുത്താന് പാഞ്ഞടുത്ത കാളയെ കയറില് ചവിട്ടി ഫുള് ബ്രേക്കില് നിര്‍ത്തിയിട്ട് നമ്മുടെ സ്വന്തം രജനികാന്ത് അണ്ണന് നില്‍ക്കുന്ന പോലെ മന്തസ്മിതം പൊഴിഞ്ഞുകൊണ്ടു നമ്മുടെ മിഠായി ഹീറൊ... കാണികളുടെ അഭിവാദ്യങ്ങള് ഏറ്റു വാങ്ങിക്കൊണ്ടു അധിക സമയം നില്‍ക്കാന് കഴിയുമ്പൊഴെക്ക് അതാ... ചിന്നന് വിളി പോലെ നേരത്തേതിന്റെ ഒരു4ഇരട്ടി (ഉറപ്പായിട്ട് ഒരു 1-1.5 ഇരട്ടി ഉണ്ട്) സൗണ്ടില് കൊച്ച് തന്റെ സാധകം പുനരാരംഭിച്ചു...ജനം വീണ്ടും പഴയ ഫിറ്റിംഗ് പോസില്.... പക്ഷെ ഹീറൊയെ നോക്കുമ്പൊഴുള്ള എക്സ്പ്രെഷെനില് എന്തോ ഒരു ചെയിഞ്ച്.. എന്താണ് ആ ചെയിഞ്ച് എന്ന് മനസ്സിലാക്കാന് നില്‍ക്കാതെ തന്റെ stop എത്തിയ ഒരു ഭാവത്തോടെ കക്ഷി ഏതോ ഒരു stoppil ഇറങ്ങിപ്പോയി...\nposted by സൂര്യോദയം @ 10:08 PM2comments links to this post\nഎന്റെ ഭാര്യക്ക് പറ്റിയ ഒരു 'വാനിഷിംഗ് ഗുലാബ്ജാം' സംഭവമാണ് താഴെ പ്രതിപാദ്യവിഷയം.(എന്റെ ഭാര്യയകുന്നതിനും വളരെ മുന്‍പ്) പുള്ളിക്കാരത്തി ട്രിഛിയില് 'എം.സി.എ.' പഠിക്കുന്ന കാലം... അവിടെ വല്ലപ്പൊഴും വീക് എന്‍ഡ്സില് ആന്റിയുടെ (അഛന്റെ കസിനെ.. ഒരു സ്റ്റയ്‌ലിനു 'ആന്റി' എന്നാക്കിയെന്നേയുള്ളൂ..) വീട്ടില് പോകാറുണ്ട്.. ആന്റിയുടെ മൂന്നു മക്കളില്2പെണ്‍കുട്ടികള് ഇരട്ടകളാണ്. രണ്ടും റബര് പാല് കുടിച്ച പോലുള്ള ഒരു പ്രക്രുതം... എപ്പൊഴും തുള്ളി തുള്ളി നില്‍ക്കും... ഏന്നാല് റബര് ബോളിന്റെ ഷൈപ് ഒട്ട് ഇല്ല താനും... ആതെന്തുമാകട്ടെ... ആന്റി ഒരു പാത്രത്തില് ഗുലാബ്ജാം കൊണ്ടു വന്നു ഇവള്‍ക്ക് കൊടുത്തു... എന്നിട്ട് മക്കള് കേള്‍ക്കെ പറഞ്ഞു 'അവരൊക്കെ വയറു നിറച്ചു കഴിച്ചതാ... ഇനി കഴിക്കാന് പറ്റാത്തത്ര വയര് നിറഞ്ഞിരിക്കുകയാണ്'... ഇതും പറഞ്ഞ് ആന്റി അടുക്കളയിലേക്കു പോയി... ഗ്ഗുലാബ്ജാം അല്‍പം വീക്നെസ്സ് ആയ എന്റെ പത്നി, അതില് നിന്നും 'ഒരെണ്ണം എടുത്ത് കഴിച്ചുകളയാം' എന്നു മനസ്സില് വിചാരിച്ചു തുടങ്ങുന്നതിനു മുന്‍പെ ഒരു 'റബര് പാല് കിടാവു' (ആറാം ക്ലസ്സില് പഠിക്കുന്ന കിടാവ്) പാത്രം എടുത്തു കപ്പലഡി തിന്നുന്ന പോലെ മുഴുവന് തിന്നു തീര്‍ത്തിട്ടു പാത്രം മുന്‍പിലേക്കു വച്ചു കൊടുത്തിട്ട് കളിക്കാനായി പുറത്തെക്കോടിപ്പോയി....പാത്രത്തിലേക്ക് എത്തി നോക്കിയ ഇവളുടെ ഉള്ളില് 'ആയ്യൊ എന്റമ്മേ..' എന്നുള്ള വിളി ഉടക്കിക്കിടന്നു... വിയര്‍ക്കുന്നതിന്നിടയിലും ഒന്നു ചിന്തിക്കാന് പോലും സമയം കിട്ടുമ്പൊഴെക്കും, ആന്റി അടുക്കളയില് നിന്നും ബാക്കി വിശേഷങ്ങള് സംസാരിക്കാന് പുറത്തെത്തി... "നക്കി വച്ച പാത്രം കണ്ട് അന്തിച്ചിരിക്കുന്ന ആന്റി...""ഞാനല്ല, ആന്റിയുടെ ഒരു മുതല് തിന്നും കുടിച്ചും കൊണ്ട് ഓടിപ്പോയതാണ്" എന്ന് പറയാനും കഴിയാതെ അസ്തപ്രജ്നയറ്റ് മരവിച്ചിരിക്കുന്ന എന്റെ ഭാര്യയും മാത്രം സീനില്...\nposted by സൂര്യോദയം @ 2:33 AM 8 comments links to this post


ഇന്ത്യ- പാക് സംഘര്‍ഷത്തില് ഇടപെടല് തുടരുമെന്ന് അമേരിക്ക | Kairali News | kairalinewsonline.com\nഇന്ത്യ പാക് സംഘര്‍ഷത്തില് ഇടപെടല് തുടരുമെന്ന് അമേരിക്ക. സാഹചര്യങ്ങള് വഷളാകുന്നത് ഒഴിവാക്കാന് ഇരു രാജ്യങ്ങളെയും പ്രോത്സാഹിപ്പിക്കുമെന്ന് യുഎസ് സ്റ്റേറ്റ് സെക്ട്രട്ടറി മൈക്ക് പോംപിയോ പറഞ്ഞു.\nഅതേസമയം വിദേശകാര്യ മന്ത്രി സുഷ്മ സ്വരാജ് ഇസ്ലാമിക രാഷ്ട്രങ്ങളുടെ സമ്മേളനത്തില് വിശിഷ്ടാതിഥിയായി പങ്കെടുക്കും. സമ്മേളനത്തില് നിന്ന് പാകിസ്ഥാന് വിട്ടുനില്‍ക്കുകയാണ്. ഇതിനിടെ മൗലാന മസൂദ് അസ്ഹര് പാകിസ്ഥാനില് തന്നെയുണ്ടെന്ന് പാകിസ്ഥാന് സ്ഥീരീകരിച്ചു. അതിര്‍ത്തിയില് ഇന്നും പാകിസ്ഥാന് പ്രകോപനം ആവര്‍ത്തിച്ചു.\nഇന്ത്യാ പാക് സംഘര്‍ഷത്തില് ഇടപെട്ടിരുന്നുവെന്നും സംഘര്‍ഷങ്ങള് ഒഴിവാക്കാനായി തുടര്‍ന്നും ഇടപെടല് ഉണ്ടാകുമെന്നുമാണ് അമേരിക്ക വ്യക്തമാക്കിയിരിക്കുന്നത്. യുഎസ് സ്റ്റേറ്റ് സെക്രട്ടറി മൈക്ക് പോംപിയോ ഇക്കാര്യം ഔദ്യോഗികമായി അറിയിച്ചു.\nഇരു രാജ്യങ്ങളുമായി സമ്പര്‍ക്കം തുടരുകയാണ്. രാജ്യങ്ങള് തമ്മില് ചര്‍ച്ചകള് ആരംഭിക്കാന് സംഘര്‍ഷങ്ങള് താല്‍ക്കാലികമായെങ്കിലും അവസാനിപ്പിക്കാനുള്ള ശ്രമത്തിലാണ്.\nഇതിന് കഠിനമായി ശ്രമിക്കുന്നുണ്ടെന്നും മൈക്ക് പോംപിയോ പറഞ്ഞു. ഇന്ത്യയെ ആക്രമിക്കാന് പാകിസ്ഥാന് എഫ് 16 വിമാനം ഉപയോഗിച്ചതിന്റെ തെളിവുകള് ഇന്ത്യ അമേരിക്കയ്ക്ക് കൈമാറും.\nഅതേസമയം വിദേശകാര്യ മന്ത്രി സുഷ്മസ്വരാജ് ഇസ്ലാമിക രാഷ്ട്രങ്ങളുടെ സമ്മേളനത്തില് വിശിഷ്ടാതിഥിയായി പങ്കെടുക്കും. കശ്മീര് വിഷത്തില് സംഘടന സ്വീകരിക്കുന്ന നിലപാട് നിര്‍ണായകമാണ്.\nകഴിഞ്ഞ വര്‍ഷം കശ്മീര് വിഷയത്തില് ഇന്ത്യയെ വിമര്‍ശിക്കുന്ന നിലപാടിലായിരുന്നു ഓഐസി. ഇതില് മാറ്റമുണ്ടാകുമോ എന്ന് എല്ലാവരും ഉറ്റുനോക്കുന്നു.\nപാക് സമ്മര്‍ദ്ദത്തിനിടെയും ഇന്ത്യയെ പങ്കെടുപ്പിക്കാനുള്ള തീരുമാനം ശുഭ സൂചനയായയാണ് ഇന്ത്യ കാണുന്നത്.ഇതിനിടെ മൗലനാ മസൂദ് അസര് പാകിസ്ഥാനിലുണ്ടെന്ന് പാക് വിദേശകാര്യമന്ത്രി ഷാ മെഹ്മൂദ് ഖുറേഷി സ്ഥീരികരിച്ചു.\nപുല്‍വാമ ഭീകരാക്രമണത്തിന്റെ തെളിവുകള് ഇന്ത്യ കൈമാറിയിട്ടും മസൂദിനെതിരെ ശക്തമായ തെളിവില്ലെന്ന നിലപാടിലാണ് പാകിസ്ഥാന്. ഇന്ത്യന് വൈമാനികന്റെ മോചനതീരുമാനത്തിന് ശേഷവും വെടിനിര്‍ത്തല് കരാര് പാകിസ്ഥാന് പലയിടങ്ങളിലും ലംഘിച്ചു.\nകുപ്വാരയില് ഏറ്റുമുട്ടലിനിടെ സൈന്യം രണ്ട് ഭീകരരെ വധിച്ചു. ഉറിയിലും ഏറ്റുമുട്ടലുണ്ടായിട്ടുണ്ട്. ഇതിനിടെ പഞ്ചാബില് പാക് ചാരനെന്ന് സംശയിക്കുന്ന ഒരാളെ ബിഎസ്എഫ് പിടികൂടി. ഇയാളുടെ കൈയില് നിന്ന് പാകിസ്ഥാന് സിം പിടികൂടി.\nTags: Americaindi - pak issueinvolvesscroll


mukesh ambani now world's fourth richest man, surpasses bernard arnault | കോവിഡിലും കുലുങ്ങാതെ മുകേഷ് അംബാനി, ലോകത്തെ അതിസമ്പന്നരില് നാലാമന്, വമ്പനെ മറികടന്നു - Malayalam Oneindia\nPublished: August92020, 1:36 [IST]\nമുംബൈ: ലോകത്തെ അതിസമ്പന്നരുടെ പട്ടികയില് നാലാം സ്ഥാനത്തേക്ക് കുതിച്ച് റിലയന്‍സ് മേധാവി മുകേഷ് അംബാനി. ലോകപ്രശസ്ത ബ്രാന്‍ഡിനെയാണ് അദ്ദേഹം പിന്തള്ളിയത്. യൂറോപ്പിലെ ഏറ്റവും സമ്പന്നനായ ബെര്‍നാര്‍ഡ് അര്‍നോള്‍ട്ടിനെയാണ് പിന്നിലാക്കിയത്. 80.6 മില്യണാണ് മുകേഷ് അംബാനിയുടെ ആസ്തി. ഈ വര്‍ഷം മാത്രം 22 മില്യണാണ് മുകേഷ് നേടിയത്. അര്‍നോള്‍ട്ടിയുടേതാണ് ലോകപ്രശസ്ത ഫാഷന് ബ്രാന്‍ഡായ ലൂയി വുയിട്ടോ. ഫ്രാന്‍സിലെ അതിപ്രശസ്ത കമ്പനിയ വുയിട്ടോയ്ക്ക് ലോകമെമ്പാടും നിരവധി ബ്രാഞ്ചുകളുണ്ട്.\nകോവിഡ് കാലത്ത് വലിയ തോതില് തന്നെ പിടിച്ച് നില്‍ക്കാന് മുകേഷ് അംബാനിക്ക് സാധിച്ചു എന്നാണ് വ്യക്തമാകുന്നത്. അതേസമയം ലൂയി വുയിട്ടോയുടെ വ്യാപാരത്തിന് വന് തിരിച്ചടിയാണ് നേരിട്ടത്. വില കൂടിയ ഫാഷന് വസ്ത്രങ്ങള് പലതും സാമ്പത്തിക പ്രതിസന്ധികളെ തുടര്‍ന്ന് ഉപഭോക്താക്കള് ഉപേക്ഷിക്കുന്നതാണ് കോവിഡ് കാലത്ത് കണ്ടത്. ഇതോടെ പല കേന്ദ്രങ്ങളും അടച്ചുപൂട്ടല് ഭീഷണിയിലാണ്. സ്റ്റാഫുകളുടെ എണ്ണം കുറഞ്ഞ് സാമ്പത്തിക പ്രതിസന്ധി മറികടക്കാനായിരരുന്നു അര്‍നോള്‍ട്ടിന്റെ തീരുമാനം.\nനേരത്തെ നിരവധി സമ്പന്നരെ മാസങ്ങള്‍ക്കിടെ മുകേഷ് അംബാനി മറികടന്നിരുന്നു. ടെസ്ലയുടെ മേധാവ് ഇലോണ് മസ്‌ക്, ആല്‍ഫബെറ്റ് ഐഎന്‍സി സഹസ്ഥാപകന് സെര്‍ജി ബ്രിന്, ലാറി പേജ് എന്നിവരെല്ലാം അംബാനി മറികടന്നവരാണ്. നിക്ഷേപകരിലെ ഭീമനായ വാറന് ബഫറ്റിനെയും അംബാനി മറികടന്നിരുന്നു. ഒമാഹയിലെ ദീര്‍ഘദര്‍ശിയെന്ന വിളിപ്പേരിലാണ് ബഫറ്റ് അറിയപ്പെടുന്നത്. അദ്ദേഹത്തെ മറികടന്നത് വലിയ നേട്ടമായിട്ടാണ് കാണുന്നത്.\nഅതേസമയം ഡിജിറ്റല് മേഖലയിലെ നേട്ടമാണ് റിലയന്‍സിനും അംബാനിക്കും നേട്ടമാണ്. അതിലെ നിക്ഷേപങ്ങള് വന് നേട്ടമാണ് മുകേഷ് അംബാനിക്കുണ്ടാക്കി കൊടുത്തത്. ഇ കൊമേഴ്‌സ് മേഖലയിലേക്ക് മുകേഷ് മാറുന്ന എന്ന സൂചനയാണ് ഇതിലൂടെ ലഭിക്കുന്നത്. ഇന്ത്യയില് വലിയ സാധ്യതയുള്ള ബിസിനസായി ഇ കൊമേഴ്‌സ് മാറിയിരിക്കുകയാണ്. ഗൂഗിള് പത്ത് ബില്യണ് ഇത്തരത്തില് നിക്ഷേപിച്ചിരിക്കുന്നത്. ലൂയി വൂയിട്ടനും അര്‍നോള്‍ട്ടിനും വലിയ തിരിച്ചടിയാണ് നേരിട്ടതെന്ന് കണക്കുകള് വ്യക്തമാക്കുന്നു. 25 ബില്യണോളമാണ് ഇടിഞ്ഞത്.\nmukesh ambani reliance millionaire wealth മുകേഷ് അംബാനി റിലയന്‍സ് സമ്പത്ത് ബിസിനസ്\nmukesh ambani now world's fourth richest man, surpasses bernard arnault\nStory first published: Sunday, August 9, 2020, 1:36 [IST]


Shahid Kapoor, Mira Rajput Welcome Baby Boy ബോളിവുഡ് താരകുടുംബത്തിലേക്ക് പുത്തൻ അതിഥി എത്തി | Indian Express Malayalam\nshahid kapoor mira rajput welcome baby boy\nഇന്സറ്റാഗ്രാമിലൂടെയാണ് പ്രാഗ്യാ സന്തോഷ വാർത്ത പുറംലോകത്തെ അറിയിച്ചത്\nUpdated: September 7, 2018 5:43:04 pm\nപ്രമുഖ ബോളിവുഡ് നടൻ ഷാഹിദ് കപൂറിനും ഭാര്യ മിറ രജ്പുത്തിനും ആൺകുട്ടി പിറന്നു. മിറ രജ്പുത്ത് ആൺകുഞ്ഞിന് ജന്മം നൽകിയ വിവരം മിറയുടെ അടുത്ത സുഹൃത്തും പ്രശസ്ത സംവിധായകൻ അഭിഷേക് കപൂറിന്റെ ഭാര്യയുമായ പ്രാഗ്യാ യാദവാണ് പുറത്തുവിട്ടത്. ഇന്സറ്റാഗ്രാമിലൂടെയാണ് പ്രാഗ്യാ സന്തോഷ വാർത്ത പുറംലോകത്തെ അറിയിച്ചത്. ഇതിന് പിന്നാലെ ബോളിവുഡിൽ നിന്നും ക്യൂട്ട് ദമ്പതികൾക്ക് അഭിനന്ദന പ്രവാഹമാണ്.\nBiggest congratulations to all of you!!! My darling Mira it’s beenabeautiful journey and I’m so happy I got to share it with you, it’s been special! love love and more love @mira.kapoor #itsaboy #bumpbuddies #love #kapoors\nപ്രാഗ്യായുടെ പോസ്റ്റ് ഇങ്ങനെ-“അഭിനന്ദനങ്ങൾ, മിറ, ഇതോരു മനോഹര യാത്രയായിരുന്നു. സവിശേഷമായ ഈ വാർത്ത പുറംലോകത്തെ അറിയിക്കുന്നതിൽ ഏറെ സന്തോഷവതിയാണ് ഞാൻ.” ഹാഷ്‍ടാഗിലാണ് ആൺകുഞ്ഞാണെന്ന് പ്രാഗ്യാ വ്യക്തമാക്കുന്നത്. ഷാഹിദിന്റെയും മിറയുടെയും രണ്ടാമത്തെ കുട്ടിയാണിത്. മിഷ എന്ന പെൺകുട്ടിയാണ് ബോളിവുഡ് ക്യൂട്ട് ദമ്പതികളുടെ ആദ്യ പൊന്നോമന.\nമിറയുടെ മാതാവ് ബെല റജ്‍പുത്, ഷാഹിദിന്റെ മാതാവ് നീലിമ അസിം, സഹോദരൻ ഇഷാൻ ഘട്ടർ എന്നിവർ ആശുപത്രിയിൽ കുടുംബത്തിലെ പുതിയ അംഗത്തെ കാണാൻ എത്തിയിരുന്നെങ്കിലും ഇത് സംബന്ധിച്ച് ഒന്നും തന്നെ സംസാരിച്ചിരുന്നില്ല.\nഅടുത്ത അതിഥി വീട്ടിലേക്ക് വരും മുമ്പ് ഇരുവരും താമസം മാറിയതും വാർത്തയായിരുന്നു . മുംബൈയില് തന്നെ വോര്‍ലിയില് ത്രീ സിക്സ്റ്റി വെസ്റ്റ് എന്ന അപ്പാര്‍ട്ട്മെന്റ് കോംപ്ലക്സിന്റെ 42ഉം 43ഉം ഫ്ലോറിലേക്കാണ് താമസം മാറിയത്. നേരത്തേ അക്ഷയ് കുമാറും കുടുംബവും പിന്നീട് അഭിഷേക് ബച്ചനും ഐശ്വര്യ റായിയും ഇതേ ഫ്ലാറ്റിലായിരുന്നു താമസിച്ചിരുന്നത്.\nWeb Title: Shahid kapoor mira rajput welcome baby boy\nഐഎഫ്എഫ്കെ റദ്ദാക്കുന്നത് മണ്ടത്തരം: അടൂർ ഗോപാലകൃഷ്ണൻ


Published on Sunday 06 January 2019 12:41 AM IST\nജില്ലാ / സംസ്ഥാനതല യൂത്ത് പാർലമെന്റ്\nകേന്ദ്ര സർക്കാറിന്റെ കായിക യുവജന മന്ത്രാലയത്തിന്റെ കീഴിൽ സംസ്ഥാന എൻ.എസ്.എസ് സംഘടിപ്പിക്കുന്ന ജില്ലാ /സംസ്ഥാന തല യൂത്ത് പാർലമെന്റ് 12 മുതൽ ആരംഭിക്കും. 18നും 25നും മദ്ധ്യേ പ്രായമുള്ളവർക്ക് പങ്കെടുക്കാം. ഡിജിറ്റൽ സ്‌ക്രീനിംഗ്, മത്സര കേന്ദ്രങ്ങളിൽ നേരിട്ടുള്ള സ്‌ക്രീനിംഗ് എന്നിവ വഴിയാണ് തിരഞ്ഞെടുക്കുക. ജില്ലാതലത്തിൽ തിരഞ്ഞെടുക്കപ്പെടുന്ന മൂന്ന് പാർലമെന്റേറിയന്മാർക്ക് സംസ്ഥാന തലത്തിലും, സംസ്ഥാന തലത്തിൽ തിരഞ്ഞെടുക്കപ്പെടുന്ന രണ്ട് പേർക്ക് ദേശീയ യൂത്ത് പാർലമെന്റിലും പങ്കെടുക്കാം. ജില്ലാതലത്തിൽ നേരിട്ട് സ്‌ക്രീനിംഗിന് 17, 18, 19 തീയതികളിൽ താഴെ പറയുന്ന നോഡൽ സെന്ററുകളിൽ ഹാജരാകണം. നോഡൽ ഓഫീസറുടെ പേരും ഫോൺ നമ്പറും. കോഴിക്കോട്, വയനാട് ജില്ലക്കാർക്ക് (കോഴിക്കോട് ഗവൺമെന്റ് ആർട്‌സ് ആൻഡ് സയൻസ് കോളേജ്‌ഡോ.സി.പി.ബേബി ഷീബ 9495760561), മലപ്പുറം (മഞ്ചേരി എൻ.എസ്.എസ് കോളേജ് ഡോ.കെ. പുഷ്പലത 8289947394), പാലക്കാട് (പാലക്കാട് ഗവ.വിക്ടോറിയ കോളേജ് എ. പ്രമോദ് 9846570563), തൃശൂർ (കുട്ടനെല്ലൂർ സി. അച്ച്യുത മേനോൻ ഗവ. കോളേജ് ഡോ. പി.എസ്. മനോജ് കുമാർ 9605486664). ഡിജിറ്റൽ സ്‌ക്രീനിംഗിന് 12 മുതൽ 18 വരെ MyGov.in വെബ്‌സൈറ്റിൽ ലിങ്ക് ലഭ്യമാവും. ജില്ലാതല പാർലമെന്റ് 23 മുതൽ അതത് നോഡൽ സെന്ററുകളിൽ നടക്കും. സംസ്ഥാന / ദേശീയ തല മത്സരങ്ങളിൽ പങ്കെടുക്കുന്നവർക്ക് താമസം/ ഭക്ഷണം /യാത്രാചെലവ് എന്നിവ അനുവദിക്കും.\nപി.എച്ച്.ഡി പ്രവേശന പരീക്ഷാ ഹാൾടിക്കറ്റ്\nപത്തിന് നടത്തുന്ന കമ്പ്യൂട്ടർ സയൻസ്, അക്വാകൾച്ചർ ആൻഡ് ഫിഷറി മൈക്രോബയോളജി, ഫിസിക്കൽ എഡ്യുക്കേഷൻ എന്നീ പി.എച്ച്.ഡി പ്രവേശന പരീക്ഷകളുടെ സമയവിവരങ്ങളും ഹാൾടിക്കറ്റുംwww.cuonline.ac.in വെബ്‌സൈറ്റിൽ. അഞ്ചാം സെമസ്റ്റർ യു.ജി മൂല്യനിർണയ ക്യാമ്പ് അഞ്ചാം സെമസ്റ്റർ യു.ജി (സി.യു.സി.ബി.സി.എസ്.എസ്) നവംബർ 2018 പരീക്ഷയുടെ മൂല്യനിർണയ ക്യാമ്പ് 18ന് നടക്കും. അഫിലിയേറ്റഡ് ആർട്‌സ് ആന്റ് സയൻസ് കോളേജുകളിൽ ഈ ദിവസം റഗുലർ ക്ലാസുകൾ ഉണ്ടായിരിക്കുന്നതല്ല. എല്ലാ അദ്ധ്യാപകരും ക്യാമ്പിൽ പങ്കെടുക്കണമെന്ന് പരീക്ഷാ കൺട്രോളർ അറിയിച്ചു. വിവരങ്ങൾ അറിയുന്നതിന് ക്യാമ്പ് ചെയർമാൻമാരുമായി ബന്ധപ്പടണം. വിശദാംശങ്ങൾ വെബ്‌സൈറ്റിൽ. നിയമന ഉത്തരവ് ലഭിക്കാത്തവർ രാവിലെ പത്ത് മണിക്ക് മുമ്പ് ക്യാമ്പിലെത്തി ഉത്തരവ് കൈപ്പറ്റണം.\nഓപ്പൺ സ്ട്രീം വിദ്യാർത്ഥികൾ പരീക്ഷക്ക് രജിസ്റ്റർ ചെയ്യണം ബി.എ / ബി.കോം ഓപ്പൺ സ്ട്രീം വിദ്യാർത്ഥികൾക്ക് ഒന്നാം സെമസ്റ്റർ റഗുലർ പരീക്ഷക്ക് പിഴകൂടാതെ ജനുവരി ഏഴ് വരെയും 160 രൂപ പിഴയോടെ ജനുവരി എട്ട് വരെയും അപേക്ഷിക്കാം. പരീക്ഷാഫലം 2018 ജൂണിൽ നടത്തിയ രണ്ടാം സെമസ്റ്റർ എം.എ ഇംഗ്ലീഷ് (സി.യു.സി.എസ്.എസ്) പരീക്ഷാഫലം വെബ്‌സൈറ്റിൽ. പുനർമൂല്യനിർണയത്തിന് 18 വരെ അപേക്ഷിക്കാം.


ഹീറോ, വിധിയെ പഴിക്കില്ല : Deepika.com Sunday Special\nരാജ്യത്തെ ഏറ്റവും വലിയ ഹീറോ ആരാണെന്നു കണ്ടുപിടിക്കാൻ 1999ൽ കാനഡയിൽ ഒരു നാഷണൽ സർവേ നടന്നു. അതിന്‍റെ ഫലമായി ജനം തെരഞ്ഞെടുത്തതു ടെറിഫോക്സ് (1958-1981) എന്ന ഒരു ചെറുപ്പക്കാരനെയായിരുന്നു. എന്തായിരുന്നു ഫോക്സിന് ഈ ബഹുമതി കിട്ടാൻ കാരണം? ഫോക്സ് കാനഡയിലെ സൈമൺ ഫ്രേസർ യൂണിവേഴ്സിറ്റിയിൽ പഠിക്കുന്ന കാലം. അന്ന് ഫോക്സ് യൂണിവേഴ്സിറ്റി ബാസ്കറ്റ് ബോൾ ടീം അംഗമായിരുന്നു. അപ്പോഴാണ് ഫോക്സിനു ബോൺ കാൻസർ ബാധിച്ചതായി കണ്ടുപിടിക്കപ്പെട്ടത്. 1977ലായിരുന്നു ഫോക്സിന്‍റെ ജീവിതത്തെ ആകെ മാറ്റിമറിച്ച ഈ സംഭവം ഉണ്ടായത്.\nകാൻസർ രോഗബാധയെത്തുടർന്നു ഫോക്സിന്‍റെ വലതുകാൽ മുറിച്ചുമാറ്റപ്പെട്ടു. അതുപോലെ, ഫോക്സിന്‍റെ ആയുസ് അധികം ദീർഘിക്കില്ലെന്നും വ്യക്തമായി. ഫോക്സിനെ സംബന്ധിച്ചിടത്തോളം ലോകം തലകീഴായി മറിയുന്ന അനുഭവമായിരുന്നു അത്. അപ്പോഴാണ് ഫോക്സിന്‍റെ ഹൈസ്കൂൾ ബാസ്കറ്റ് ബോൾ കോച്ച് ഒരു പേപ്പർ കട്ടിംഗ് ഫോക്സിനു അയച്ചുകൊടുത്തത്. ഒരു കാൽ നഷ്ടപ്പെട്ട ഒരാൾ ന്യൂയോർക്ക് മാരത്തൺ മത്സരത്തിൽ പങ്കെടുത്തതിനെക്കുറിച്ചുള്ള വാർത്തയായിരുന്നു അത്. ആ വാർത്ത ഫോക്സിന്‍റെ ഭാവനയ്ക്ക് ചിറകുകൾ നൽകി.\nകാൻസർരോഗത്തിനുള്ള ചികിത്സയ്ക്കിടെ വിവിധതരം കാൻസർ രോഗബാധിതരായവരെ പരിചയപ്പെടാൻ ഫോക്സിന് അവസരം ലഭിച്ചു. അവരുടെയൊക്കെ രോഗം സുഖപ്പെടണമെങ്കിൽ കാൻസർ ഗവേഷണരംഗത്തു വലിയ കുതിച്ചുചാട്ടം ഉണ്ടാകേണ്ടത് ആവശ്യമാണെന്നു ഫോക്സിനു മനസിലായി. അങ്ങനെയാണു കാൻസർ റിസർച്ചിനു പണം സമാഹരിക്കാനുള്ള ഒരു പദ്ധതി ഫോക്സ് ആവിഷ്കരിച്ചത്.\nകാനഡയുടെ കിഴക്കേ അറ്റത്തുള്ള ന്യൂഫൗണ്ട്‌ലൻഡിൽനിന്നു പടിഞ്ഞാറൻ തീരത്തുള്ള ബ്രിട്ടീഷ് കൊളംബിയിലേക്കു ദീർഘദൂര ഓട്ടം നടത്തുക എന്നതായിരുന്നു ആ പദ്ധതി. എണ്ണായിരം കിലോമീറ്റർ ഓട്ടത്തിലൂടെ പൊതുജനങ്ങൾക്കിടയിൽ കാൻസർ രോഗത്തെക്കുറിച്ചു ബോധവത്കരണം നടത്താമെന്നും അങ്ങനെ ഫണ്ട് ശേഖരിക്കാമെന്നുമാണു ഫോക്സ് കണക്കുകൂട്ടിയത്.\nഈ ദീർഘദൂര ഓട്ടത്തിനുവേണ്ടി ഫോക്സ് കൃത്രിമകാൽ ഉപയോഗിച്ച് ഒന്നരവർഷക്കാലം പരിശീലനം നടത്തി. അതിനുശേഷം 1980 ഏപ്രിൽ 12ന് ഫോക്സ് തന്‍റെ ദീർഘദൂരം ഓട്ടം ആരംഭിച്ചു. അന്നു ഫോക്സ് വിഭാവനം ചെയ്തതു 24 മില്യൺ ഡോളർ സമാഹരിക്കുക എന്നതായിരുന്നു. അക്കാലത്തു കാനഡയിലെ ജനസംഖ്യ 24 മില്യൺ ആയിരുന്നു. തന്മൂലമാണ് അങ്ങനെയൊരു തുക ഫോക്സ് ലക്ഷ്യംവച്ചത്.\nഫോക്സിന്‍റെ ദീർഘദൂര ഓട്ടത്തിന്‍റെ തുടക്കത്തിൽ ഫണ്ട് സമാഹരണം അത്ര എളുപ്പത്തിൽ നടന്നില്ല. എങ്കിലും ഓരോ ദിവസവും കൂടുതൽ തുക ഫണ്ടിലേക്കു വന്നുകൊണ്ടിരുന്നു. ഫോക്സിന്‍റെ ഓട്ടം 114 ദിവസം പിന്നിട്ടപ്പോഴേക്കും ആ ചെറുപ്പക്കാരൻ അയ്യായിരം കിലോമീറ്റർ പിന്നിട്ടിരുന്നു. അപ്പോഴേക്കും പതിനേഴ് ലക്ഷം ഡോളർ സമാഹരിക്കാനേ ഫോക്സിനു സാധിച്ചിരുന്നുള്ളൂ.\nഫോക്സിനു പിന്നെ മുന്നോട്ടുപോകാൻ സാധിച്ചില്ല. കാൻസർ ശരീരത്തിന്‍റെ മറ്റു ഭാഗങ്ങളിലേക്കും വ്യാപിച്ചതുകൊണ്ട് മുന്നോട്ടുള്ള ഓട്ടം ഫോക്സിന് ഉപേക്ഷിക്കേണ്ടിവന്നു. ഫോക്സിന്‍റ ദീർഘദൂര ഓട്ടം അവസാനിച്ചപ്പോൾ അതു വലിയ വാർത്തയായി. അതേത്തുടർന്നു ഫോക്സിന്‍റെ കാൻസർ ഗവേഷണഫണ്ടിലേക്കു ലക്ഷക്കണക്കിനു ഡോളർ ഒഴുകി. 1981 ജൂൺ 28ന് ഫോക്സ് മരിക്കുന്നതിനു മുൻപ് അദ്ദേഹത്തിന്‍റെ ഫണ്ടിലേക്ക് അദ്ദേഹം ആഗ്രഹിച്ചതുപോലെ 24 മില്യൺ കനേഡിയൻ ഡോളർ ഒഴുകിയെത്തിയിരുന്നു.\nഫോക്സ് അകാലത്തിൽ മരിച്ചെങ്കിലും അദ്ദേഹം തുടക്കമിട്ട ഫണ്ട് സമാഹരണം പിന്നെയും ഏറെദൂരം മുന്നോട്ടുപോയി. ഫോക്സിന്‍റെ സ്മരണയ്ക്കായി ആരംഭിച്ച ടെറി ഫോക്സ് റൺ വർഷംതോറും നടത്തി 750 മില്യൺ കനേഡിയൻ ഡോളറാണു 2018 ജനുവരി വരെ സമാഹരിച്ചിട്ടുള്ളത്.\nഫോക്സിനു കാൻസർ ബാധിച്ചപ്പോൾ തന്‍റെ വി‌ധിയെ പഴിച്ചു നിരാശനായി കഴിയാമായിരുന്നു. എന്നാൽ, ഫോക്സ് അങ്ങനെ ചെയ്തില്ല. അതിനു പകരം തന്‍റെ ജീവിതംകൊണ്ട് മറ്റുള്ളവർക്ക് എന്തെങ്കിലും നന്മ ചെയ്യണമെന്നാണ് അദ്ദേഹം ആഗ്രഹിച്ചത്. അതിനുവേണ്ടി കഠിനാധ്വാനം ചെയ്യാൻ ഫോക്സ് തയാറായിരുന്നു.\nതന്‍റെ ജീവിതദുഃഖത്തിനിടയിലും മറ്റുള്ളവരുടെ ദുഃഖം കാണുകയും അതിനുവേണ്ടി തനിക്കാവുന്ന പ രിഹാരം ചെയ്യുകയും ചെയ്തതുകൊണ്ട് കനേഡിയൻ ജനത വിവിധ രീതിയിൽ ഫോക്സിനെ ആദരിച്ചു. രാജ്യത്തെ പരമോന്നത ബഹുമതിയായ ദി ഓൾഡർ ഓഫ് കാനഡ, രാജ്യത്തെ ഏറ്റവും വലിയ സ്പോർട്സ് ബഹുമതിയായ ലുമാർഷ് അവാർഡ് എന്നിവയൊക്കെ അങ്ങനെയാണു ഫോക്സിനു ലഭിച്ചത്.\nഫോക്സ് അക്ഷരാർഥത്തിൽ സൂപ്പർ ഹീറോതന്നെയായിരുന്നു. അതിന്‍റെ പ്രധാന കാരണം തന്‍റെ പോരായ്മകൾക്കിടയിലും തന്‍റെ ശക്തി കണ്ടെത്തി അതു പൂർണമായും മറ്റുള്ളവരുടെ ഉന്നമനത്തിനായി വിനിയോഗിച്ചു എന്നതാണ്. തന്‍റെ രോഗവും രോഗത്തിന്‍റെ ബുദ്ധിമുട്ടുകളും തന്‍റെ ജീവിതത്തെ തളച്ചിടാൻ ഫോക്സ് സമ്മതിച്ചില്ല. അതിനു പകരം തന്‍റെ ബലഹീനതകൾ അംഗീകരിച്ചുകൊണ്ട് അവയോടു പോരാടി ഫോക്സ് മറ്റുള്ളവർക്കു നന്മചെയ്തു.\nനമ്മുടെ ജീവിതത്തിലെ രോഗങ്ങൾക്കും ദുഃഖങ്ങൾക്കുമിടയിൽ ഫോക്സിനെപ്പോലെ പടപൊരുതാനും നമ്മുടെ ജീവിതം മറ്റുള്ളവരുടെ നന്മയ്ക്കായി മാറ്റിവയ്ക്കാനും നമുക്കു സാധിച്ചുവെന്നു വരില്ല. എങ്കിലും നമ്മുടെ ജീവിതംകൊണ്ടു മറ്റുള്ളവർക്കും നന്മയുണ്ടാകണം എന്നതു നാം മറന്നുപോകാനിടയാകരുത്.\nഫോക്സിനു രോഗം വന്നപ്പോൾ തന്‍റെ ശിഷ്ടകാലം കൊണ്ടു മറ്റുള്ളവർക്ക് എന്തെങ്കിലും നന്മചെയ്യണമെന്നു തീക്ഷ്ണമായ ആഗ്രഹം ഫോക്സിന‌ുണ്ടായി. അങ്ങനെയാണു കാൻസർ ഗവേഷണത്തിനുള്ള ഫണ്ട് സമാഹരണത്തിനു ഫോക‌്സ് മുൻകൈയെടുത്തത്. നമ്മൾ ആരോഗ്യവാന്മാരാണെങ്കിലും അല്ലെങ്കിലും നമ്മുടെ ജീവിതംവഴി മറ്റുള്ളവർക്കു നന്മയുണ്ടാകണം എന്ന ആഗ്രഹവും അതനുസരിച്ചുള്ള പ്രവർത്തനവും നമ്മുടെ ജീവിതത്തിലുണ്ടായാൽ നാമും അക്ഷരാർഥത്തിൽ ഹീറോകളായി മാറും.


ഗോവ ചലച്ചിത്രമേള: ലിജോ ജോസ് പെല്ലിശ്ശേരി മികച്ച സംവിധായകൻ | Lijo Jose Pellissery chosen best director in IFFI mm – News18 Malayalam\nHome » photogallery » film » MOVIES LIJO JOSE PELLISSERY CHOSEN BEST DIRECTOR IN IFFI\nഗോവ രാജ്യാന്തര ചലച്ചിത്രമേള: ലിജോ ജോസ് പെല്ലിശ്ശേരി മികച്ച സംവിധായകൻ\nLijo Jose Pellissery chosen best director in IFFI | ജല്ലിക്കട്ട് എന്ന ചിത്രത്തിനാണ് അവാർഡ്\n| November 28, 2019, 20:28 IST\nമലയാള സിനിമാ സംവിധായകൻ ലിജോ ജോസ് പെല്ലിശ്ശേരി ഗോവ അന്താരാഷ്‌ട്ര ചലച്ചിത്രമേളയിലെ മികച്ച സംവിധായകൻ. ജല്ലിക്കട്ട് എന്ന ചിത്രത്തിനാണ് അവാർഡ്. കഴിഞ്ഞ വർഷം ഇതേ മേളയിൽ ഈ.മ.യൗ.വിന് ലിജോ ജോസ് അവാർഡ് നേടിയിരുന്നു\nമികച്ച സംവിധായകനുള്ള പുരസ്കാരം ഗോവ ചലച്ചിത്ര മേളയുടെ വേദിയിൽ ഏറ്റുവാങ്ങുന്ന ലിജോ ജോസ് പെല്ലിശ്ശേരി\nടോറോന്റോ അന്താരാഷ്‌ട്ര ചലച്ചിത്ര മേളയിൽ ആദ്യ പ്രദർശനം നടത്തുകയും വളരെ മികച്ച പ്രേക്ഷക പ്രതികരണം നേടുകയും ചെയ്ത ചിത്രമാണ് ജല്ലിക്കട്ട്\n2010-ൽ പുറത്തിറങ്ങിയ നായകൻ എന്ന ചിത്രത്തിലൂടെ പെല്ലിശ്ശേരി അരങ്ങേറ്റം നടത്തി. അദ്ദേഹത്തിന്റെ നാലാമത്തെ ചിത്രമായ ഡബിൾ ബാരൽ എന്ന പരീക്ഷണ ചിത്രത്തിന് സമ്മിശ്ര പ്രതികരണമാണ് ലഭിച്ചത്.\n86 പുതുമുഖങ്ങൾ അഭിനയിച്ച അങ്കമാലി ഡയറിസ് (2017) എന്ന സിനിമയാണ് അഞ്ചാമത്തെ ചിത്രം. ശേഷം ഈ.മ.യൗ 2018 ൽ പുറത്തിറങ്ങി. 2018 ലെ മികച്ച സംവിധായകനുള്ള സംസ്ഥാന അവാർഡ് 49-ാമത് അന്താരാഷ്ട്ര ചലച്ചിത്രോത്സവത്തിൽ മികച്ച സംവിധായകനുള്ള സിൽവർ പിയാകിനും മികച്ച നടനുള്ള അവാർഡ് ലഭിച്ചിട്ടുണ്ട്. 2018 ലെ ഇന്റർനാഷണൽ ഫിലിം ഫെസ്റ്റിവലിലും സിൽവർ ക്രൗട്ട് ഫെസന്റ് അവാർഡ് ലഭിച്ചു\nഒരു ഗ്രാമം മുഴുവൻ പിടിവിട്ടോടുന്ന പോത്തിനെ തളക്കാൻ ശ്രമിക്കുകയും അതിന്റെ പശ്ചാത്തലത്തിൽ പുറത്തു വരുന്ന മനുഷ്യന്റെ ഉള്ളിലെ കടിഞ്ഞാൺ പൊട്ടിയ വികാരങ്ങളെയും വരച്ചു കാട്ടുന്ന ചിത്രമാണ് ജല്ലിക്കട്ട്


കുടിവെള്ളം പൊതു ജനങ്ങള്‍ക്ക് ഇനി സ്‌കൂളുകളിലൂടെയും | Kairali News | kairalinewsonline.com\nകൊച്ചി: സ്‌കൂള് വിദ്യാര്‍ത്ഥികള്‍ക്കും അധ്യാപകര്‍ക്കും പുറമേ സമീപവാസികള്‍ക്കും ഉപകാരപ്രദമാകുന്ന രീതിയില് സ്‌കൂളുകളില് കുടിവെള്ള യൂണിറ്റുകള് ആരംഭിക്കുന്ന ‘കുടിവെള്ളം’ പദ്ധതിക്ക് തുടക്കമായി.\nഎറണാകുളം ജില്ലയിലാണ് ആദ്യഘട്ടമായി പദ്ധതി നടപ്പാക്കുന്നത്- വിവിധ സര്‍ക്കാര്, സര്‍ക്കാരിതര സ്ഥാപനങ്ങളുടെയും വ്യക്തികളുടെയും സംഘടനകളുടെയും സഹകരണത്തോടെ ജില്ലയിലെ സ്‌കൂളുകളില് കുടിവെള്ള യൂണിറ്റ് സ്ഥാപിക്കുന്ന പദ്ധതിയാണ് ‘കുടിവെള്ളം’.\nആദ്യത്തെ കുടിവെള്ള യൂണിറ്റിന്റെ പ്രവര്‍ത്തനം എളങ്കുന്നപ്പുഴ ഗവര്‍ന്മെന്റ് ഹയര് സെക്കന്ററി സ്‌കൂളില് ജില്ലാ കളക്ടര് എസ്. സുഹാസ് ഉദ്ഘാടനം ചെയ്തു. ഇന്ത്യന് ഓയില് കോര്‍പറേഷന്റെ സഹായത്തോടെയാണ് യൂണിറ്റിന്റെ പ്രവര്‍ത്തനം.\nവെള്ളപ്പൊക്ക സമയത്തു ക്യാമ്പുകളായി പ്രവര്‍ത്തിച്ച സ്‌കൂളുകള്‍ക്കാണ് മുന്‍ഗണന. ഇതൊരു മുന്‍കരുതല് നടപടി കൂടിയാണെന്ന് ജില്ലാ കളക്ടര് പറഞ്ഞു. കുട്ടികള്‍ക്ക് കുപ്പികളില് ആക്കി വെള്ളം വീടുകളിലേക്ക് കൊണ്ടു പോവുകയുമാകാം. കുപ്പി പ്ലാസ്റ്റിക് ആവാതിരിക്കാന് ശ്രദ്ധിക്കണമെന്ന് കളക്ടര് അഭ്യര്‍ത്ഥിച്ചു. സ്‌കൂള് പ്രവര്‍ത്തി സമയം ഒഴികെ പരിസരവാസികള്‍ക്കും കുടിവെള്ളം എടുക്കാം. വേനല് കാലത്തു സമീപ സ്ഥലങ്ങളിലും ഇവിടെ നിന്നും വെള്ളം എത്തിക്കാനും കഴിയും.\nTags: Collector S SuhasDrinking Waterkochi


റയലിനും ബയേണിനും തോല്‍വി • Suprabhaatham\nറയലിനും ബയേണിനും തോല്‍വി\nഓഹിയോ: സീസണിന് മുന്നോടിയായുള്ള ഇന്റര്‍നാഷനല് ചാംപ്യന്‍സ് കപ്പില് വമ്പന്‍മാരായ റയല് മാഡ്രിഡിന് കനത്ത തോല്‍വി. ഒന്നിനെതിരേ മൂന്നു ഗോളുകള്‍ക്ക് പാരിസ് സെന്റ് ജെര്‍മെയ്‌നാണ് റയലിനെ വീഴ്ത്തിയത്. തോമസ് മ്യൂണിയര് പി.എസ്.ജിക്കായി ഇരട്ട ഗോളുകള് നേടി. ശേഷിച്ച ഗോള് ജൊനാഥന് ഐകോണ് സ്വന്തമാക്കി. മാഴ്‌സലോ റയലിന്റെ ആശ്വാസ ഗോള് നേടി. സൂപ്പര് താരങ്ങളില്ലാതെയാണ് റയല് കളത്തിലിറങ്ങിയത്. ഇത് അവരുടെ മുന്നേറ്റത്തെ ബാധിക്കുകയും ചെയ്തു. ക്രിസ്റ്റ്യാനോ റൊണാള്‍ഡോ, ഗരത് ബെയ്ല് എന്നിവര് യൂറോ കപ്പിന് ശേഷമുള്ള അവധിയാഘോഷത്തിലാണ്.\nമറ്റു മത്സരങ്ങളില് ബയേണിനെ 5-3ന് എ.സി മിലാന് പെനാല്‍റ്റി ഷൂട്ടൗട്ടില് വീഴ്ത്തിയപ്പോള് ലിവര്‍പൂളിനെ എതിരില്ലാത്ത ഒരു ഗോളിന് ചെല്‍സി പരാജയപ്പെടുത്തി. ബയേണ്-എ.സി മിലാന് മത്സരത്തില് ഇരുടീമുകളും മൂന്നു വീതം ഗോള് നിശ്ചിത സമയത്ത് നേടിയതോടെ മത്സരം പെനാല്‍റ്റിയിലേക്ക് നീളുകയായിരുന്നു. ലിവര്‍പൂളിനെതിരേ ഗാരി കാഹിലിന്റെ ഗോളാണ് ചെല്‍സിക്ക് ജയം സമ്മാനിച്ചത്.


പഞ്ചായത്ത് വിഭജനത്തിലും സര്‍ക്കാരിന് ഹൈക്കോടതിയില് നിന്ന് തിരിച്ചടി - Rose Malayalam | Rose Malayalam\nപഞ്ചായത്ത് വിഭജനത്തിലും സര്‍ക്കാരിന് ഹൈക്കോടതിയില് നിന്ന് തിരിച്ചടി\nUpdated on 10-08-2015 at 3:17 pm\nകൊച്ചി: തിരുവനന്തപുരം, കോഴിക്കോട് കോര്‍പ്പറേഷനുകള് വിഭജിച്ച നടപടി റദ്ദാക്കിയതിന് പിന്നാലെ പഞ്ചായത്ത് വിഭജനത്തിലും സര്‍ക്കാരിന് ഹൈക്കോടതിയില് നിന്ന് തിരിച്ചടി. തദ്ദേശസ്വയം ഭരണ തിരഞ്ഞെടുപ്പിന് മുന്നോടിയായി പഞ്ചായത്തുകളെ വിഭജിച്ച സര്‍ക്കാര് നടപടിയാണ് ഹൈക്കോടതി ഇന്ന് റദ്ദാക്കിയത്. നടപടിക്രമങ്ങള് പാലിച്ചില്ല പഞ്ചായത്ത് രൂപീകരണം എന്ന് സര്‍ക്കാര് തീരുമാനം റദ്ദാക്കിക്കൊണ്ട് ജസ്റ്റിസ് എ.വി.രാമകൃഷ്ണ പിള്ള വ്യക്തമാക്കി.\nപഞ്ചായത്തീ രാജ് നിയമം അനുസരിച്ച്, ഒരു പഞ്ചായത്ത് രൂപീകരിക്കുമ്പോള് ആ പഞ്ചായത്തിലെ വില്ലേജുകള് അതിനുള്ളില് തന്നെ വരണം എന്നാണ് വ്യവസ്ഥ. എന്നാല്, പുതിയതായി രൂപീകരിച്ച പഞ്ചായത്തുകളിലെ ചില വില്ലേജുകള് മറ്റൊരു പഞ്ചായത്തില് വരുന്ന രീതിയിലാണ് സര്‍ക്കാര് വിഭജനം നടത്തിയത്. ഇതാണ് കോടതി റദ്ദാക്കിയത്. മാത്രമല്ല, നിലവിലെ വാര്‍ഡുകളെ വിഭജിച്ച് പുതിയ പഞ്ചായത്തുകള് രൂപീകരിച്ചതും കോടതി റദ്ദാക്കി. ഈ വിഭജനങ്ങളൊന്നും തന്നെ നിയമപരമായ രീതിയില് അല്ലെന്ന് കോടതി ചൂണ്ടിക്കാട്ടി.\nഇത്തരത്തില് ഏതാണ്ട് അറുപത്തിയൊമ്പതോളം പഞ്ചായത്തുകളാണ് സര്‍ക്കാര് രൂപീകരിച്ചത്. കോടതി ഉത്തരവ് വന്നതോടെ ഇവയെല്ലാം തന്നെ റദ്ദാവും.


ലാവ്ലിന് ഇടപാടില് ഒന്നാം പ്രതി ആന്റണി: വി.എസ് | Antony is the prime accused in Lavlin deal, says V.S - Malayalam Oneindia\n8 min ago ആ തെറ്റ് ഇനി ആവര്‍ത്തിക്കില്ല.... മുനിസിപ്പല് ഓഫീസറെ മര്‍ദിച്ചതിന് മാപ്പ് ചോദിച്ച് ബിജെപി എംഎല്‍എ\n8 min ago കുമാരസ്വാമി സര്‍ക്കാര് വിശ്വാസവോട്ടെടുപ്പ് നേരിട്ടേക്കില്ല, ഉടന് താഴെ വീഴുമെന്നും ബിജെപി എംപി\n11 min ago കര്‍ണാടക: നെഞ്ച് വേദനയെത്തുടർന്ന് കോണ്‍ഗ്രസ് എംഎൽഎ ആശുപത്രിയിൽ.. റിപ്പോർട്ട് തേടി നിയമസഭ സ്പീക്കർ!\n14 min ago കോണ്‍ഗ്രസ് ഇത് എന്ത് ഭാവിച്ച്? ആദ്യം വിമതരുടെ കാര്യത്തില് തീരുമാനം വേണമെന്ന്... ലക്ഷ്യം മറ്റൊന്ന്\nലാവ്ലിന് ഇടപാടില് ഒന്നാം പ്രതി ആന്റണി: വി.എസ്\nതിരുവനന്തപുരം: എസ്എന്‍സി ലാവ്ലിന് പ്രശ്നത്തില് ഏത് അന്വേഷണത്തെയും നേരിടാന് തയ്യാറാണെന്ന് പ്രതിപക്ഷ നേതാവ് വി.എസ്. അച്യുതാനന്ദന് വ്യക്തമാക്കി.\nലാവ്ലിന് ഇടപാടില് ഒന്നാം പ്രതി മുന് മുഖ്യമന്തി എ.കെ.ആന്‍റണിയും രണ്ടാം പ്രതി ജി. കാര്‍ത്തികേയനുമാണെമന്ന് വി.എസ് ആരോപിച്ചു. നിയമസഭയില് ബജറ്റ് ചര്‍ച്ചയില് പങ്കെടുത്ത് സംസാരിക്കുകയായിരുന്നു അദ്ദേഹം.\nകേസില് അന്വേഷണം നടത്തി കുറ്റക്കാര്‍ക്കായവര്‍ക്കെതിരെ ഈ സര്‍ക്കാര് തന്നെ നടപടി എടുക്കണം. അന്വേഷണത്തെ സിപിഎം ഭയക്കുന്നില്ല. ലാവ്ലിന് അന്വേഷണം അട്ടിമറിക്കുന്നത് ഈ സര്‍ക്കാരാണ്. ഈ സര്‍ക്കാരാണ് മൂന്ന് കമ്മിഷനുകളെ നിയമിച്ചത്. ഓരോ തവണയും അഴിമതിയുമായി ബന്ധപ്പെട്ട് മുന് വൈദ്യുതി മന്ത്രി ജി. കാര്‍ത്തികേയന്റെ പേരും ഉയരുന്നതിനാല് മൂന്ന് കമ്മിഷനുകളും പിരിച്ചു വിട്ടു.\nലാവ്ലിന് കേസിലെ സിഎജി റിപ്പോര്‍ട്ട് തിടുക്കത്തില് സഭയില് വയ്ക്കുകയാണ് ചെയ്തത്. ഇതിനോടൊപ്പം സമര്‍പ്പിക്കേണ്ട മറ്റ് ചില രേഖകള് വച്ചുമില്ല. റവന്യൂ, സിവില് റിപ്പോര്‍ട്ടുകളും സഭയില് വയ്ക്കേണ്ടതാണ്.\nബ്രഹ്മപുരം അഴിമതിക്കേസില് കുറ്റക്കാരനാണെന്ന് തെളിഞ്ഞിട്ടും സി.വി. പത്മരാജനെ പ്ലാനിംഗ് ബോര്‍ഡ് ഉപാധ്യക്ഷനാക്കുകയാണ് ചെയ്തതെന്നും വി.എസ് ചൂണ്ടിക്കാട്ടി.


cd| ജേഴ്സി നബർ7ഡോക്യൂമെന്ററി സിഡി പ്രകാശനം നിർവഹിച്ചു - MarunadanMalayali.com\nജേഴ്സി നബർ7ഡോക്യൂമെന്ററി സിഡി പ്രകാശനം നിർവഹിച്ചു\nApril 27, 2019 | 02:39 PM IST | Permalink\nദുബൈ: ബാസിഗർ ഗ്രുപ്പ് ചക്കരക്കൽ ഇറക്കുന്ന ജേഴ്സി നമ്പർ7ഡോക്യൂമെന്ററി യുടെ സിഡി പ്രകാശനം ദുബായിൽ ദേറയിൽ വെച്ച് കൊണ്ട് പ്രശസ്ത ഫുട്ബോൾ താരം ശൈഖ് അഹമ്മദ് താഹിഫ് ചക്കരകൂട്ടം ദുബായ് ജനറൽ സെക്രട്ടറി അൻവർ പാനെരിക്ക് സിഡി നൽകി പ്രകാശനം നടത്തി.\nചടങ്ങിൽ ബാസിഗർ പ്രസിഡണ്ട് റിയാസ് കളത്തിൽ, പ്രൊഡിയൂസർ മുജീബ് റഹ്മാൻ പി പി, നാസർ, സുബൈർ എന്നിവർ പങ്കെടുത്തു. ജേഴ്സി നമ്പർ സംവിധാനം ചെയതത് വൈശാഖ് ഏഴിലോട്, ആണ് അടുത്ത ദിവസം ജനങ്ങളിൽ എത്തും എന്ന് അറീച്ചു\nഇന്ത്യൻ നഴ്‌സസ് അസ്സോസിയേഷൻ ന്യൂ ജേഴ്സി ചാപ്റ്റർ നഴ്‌സസ് ഡേ ആഘോഷിച്ചു


ആഡംബര കപ്പൽ യാത്രക്കിടെ ശില്പ ഷെട്ടിയുടെ മെർലിൻ മൺറോ പോസ്; ചുവന്ന ഗൗണണിഞ്ഞ് ഫോട്ടോയ്ക്ക് പോസ് ചെയ്യുന്നിനിടെ കാറ്റ് ആഞ്ഞ് വീശിയതോടെ പണി പാളി; വൈറലാകുന്ന വീഡിയോ കാണാം\nമെർലിൻ മൺറോയുടെ ആ പ്രശസ്തമായ ഫോട്ടോയുടെ മാതൃകയിലുള്ള ഫോട്ടോ എടുക്കാൻ ശ്രമിച്ച ശില്പ ഷെട്ടിയുടെ വീഡിയോ ആണ് സോഷ്യൽമീഡിയയിൽ വൈറലാകുന്നത്. കാറ്റടിച്ച് ഫ്രോക്ക് മുകളിലേക്ക് പാറിപ്പറക്കുന്ന ഫോട്ടോ എടുക്കാൻ...\nഇട്ടിമാണിയിൽ മോഹൻലാൽ എത്തുക ഇരട്ട വേഷത്തിൽ; ഓണം റിലീസായി എത്തുന്ന ചിത്രത്തിന്റെ ലൊക്കേഷൻ വീഡിയോ പുറത്ത്; വിശേഷങ്ങൾ പങ്ക് വച്ച് അണിയറ പ്രവർത്തകർ\nന്റണി പെരുമ്പാവൂർ നിർമ്മിച്ച് ജിബിയും ജോജുവും ചേർന്ന് സംവിധാനം ചെയ്യുന്ന മോഹൻലാൽ സിനിമയാണ് ഇട്ടിമാണി മേഡ് ഇൻ ചൈന. സിനിമയിൽ മോഹൻലാൽ ഇരട്ടവേഷത്തിലായിരിക്കും എത്തുക എന്നാണ് ഇപ്പോൾ പുറത്ത് വരുന്ന സൂചന. 32...\nട്രംപിനൊപ്പം ചേർന്ന് ഇറാനെ നേരിടാൻ ഉറച്ച തീരുമാനവുമായി പുതിയ ബ്രിട്ടീഷ് പ്രധാനമന്ത്രിയും; ഹോർമുസ് കടലിടുക്ക് കടക്കുന്ന എല്ലാ ബ്രിട്ടീഷ് കപ്പലുകൾ്ക്കും സുരക്ഷ ഒരുക്കും; അമേരിക്കയുടെ ഏത് തീരുമാനവും അംഗീകരിക്കും; ട്രംപിന്റെ കുശിനിക്കാരൻ മാത്രമാണ് ബോറിസെന്ന ഇറാന്റെ പരിഹാസത്തിന് മറുപടി നൽകാനുറച്ച് ബ്രിട്ടീഷ് പ്രധാനമന്ത്രി\nലണ്ടൻ: തെരേസ മേയുടെ മിതവാദം തന്നിൽനിന്ന് പ്രതീക്ഷിക്കേണ്ടെന്ന് പ്രഖ്യാപിച്ച് 'ബ്രിട്ടന്റെ ട്രംപ്'. ഹോർമുസ് കടലിടുക്കുവഴി കടന്നുപോകുന്ന എല്ലാ ബ്രിട്ടീഷ് കപ്പലുകൾക്കും സുരക്ഷയൊരുക്കാൻ നാവികസേനയോട് നിർദ്...\nസനൽ കുമാർ ശശിധരൻ സംവിധാനം ചെയ്ത 'ചോല' പ്രശസ്തമായ വെനീസ് അന്താരാഷ്ട്ര ചലച്ചിത്രോത്സവത്തിലേക്ക് തെരെഞ്ഞെടുക്കപ്പെട്ടു. ഒറിസോണ്ടി മത്സരവിഭാഗത്തിലാണ് സിനിമ പ്രദർശിപ്പിക്കുന്നത്. ലോകസിനിമയിലെ പുതിയ ട്രെൻഡ...\nഎക്‌സൈസ് ഓഫിസിൽ 10,000 രൂപയുടെ അജ്ഞാത കവർ; നടപടിയെടുത്തത് പണം കണ്ടെത്തിയ ബിനുരാജിനും മുൻപ് ഡ്യൂട്ടിയിലുണ്ടായിരുന്ന പ്രവീണിനുമെതിരെ; ജോലിയിൽ ജാഗ്രത കാണിച്ചില്ലെന്ന കുറ്റത്തിന് രണ്ടുപേർക്കും സ്ഥലം മാറ്റം; ഉറവിടം കണ്ടെത്തുന്നതിനു പകരം ഉദ്യോഗസ്ഥരെ ബലിയാടാക്കുകയാണ് എക്‌സൈസ് കമ്മിഷണർ ചെയ്തതെന്ന് ഉദ്യോഗസ്ഥർ\nതിരുവനന്തപുരം; എക്‌സൈസ് സർക്കിൾ ഇൻസ്‌പെക്ടറുടെ മേശപ്പുറത്ത് 10,000 രൂപ നിറച്ച കവർ കണ്ടെത്തിയതിൽ ദുരൂഹത. കവർ കണ്ടെത്തിയത് ജനറൽ ഡ്യൂട്ടിയിലുണ്ടായിരുന്ന സിവിൽ എക്‌സൈസ് ഓഫിസർ ബിനുരാജ്. തുടർന്ന് നടപടി നേര...\n2011ൽ വിൻവിൻ ലോട്ടറിയിലൂടെ ഭാഗ്യദേവത സമ്മാനമായി നൽകിയത് 40ലക്ഷം രൂപയും 50 പവനും; ഒൻപത് വർഷത്തിന് ശേഷം വീട്ടിലെത്തിയത് അഞ്ച് കോടിയുടെ ബംപറും; ഇനി പറശ്ശിനിക്കടവ് ക്ഷേത്രത്തിലെ ജീവനക്കാരൻ കോടിപതി; മുത്തപ്പൻ ക്ഷേത്രത്തിൽ ക്ലാർക്ക് ടിക്കറ്റ് എടുത്തത് അമ്പല പരിസരത്ത് ടിക്കറ്റ് വിൽക്കുന്ന പവിത്രനിൽ നിന്ന്; തൃപ്തി തോന്നുന്ന നമ്പറുകൾ നോക്കിയുള്ള അജിതന്റെ കണക്ക് കൂട്ടൽ പിഴച്ചില്ല; അടിച്ചു മോനേ വീണ്ടും..... തളിപ്പറമ്പിൽ നിന്നുള്ള ലോട്ടറി നേട്ടത്തിന്റെ കഥ\nതളിപ്പറമ്പ്: ഭാഗ്യദേവതിയുടെ കടാക്ഷം ഒന്നല്ല രണ്ടുതവണ. 40 ലക്ഷം രൂപയും 50 പവനും ലോട്ടറിയടിച്ചതിനു പിന്നാലെ അജിതനെ തേടി5കോടിയുടെ ബംപർ സമ്മാനവും.9വർഷത്തിനു ശേഷം വീണ്ടും കേരള ഭാഗ്യക്കുറിയുടെ ഒന്നാം സമ...\nസൗദിയിലെ ഖമീസ് മുഷൈത്തിനു നേരെ വീണ്ടും മിസൈൽ ആക്രമണ ശ്രമം; ജനവാസ കേന്ദ്രത്തിനു നേരെയുള്ള നീക്കത്തെ തകർത്തത് സഖ്യസേനയെന്ന് സൗദിയുടെ ഔദ്യോഗികവാർത്ത ഏജൻസി; കിങ് ഖാലിദ് എയർബേസ് ലക്ഷ്യമാക്കിയാണ് മിസൈൽ തൊടുത്തുവിട്ടതെന്ന് ഹൂതികളുടെ അവകാശവാദം; റോക്കറ്റ് തൊടുത്ത് വിട്ടത് യമനിലെ സന പ്രവശ്യയിൽ നിന്നും; ഹൂതികളുടേത് യുദ്ധസമാനമായ പ്രവർത്തിയെന്ന് സൗദിയും; യുദ്ധഭീതിയിൽ ഗൾഫ് മേഖല\nഖമീസ്മുഷൈത്ത്: സൗദിയിലെ ഖമീസ് മുഷൈത്തിനു നേരെ വീണ്ടും ഹൂതി വിമതരുടെ മിസൈൽ ആക്രമണ ശ്രമം. ഇന്നലെയുണ്ടായ മിസൈൽ ആക്രമണശ്രമത്തെ സൗദിയുടെ നേതൃത്വത്തിലുള്ള സഖ്യസേന തകർത്തതായി സൗദി അറേബ്യയുടെ ഔദ്യോഗികവാർത്ത ...\nപാക്കിസ്ഥാനെ തുരത്തി എല്ലാ സ്ഥലങ്ങളും തിരിച്ചു പിടിച്ച് യുദ്ധമവസാനിച്ചപ്പോൾ ഭാരതത്തിനു നഷ്ടമായത് 527 വീരപുത്രന്മാരെ; നിരവധി രക്തസാക്ഷികൾ അവരുടെ യുവത്വവും സ്വപ്നങ്ങളും ഭാരതത്തിനായി ഹോമിച്ചപ്പോൾ ലോകം കണ്ടത് ദേശീയാഭിമാനത്താൽ പ്രചോദിതനായ ഭാരതീയന്റെ പോരാട്ട വീര്യം; അവരുടെ ഇന്നുകൾ നമ്മുടെ നാളേക്ക് വേണ്ടി അവർ രാഷ്ട്രത്തിനു നൽകി; കാർഗിൽ യുദ്ധവിജയത്തിന് ഇന്ന് 20വയസ്; ഓർക്കാം വീരപുത്രന്മാരെ\nഡൽഹി;അഭിമുഖ പരീക്ഷയിലെ ചോദ്യത്തിന് പരംവീര ചക്രത്തിനു വേണ്ടിയാണ് താൻ സൈന്യത്തിൽ ചേരുന്നതെന്ന് ഉത്തരം നൽകിയ മനോജ് കുമാർ പാണ്ഡെ, ജുബർ ടോപ് എന്ന തന്ത്രപ്രധാനമായ സ്ഥലം തിരിച്ചു പിടിക്കാൻ വേണ്ടി ജീവൻ ബലി നൽ...\nസർക്കാർ ജോലി സ്വീകരിക്കാതെ 27 വർഷം ഒമാനിൽ പോയത് അനുജത്തിമാരുടെ ജീവതം കരപിടിപ്പിക്കാൻ; നേഴ്‌സായി തുടങ്ങി ഹോട്ടൽ ഉടമയായത് കഠിനാധ്വാനത്തിലൂടെ; സ്‌പോൺസർക്ക് ഹൃദയാഘാതം വന്നത് കാര്യങ്ങൾ മാറ്റി മറിച്ചു; ഹോട്ടൽ ബിസിനസ്സിലെ ലാഭമെല്ലാം ചതിയിലൂടെ പുതിയ സ്‌പോൺസർ കൊണ്ടു പോയപ്പോൾ ജീവിതം മാറി മറിഞ്ഞു; ഒടുവിൽ ഇല്ലാത്ത കടത്തിന്റെ പേരിലെ കേസിൽ അഴിക്കുള്ളിലും; ഒമാനിൽ നിന്ന് സിസിലി നാട്ടിലെത്തിയത് വെറുംകൈയുമായി; പ്രവാസ ജീവിതത്തിലെ ചതിക്കുഴികൾ വർക്കലക്കാരി ഓർത്തെടുക്കുമ്പോൾ\nകൊല്ലം: നാട്ടിലെത്തിയ സിസിലി മുരളിക്ക് പറയാനുള്ളത് പ്രവാസ ജീവിതത്തിന്റെ കറുത്ത കഥകൾ. ചെയ്യാത്ത കുറ്റത്തിന്റെ പേരിൽ ഒന്നര വർഷം ഒമാനിൽ ജയിലിൽ കഴിയേണ്ടി വന്ന പ്രവാസി നഴ്‌സാണ് വർക്കല ചാവർക്കോട് സ്വദേശിനി ...\nവിമതർക്കെതിരെയുള്ള നീക്കം സാവകാശം ആക്കുന്നത് ചിലരെങ്കിലും തിരിച്ചു വരുമെന്ന പ്രതീക്ഷയിൽ; മൂന്ന് പേർക്കെതിരെ നടപടി എടുത്തത് പോലും അടുത്ത പൊതു തെരഞ്ഞെടുപ്പിൽ മത്സരിക്കാൻ അനുവദിക്കും വിധം; ഇടക്കാല തെരഞ്ഞെടുപ്പു നടത്തി വിജയിച്ച് ഭൂരിപക്ഷം ഉറപ്പിച്ച് ഭരണം പിടിക്കാനുള്ള ആലോചനകൾക്ക് തടയിട്ടുകൊണ്ടുള്ള നീക്കം; സർക്കാരിന് ഭൂരിപക്ഷം നഷ്ടപ്പെട്ടിട്ടും പുതിയ സർക്കാർ രൂപീകരിക്കാൻ അധിക ആവേശമില്ലാതെ ബിജെപി വൃത്തങ്ങളും\nബെംഗളൂരു: കർണാടകയിൽ സർക്കാരിനു പിന്തുണ പിൻവലിച്ച മൂന്നു വിമത എംഎൽഎമാരെ സ്പീക്കർ കെ.ആർ.രമേശ് കുമാർ അയോഗ്യരാക്കിയതും തന്ത്രങ്ങളുടെ ഭാഗം. ഫെബ്രുവരിയിൽ ആരംഭിച്ച വിമതനീക്കങ്ങൾക്കു ചുക്കാൻ പിടിച്ച രമേഷ് ജാർ...\nന്യൂഡൽഹി: എന്തിനും ഏതിനും ചൈന. ചൈനീസ് ഉത്പനങ്ങളുടെ വമ്പൻ വിപണിയാണ് ഇന്ത്യ. എന്നാൽ ഇന്ത്യയുമായി ചൈന അന്നും ഇന്നും എന്നും നല്ല നയതന്ത്രബന്ധം പുലർത്തുന്നുമില്ല. അങ്ങനെ ഇന്ത്യയ്‌ക്കെതിരെ ശീതയുദ്ധം തുടരുന്...\nഫെയ്‌സ് ബുക്കിലൂടെ പരിചയപ്പെട്ട വിദ്യാർത്ഥിനിയെ പീഡിപ്പിച്ചു; രണ്ടു യുവാക്കൾ അറസ്റ്റിൽ; പ്രണയം നടിച്ച് വിദ്യാർത്ഥിനിയെ പീഡിപ്പിച്ചത് കോട്ടയത്തും കൊച്ചിയിലും എത്തിച്ച്; യുവാക്കളുടെ അറസ്റ്റ് പെൺകുട്ടിയുടെ ബന്ധുക്കളുടെ പരാതിയെ തുടർന്ന്\nമണർകാട്; ഫേസ്‌ബുക്കിലൂടെ പരിചയപ്പെട്ട വിദ്യാർത്ഥിനിയെ വീട്ടിൽ നിന്ന് വിളിച്ചിറക്കിക്കൊണ്ടുപ്പോയി പീഡിപ്പിച്ച കേസിൽ യുവാക്കൾ അറസ്റ്റിൽ. ചെത്തിപ്പുഴ വടക്കേക്കര റെയിൽവേ ഗേറ്റ് മള്ളാത്ത് താഴെ അഖിൽ ജയകുമാർ...\nകേന്ദ്ര, സംസ്ഥാന വിവരാവകാശ കമ്മിഷണർമാരുടെ സേവന കാലാവധിയും ശമ്പളവും ഇനി കേന്ദ്രസർക്കാർ നിശ്ചയിക്കും; വിവരാവകാശ ഭേദഗതി ബിൽ രാജ്യസഭ പാസാക്കിയത് പ്രതിപക്ഷ എതിർപ്പ് മറികടന്ന്; ബിൽ സിലക്ട് കമ്മറ്റിക്ക് വിടണമെന്ന പ്രതിപക്ഷ ആവശ്യവും നിരാകരിച്ചു; വിവരാവകാശ നിയമത്തെ പൂർണമായും അട്ടിമറിക്കുന്ന ഭേദഗതിയെന്ന് സോണിയാഗാന്ധി; കമ്മീഷണറായി നിയമിക്കുന്നതിനുള്ള മാനദണ്ഡങ്ങളും ഇനി മോദി സർക്കാർ തീരുമാനിക്കും\nന്യൂഡൽഹി; കേന്ദ്ര, സംസ്ഥാന വിവരാവകാശ കമ്മിഷണർമാരുടെ സേവന കാലാവധിയും ശമ്പളവും നിശ്ചയിക്കാൻ കേന്ദ്ര സർക്കാരിന് അധികാരം നൽകുന്ന വിവരാവകാശ ഭേദഗതി ബിൽ പ്രതിപക്ഷ എതിർപ്പ് മറികടന്നു രാജ്യസഭ പാസാക്കി. ബില്ലിന...


അയോധ്യാക്കേസ് : ജസ്റ്റിസ് യു.യു.ലളിത് പിന്‍മാറി......\nഅയോധ്യാക്കേസ് : ജസ്റ്റിസ് യു.യു.ലളിത് പിന്‍മാറി……\nഅയോധ്യാക്കേസ് വാദം കേൾക്കുന്നതിൽ നിന്ന് ജസ്റ്റിസ് യു.യു.ലളിത് പിന്‍മാറി. ബാബറി മസ്ജിദ് തകര്‍ത്തതുമായി ബന്ധപ്പെട്ട ക്രിമിനല് കേസില് ഉത്തർപ്രദേശ് മുഖ്യമന്ത്രിയായിരുന്ന കല്യാൺ സിംഗിനു വേണ്ടി ഹാജരായത് യു.യു. ലളിത് ആയിരുന്നു. മുസ്ലീം സംഘടനയ്ക്കുവേണ്ടി ഹാജരായ അഭിഭാഷകൻ രാജീവ് ദിവാൻ ഇത് ആരോപിച്ചതിനെ തുടർന്നാണ് പിന്മാറിയത്.\nകേസ് ഇനി പരിഗണിക്കുന്നതിനായി 29ലേക്ക് മാറ്റി.പുതിയ ചീഫ് ജസ്റ്റിസ് രഞ്ജന് ഗോഗോയി വാദം കേള്‍ക്കാനായി ഭരണഘടനാ ബെഞ്ച് ഇതോടെ പുന:സംഘടിപ്പിച്ചു. ചീഫ് ജസ്റ്റിസിൻെറ തന്നെ അധ്യക്ഷതയിൽ ആയിരിക്കും ഇനി കേസിൻെറ വാദം കേൾക്കുക.\nനേരത്തേ അലഹബാദ് ഹൈക്കോടതി അയോധ്യയിലെ തര്‍ക്കഭൂമി മൂന്നായി വിഭജിക്കാന് ഉത്തരവിട്ടിരുന്നു. എന്നാൽ അയോധ്യയിലെ രണ്ടേക്കർ എഴുപത്തിയേഴ് സെന്‍റ് ഭൂമി സുന്നി വഖഫ് ബോർഡിനും നിർമോഹി അഖാഡയ്ക്കും രാംലല്ലയ്ക്കുമായി വിഭജിച്ച് നല്‍കിയ വിധിക്കെതിരെയുളള അപ്പീലുകളാണ് കോടതി പരിഗണിക്കുന്നത്.\nTags : Ayodhya caseBabari masjidJanuary 29New benchU.U. Lalith\nPrevious Postഎസ്ബിഐ ഓഫീസിലെ ആക്രമണം; സിസിടിവി ദൃശ്യങ്ങൾ പുറത്ത്\nNext Postചെറുതെങ്കിലും വലുതായ റ്റുവാളു


സുനന്ദ പുഷ്‌കറിന്റെ മരണം: തരൂരിനെതിരെയുള്ള കേസ് ഇന്ന് പരിഗണിക്കും\nTHALSAMAYAM| Updated On: 26 July 2018 3:45 AM GMT | Location :\nന്യൂഡല്‍ഹി: സുനന്ദ പുഷ്‌കറുടെ ദുരൂഹ മരണവുമായി ബന്ധപ്പെട്ട കേസില് കോണ്‍ഗ്രസ് എം.പി ശശി തരൂരിനെതിരെയുള്ള കേസ് ഡല്‍ഹിയിലെ പാട്യാല ഹൗസ് കോടതി ഇന്ന്...\nന്യൂഡല്‍ഹി: സുനന്ദ പുഷ്‌കറുടെ ദുരൂഹ മരണവുമായി ബന്ധപ്പെട്ട കേസില് കോണ്‍ഗ്രസ് എം.പി ശശി തരൂരിനെതിരെയുള്ള കേസ് ഡല്‍ഹിയിലെ പാട്യാല ഹൗസ് കോടതി ഇന്ന് പരിഗണിക്കും. ഡല്‍ഹി പൊലീസ് സമര്‍പ്പിച്ച 3000 പേജുള്ള കുറ്റപത്രത്തില് വാദം തുടരുന്നതിന മുമ്പെ തരൂരിന് കോടതി സ്ഥിരജാമ്യം നല്‍കിയിരുന്നു.\nകേസില് കക്ഷി ചേര്‍ക്കണമെന്നാവശ്യപ്പെട്ട് ബിജെപി നേതാവ് സുബ്രഹ്മണ്യ സ്വാമി ഡല്‍ഹി ഹൈക്കോടതിയില് നല്‍കിയ അപേക്ഷയും കോടതി ഇന്ന് പരിഗണിക്കും.കേസുമായി ബന്ധപ്പെട്ട് ഇതിനു മുമ്പ് നടത്തിയ വിജിലന്‍സ് പരിശോധനയുടെ റിപ്പോര്‍ട്ട് സമര്‍പ്പിക്കാന് പൊലീസിനു നിര്‍ദേശം നല്‍കണമെന്ന് സുബ്രഹ്മണ്യം സ്വാമി കോടതിയോട് ആവശ്യപ്പെട്ടിട്ടുണ്ട്.\nസുനന്ദ പുഷ്‌കറിന്റെ ദുരൂഹ മരണത്തില് ആത്മഹത്യ പ്രേരണ, ഗാര്‍ഹിക പീഡനം എന്നീ കുറ്റങ്ങള് ചുമത്തി കഴിഞ്ഞ മെയിലാണ് ശശി തരൂരിനെതിരെ ഡല്‍ഹി പൊലീസ് കുറ്റപത്രം സമര്‍പ്പിച്ചത്. അന്വേഷണവുമായി സഹകരിക്കുന്നതിന്റെ അടിസ്ഥാനത്തിലാണ് കോടതി തരൂരിന് ജാമ്യ നല്‍കിയിരുന്നത്.


'നിങ്ങള് ഒരു അത്ഭുതം തന്നെയാണ്, പിരിയണമെന്നോര്‍ക്കുമ്പോള് സങ്കടം തോന്നുന്നു'; ബ്ലാസ്റ്റേഴ്സ് ആരാധകരുടെ ഹൃദയം കീഴടക്കി നാസോണിന്റെ കുറിപ്പ് | Reporter Live\n‘നിങ്ങള് ഒരു അത്ഭുതം തന്നെയാണ്, പിരിയണമെന്നോര്‍ക്കുമ്പോള് സങ്കടം തോന്നുന്നു’; ബ്ലാസ്റ്റേഴ്സ് ആരാധകരുടെ ഹൃദയം കീഴടക്കി നാസോണിന്റെ കുറിപ്പ്\nBy Web Desk\tDecember 21, 2016 1:06 pm A+ A-\nകൊച്ചി: തോറ്റെങ്കിലും ആരാധകരുടെ ഹൃദയം കീഴടക്കിയാണ് ബ്ലാസ്‌റ്റേഴ്‌സ് താരങ്ങള് മടങ്ങുന്നത്. അവസാന നിമിഷം സംഭവിച്ച ഒരു പിഴവിന്റെ പേരില് ഇഷ്ട ടീമിനെ തള്ളിപ്പറയാനും മഞ്ഞപ്പടയുടെ ആരാധകര്‍ക്ക് കഴിയില്ല. ഫൈനലിലെ തോല്‍വിക്ക് മാപ്പ് ചോദിക്കുന്ന താരങ്ങളെ സ്‌നേഹം കൊണ്ട് വീര്‍പ്പ് മുട്ടിക്കുകയാണ് ബ്ലാസ്റ്റേഴ്‌സ് പ്രേമികള്.\nഇതിനിടെ ഐഎസ്എല് അനുഭവങ്ങള് പങ്ക് വെച്ചുള്ള ബ്ലാസ്റ്റേഴ്‌സിന്റെ ഹെയ്ത്തി താരം ഡെക്കന് നാസോണിന്റെ ഫെയ്‌സ്ബുക്ക് പോസ്റ്റ് ആരാധകഹൃദയം കീഴടക്കുകയാണ്. ഐഎസ്എല് അവസാനിച്ചതിലുള്ള ദുഖവും ആരാധകരോടുള്ള സ്‌നേഹവും തുറന്ന് പറഞ്ഞിരിക്കുകയാണ് തന്റെ ഫെയ്‌സ്ബുക്ക് പോസ്റ്റിലൂടെ.\nഎല്ലാം അവസാനിച്ചു. ഐഎസ്എല് നല്‍കിയ അനുഭവങ്ങള് ഒരിക്കലും മറക്കില്ല. എന്നും എന്റെ ഹൃദയത്തില് തന്നെയുണ്ടാകുമെന്ന് നാസോണ് പറഞ്ഞു. ഇന്ത്യക്കാരും കേരളത്തിലെ ആരാധകരും തന്നെ ശരിക്കും അത്ഭുതപ്പെടുത്തിയെന്നും നാസോണ് പറഞ്ഞു.\nഈ വര്‍ഷം നടന്ന ശതാബ്ദി കോപ്പ അമേരിക്കയില് ഹെയ്തിക്ക് വേണ്ടി ബൂട്ടണിഞ്ഞ താരമാണ് നാസോണ്. ഇന്ത്യന് സൂപ്പര് ലീഗില് മികച്ച പ്രകടനമാണ് നാസോണ് കാഴ്ചവെച്ചത്. രണ്ട് ഗോള് മാത്രമാണ് നേടിയതെങ്കിലും നിരവധി ഗോളുകള്‍ക്ക് വഴിയൊരുക്കിയത് നാസോണായിരുന്നു.\nകൊല്‍ക്കത്തയ്‌ക്കെതിരെ കൊച്ചിയില് നടന്ന ഫൈനലില് ഷൂട്ടൗട്ടിലാണ് ബ്ലാസ്റ്റേഴ്‌സ് തോറ്റത്. ഇത് രണ്ടാം തവണയാണ് ഫൈനലില് കൊല്‍ക്കത്തയോട് ബ്ലാസ്‌റ്റേഴ്‌സ് തോല്‍ക്കുന്നത്. മുഴുവന് സമയത്തും, അധിക സമയത്തും ഇരുടീമുകളും ഓരോ ഗോള് വീതം നേടി തുല്യത പാലിക്കുകയായിരുന്നു. കേരളത്തിന് വേണ്ടി മലയാളി താരം മുഹമ്മദ് റാഫിയും കൊല്‍ക്കത്തയ്ക്ക് വേണ്ടി സെറീനോയുമാണ് ഗോള് നേടിയത്.\nനിങ്ങള് നല്‍കിയ പിന്തുണയ്ക്ക് നന്ദി; തോല്‍വിയില് ആരാധകരോട് മാപ്പ് ചോദിച്ച് മലയാളികളുടെ സ്വന്തം…


സ്ത്രീകള്‍ക്ക് അടിച്ചുപൊളിക്കാന് പാര്‍ക്ക്- kerala first gender park at alappuzha - Boldsky Malayalam Thought for the day\nബോള്‍ഡ് സ്‌കൈ » മലയാളം » Insyncസ്ത്രീകള്‍ക്ക് അടിച്ചുപൊളിക്കാന് പാര്‍ക്ക്Posted by: Lakshmi\nPublished: Friday, January 20, 2012, 12:17 [IST]\nആലപ്പുഴ: സംസ്ഥാനത്ത് ആദ്യമായി സ്ത്രീകള്‍ക്ക് മാത്രമായി പാര്‍ക്ക് ആരംഭിക്കുന്നു. സ്ത്രീകള്‍ക്ക് നിര്‍ഭയമായി വരാന് കഴിയുന്ന വിശ്രമകേന്ദ്രം, ലൈബ്രറി, റസ്‌ക്യൂ ഹോം, ആധുനിക രീതിയിലുള്ള റസ്‌റ്റോറന്റ് എന്നിവയാണ് ഈ പാര്‍ക്കിലുണ്ടാവുക. ആറുകോടി രൂപ ചെലവു വരുന്ന പാര്‍ക്ക് ജില്ലാ പഞ്ചായത്തിന്റെ നേതൃത്വത്തിലാണ് നിര്‍മ്മിക്കുന്നത്. തല്‍ക്കാലം പാര്‍ക്ക് എന്ന ആശയത്തില് തുടങ്ങുന്ന ഇത് പിന്നീട് വിദ്യാഭ്യാസ ഗവേഷണ കേന്ദ്രമായി വളര്‍ത്തിയെടുക്കുകയാണ് ലക്ഷ്യമെന്ന് ജില്ലാ പഞ്ചായത്ത് പ്രസിഡന്റ് പ്രതിഭാ ഹരി പറഞ്ഞു.വിദ്യാര്‍ഥിനികള്, യുവജനങ്ങള്, തൊഴിലാളികള് എന്നിവരുടെ സംഗമ കേന്ദ്രമാക്കി പാര്‍ക്ക് മാറ്റുകയാണ് ലക്ഷ്യം. പദ്ധതി മാര്‍ച്ചിലാണ് ആരംഭിക്കുക. പാര്‍ക്കിന്റെ പ്രവര്‍ത്തനവും പൂര്‍ണമായും വനിതകളുടെ നിയന്ത്രണത്തിലായിരിക്കും. വനിത കമ്മിഷന്റെ സിറ്റിങ്ങിനും ജാഗ്രതാ സമിതിയുടെ പ്രവര്‍ത്തനത്തിനുമുള്ള സൗകര്യവും ഇവിടെ ഒരുക്കും. ജീവനക്കാരില് 50 ശതമാനം പേരെ പട്ടികജാതിയില് നിന്ന് നിയമിക്കും. പ്രാരംഭ പ്രവര്‍ത്തനങ്ങള്‍ക്കുള്ള തുക ജില്ലാ പഞ്ചായത്ത് കണ്ടെത്തും. ബാക്കി തുകയ്ക്ക് സംസ്ഥാന സര്‍ക്കാരിന്റെ സഹായം തേടും.ഇതിന് പിന്നാലെ കോഴിക്കോട്ടും, കാക്കനാട്, പൂജപ്പുര എന്നിവിടങ്ങളിലും സ്ത്രീകള്‍ക്ക് മാത്രമായി പാര്‍ക്ക് നിര്‍മ്മിക്കുന്നുണ്ട്. രാജ്യാന്തര വനിതാ ദിനമായ മാര്‍ച്ച് എട്ടിനാണ് കോഴിക്കോട് ജെന്‍ഡര് പാര്‍ക്കിന്റെ തറക്കല്ലിടല്. Topics: gender, alappuzha, kozhikode, education, job, സ്ത്രീ, ആലപ്പുഴ, കോഴിക്കോട്, ഹോട്ടല്, വിദ്യാഭ്യാസം, തൊഴില്\nEnglish summaryAlappuzha district panjayat to be startawomen park at the district with library, rescue home and restaurant. Related Articlesവള്ളം തുഴയാന് പെണ്‍പടയുംഗര്‍ഭകാലത്ത് ഹാജര് ഇളവ് നല്‍കണം: കോടതിഎന്തേ ഇന്ത്യക്കാരികള്‍ക്കിത്ര സമ്മര്‍ദ്ദം?കുടുംബഭരണം പെണ്ണുങ്ങള് പിടിച്ചെടുക്കുന്നു January 20, 2012 ലെ വാര്‍ത്തകള്\nപ്രോണ് വിന്താലു ഉണ്ടാക്കൂ\nഅസിഡിറ്റി ഒഴിവാക്കും ഭക്ഷണശീലങ്ങള്\nമാധുരി ദീക്ഷിത് വിവിധ സാരികളില്\nഏകാഗ്രത വര്‍ദ്ധിപ്പിക്കാന് ചില കുറുക്കുവഴികള്\nNews ഭാര്യയുടെ നഗ്നചിത്രം കൂട്ടുകാര്‍ക്ക്!ആനക്കൊമ്പ്: ലാലിനെതിരായ ഹര്‍ജി തള്ളിപെണ്‍വാണിഭം; മലയാളി പിടിയില്\nAuto ഗോള്‍ഫ് ഉല്‍പാദനം 300 ലക്ഷം കവിഞ്ഞു!എര്‍റ്റിഗ സിഎന്‍ജി വില 6.52 ലക്ഷംഫോഡ് ക്ലാസിക് പ്രത്യേക പതിപ്പ്റിനോ 800സിസി കാര് ചെന്നൈയില് നിര്‍മാണത്തില്\nGadget പുതുപുത്തന് ഫീച്ചറുകളുമായി കാന്‍വാസ് 4സൂപ്പര് ഫാസ്റ്റ് കംപ്യുട്ടറുകളുമായി ചൈനവാട്ട്‌സ് അപ്പിന് സൗദിയില് വിലക്ക്.മൊബൈല് ചാര്‍ജ് ചെയ്യുവാന് പുതിയ സംവിധാനം\nMovie ജിയയുടെ മരണം സല്‍മാന് പ്രതികരിക്കുന്നുതെന്നിന്ത്യയില് നിന്ന് ബോളിവുഡിലേക്ക്ഫാന്‍സിനെ ഞെട്ടിച്ച് അമിതാഭ് ബച്ചന്‍മോളിവുഡില് നാടകം പൂക്കുന്നു